
TRYKT  HOS  NIELSEN  &  LYDICHE 


FORORD. 


JJette  Skrift  er  udarbejdet  i  Anledning  af  400-Aars- 
dagen  for  Dronning  Elisabeths  Fødsel,  d.  18.  Juli  d.  A. 
Da  Kilderne  til  største  Delen  af  Dronning  Elisabeths 
Historie  er  spredte  og  sparsomme,  har  en  egentlig 
Levned  stegning  med  Paavisning  af  den  personlige,  sjæle- 
lige Udvikling  ikke  kunnet  gi'ves.  Kun  for  de  sidste  , 
Aars  Vedkommende  (1523 — 26)  træder  Dronningens 
Personlighed  klart  frem  gennem  den  Brevveksling,  som 
førtes  mellem  hende  og  Kong  Christiern.  Jeg  har  der- 
for søgt  at  belyse  hendes  Barndom  og  Ungdom  samt 
hendes  Ophold  her  i  Danmark  ved  historiske  Billeder 
af  de  Tider  og  Steder,  hvor  hun  levede  og  færdedes, 
og  ved  Skildringer  af  de  Personer,  med  hvem  hun  kom 
i  Berøring  fjfr.  Undertitlen:  *  Historiske  Billeder  fra 
Kong  Christiern  den  Andens  Tid <). 

Dronningens  danske  Breve  er  først  udgivne  af  den 
højt  fortjente  Historiker,  Professor  C.  F.  Allen  (11871), 
der  tillige  udførhgt  har  behandlet  den  paagældende  Tids 
Historie  i  nit  store  Værk:  »De  tre  nordiske  Rigers  Hi- 
storie 1497  —  1536«,  Bd.  I— V,  1864-72,  hvilket  dog 
ikke  naaede  sin  Fuldendelse.  Ved  Siden  af  Allens 
Skrifter  har  jeg  i  vid  Udstrækning  benyttet,  hvad  der 
findes  i  dansk  og  fremmed  Litteratur,  som  kunde  tjene 
til   Emnets  Belysning.     Bag  i  Bogen    er  der  meddelt  en 


IV  Forord. 

Fortegnelse  over  det  vigtigste  af  denne  Litteratur.  Et 
hidtil  utrykt  Brev  (i  Statsarkivet  i  Stuttgart)  er  med- 
delt mig  af  Hr.  Professor  Ad.  Wrede  i  Gottingen. 

Indsamlingen  og  Bearbejdelsen  af  det  spredte  og 
uensartede  Stof  har  frembudt  en  Del  Vanskeligheder. 
Under  dette  Arbejde  er  der  fra  mange  Sider  ydet  mig 
en  Haandsrækning,  hvorfor  jeg  herved  bringer  min  Tak. 
Det  skyldes  Hr.  Musæumsdirektør,  Dr.  phil.  Mollerups 
velvillige  Imødekommenhed,  at  Billederne  af  Kong 
Ghristiern  og  Dronning  Elisabeth  foran  i  Bogen  har 
kunnet  meddeles. 

Ligeledes  har  Professor  ^Magnus-Petersen,  saa 
snart  han  lærte  Skriftet  at  kende,  med  stor  Redebonhed 
stillet  en  Blyantsskitse  og  en  Gibsafstøbning  af  Hovedet 
paa  Dronning  Elisabeths  Figur  paa  Altertavlen  i  St.  Knuds 
Kirke  i  Odense  til  Raadighed  til  Gengivelse  her  i  Bogen 
(Fig.  17  og  18).  Af  disse  to  interessante  Billeder 
burde  Fig.  18  egentlig  have  haft  Plads  i  9.  Afsnit;  men 
paa  Grund  af.  at  Billederne  først  i  sidste  Øjeblik  er 
komne  med,  har  den  maattet  indsættes  i  Bogens  sidste  Ark. 

Stadil  Præstegaard,  i  Juli  1901. 

Gr.  Jørgensen. 


1.    Biirgnnd,  Ostrig  og  Xederlaudene. 

Den  1«.  Juli  1501.  altsaa  for  400  Aar  siden, 
blev  Kong  Christiern  den  Andens  Dronning.  Elisa- 
beth, [ødt  i  Bryssel  i  Nederlandene.  Før  sit  Gifter- 
maal  kaldtes  hun  i  Reglen  Isabella,  Prinsesse  af 
Burgund  og  Østrig.  Hun  stammede  fra  disse  to 
berømte  Fyrstehuse,  der  1477  forenedes  ved  Ægte- 
skabet mellem  EUsabeths  Bedsteforældre.  Maksimilian 
af  Østrig  og  Maria  af  Burgund.  og  som  derefter 
herskede  over  Nederlandene.  Et  Blik  paa.  hvor- 
ledes disse  Forhold  udvikledes,  vil  være  nødvendigt 
for  at  forstaa  Dronning  EUsabeths  og  Kong  Christierns 
Historie. 

Maria  af  Burgund  var  en  Datter  af  den  sidste 
Hertug  af  det  yngre  burgundiske  Hus,  Karl  den 
Dristige.  Ved  hans  Død  opløstes  det  burgundiske 
Rige.  efter  at  det  havde  bestaaet  i  godt  100  Aar 
(1363—1477). 

Dette  Rige  var  bleven  grundlagt,  da  en  af  de 
franske  Konger  bortforlenede  det  ledige  Len.  Her- 
tugdømmet Burgund  (det  nuværende  Bourgogne  i 
Øst-Frankrig  med  Hovedstad  Dijonj.  til  en  af  sine 
yngre  Sønner,  som  i  Forvejen  havde  faaet  det  tyske 
Rigsien,  Frigrevskabet  Burgund  (Franche-Comté)  i 
Forlening  af  den  tyske  Kejser.     Af  de  burgundiske 

Hertuger,  der  kom  til  at  spille  en  stor  Rolle  i  Frank- 
rigs indre  Historie,  bør  især  mærkes  Hertug  Filip 
den  Gode  (1419—1467).  Han  udvidede  sit  Land- 
omraade  betydeligt  og  nærede  Planer  om  at  danne 
en  stor,  uafhængig  Stat,  der  skulde  naa  fra  Nord- 
søen til  Middelhavet  og  skille  Tyskland  fra  Frankrig. 
For  at  dette  Maal  kunde  naas,  maatte  Nederlandene, 
Lothringen  og  Svejts  bringes  ind  under  den  burgun- 
diske  Magt.  Ved  alle  Midler,  Arv,  Køb,  List  og  Vold, 
lykkedes  det  Filip  efterhaanden  at  sætte  sig  i  Be- 
siddelse af  de  fleste  nederlandske  Provinser,  der 
var  Len  under  det  tyske  Rige,  uden  at  dog  dette 
Lensforhold  havde  ret  meget  at  sige. 

Filip  svarede  kun  daarlig  til  det  Tilnavn,  hans 
Rundhaandethed  havde  skaffet  ham ;  thi  under  sine 
Kampe  med  de  nederlandske  Stæder,  der  ikke  god- 
villig vilde  bøje  sig,  for  han  ofte  frem  med  en 
frygtelig  Grusomhed,  med  Myrderier  og  Henret- 
telser i  stor  Stil.  Men  da  Stæderne  endelig  var 
faldne  til  Føje,  regerede  han  dem  med  Kraft  og 
Klogskab.  Med  Jærnhaand  fik  han  de  gamle  Parti- 
stridigheder (mellem  det  Hoekske  og  det  Kabel- 
jauske  Parti)  til  at  standse  til  Gavn  for  Neder- 
landene, der  under  hans  lange  Regering  hævede 
sig  til  en  betydeHg  Velstand. 

Filips  Hof  i  Dijon  var  et  af  de  raest  glim- 
rende, der  nogensinde  har  eksisteret.  FiHp  gjaldt 
for  den  rigeste  Mand  i  Kristenheden  og  samlede 
sig  en  Skat,  bl.  a.  af  de  kostbareste  Ædelstene, 
hvortil  der  ikke  fandtes  Mage.  Han  var  overordent- 
lig gavmild  over  for  Kunstnere  og  Lærde;  men  ved 
hans  Hof  herskede  der  en  eksempelløs  sædelig  For- 
dærvelse, i  hvilken  Henseende  han  selv  gik  i  Spidsen. 
*Den  store  Hertug^  som  han  kaldtes,  døde  i  Brygge 

1467.  En  Levnedsskildring  fra  den  Tid  siger  om 
ham:  4  de  fjerneste  Egne  af  Verden,  selv  hos  Sa- 
racenerne (d.  e.  Araberne.  Islams  Tilhængere)  talte 
man  om  den  store  Hertug,  om  Mængden  af  hans 
Lande,  hans  Herredømmes  Udstrækning  og  om  hans 
store  Rigdomme.« 

Filips  Søn  og  Efterfølger,  Karl  den  Dristige, 
fuldendte  Nederlandenes  Undertvingelse  under  An- 
vendelse af  den  samme  barbariske  Grusomhed. 
Karl,  der  regerede  fra  1467 — 77.  var  endnu  mere 
ødsel  og  pragtsyg  end  Faderen  og  var  som  denne 
tapper  og  forvoven  i  Krigen:  men  han  manglede 
FiUps  Klogskab  og  Ro  til  at  afvente  det  gunstige 
Øjeblik.  Han  genoptog  sin  Faders  Planer  om  at 
danne  et  stort,  uafhængigt  Kongerige  og  søgte  at 
faa  Svejts  og  Lothringen  ind  under  Burgund.  En 
Tid  nærede  han  endog  Forhaabninger  om  at  opnaa 
den  tyske  Kejserkrone.  Der  fortaltes  vidt  og  bredt 
i  Frankrig,  Tyskland  og  Nederlandene  om  hans 
grænseløse  Ærgerrighed.  Det  Rygte  gik.  at  han 
havde  sagt.  at  der  kun  skulde  være  tre  Herrer  i 
Verden:  Gud  i  Himlen,  Djævelen  i  Helvede  og  han 
selv  paa  Jorden. 

Under  disse  højtflyvende  Bestræbelser  var  den 
franske  Konge  Ludvig  den  Ellevte  hans  farligste 
Fjende.  Ludvig  lurede  stadig  paa  den  gunstige 
Lejhghed  til  at  bringe  Karl  i  Fordærvelse,  saa  at 
han  kunde  inddrage  Burgund.  og  Karls  ustyrlige 
Fremfusenhed  kom  ham  til  Hjælp. 

Efter  at  have  erobret  Lothringen  kastede  Karl 
sig  over  Svejtserne  i  Begyndelsen  af  Aaret  1476: 
men  inden  Aaret  gik  til  Ende,  var  han  overvunden 
af  det  frihedselskende  Folk  i  to  blodige  Slag.  ved 
Granson  og  ved   Murten.     Den   burgundiske  Adels- 

1.     Burgund,  Østrig  og  Nederlandene. 


Kort   over  Nederlandene   og   Burgund. 
De   skraverede   Omraader    er  Karl    den  Dristiges  Lande 
ved  Aar   1477.     Ved    den    forskellige   Skravering   er  be- 
tegnet,   hvad    der  efter   hans   Død  tilfaldt  Frankrig,    og 
hvad  der  bevaredes  for  Maria  af  Burgund  (jfr.  S.  6). 

hær  maatte  bukke  under  for  de  svejtsiske  Bønder, 
>hvis  hele  Land  ikke  var  saa  meget  værd  som  de 
burgundiske  Ridderes  Sølvsporer«.  Karls  Skatte, 
deriblandt  hans  Ædelstene,  faldt  i  Svejtsernes  Hæn- 
der. Aaret  efter  (1477)  faldt  Karl  i  det  blodige 
Slag  ved  Nancy,  Hovedstaden  i  Lolhringen,  hvor 
Svejtserne  i  Forbund  med  den  fordrevne  Hertug  af 
Lothringen  atter  sejrede  over  Burgunderne. 

Nu  opløstes  det  burgundiske  Rige,  idet  Frankrig 
tog  Hertugdømmet  Burgund  som  et  hjemfaldent  fransk 
Len  samt  nogle  Strækninger  syd  for  Nederlandene 
(Picardiet).  Det  lykkedes  dog  Karls  Datter  Maria 
at  hævde  Besiddelsen  af  Frigrevskabet  Burgund  og 
Nederlandene,  der  nu  i  den  følgende  Tid  vedblev 
under  ét  at  kaldes  ^de  burgundiske  Lande«.  Ved 
Marias  Giftermaal  med  Maksimilian  af  Østrig  et  halvt 
Aar  efter  Faderens  Død  (18.  Avgust  1477)  kom 
hendes  Lande  ind  under  det  østrigske  Hus.  Maria 
døde  knap  5  Aar  senere  (1482),  efter  al  hun  havde 
født  to  Børn,   Filip  og  Margrete. 

Maksimilian  afØstrig  var  Søn  af  den  tyske 
Kejser  Frederik  den  Tredje,  hvis  Efterfølger  paa 
Kejsertronen  han  blev.  Han  tilhørte  den  habs- 
burgske  Familie,  der  oprindelig  hørte  hjemme  i 
Svejts,  men  som  siden  havde  skænket  Tyskland 
flere  Kejsere,  efter  at  Grev  Rudolf  af  Habsburg  i 
Aaret  1273  var  bleven  valgt  til  tysk  Konge.  Et 
Særkende  for  den  habsburgske  Slægt  var  dens  ud- 
prægede Familiepolitik,  som  især  viste  sig  ved,  at 
Kejserne  af  dette  Hus  benyttede  deres  Stilling  til 
at  bringe  flere  store,  tyske  Rigsien  paa  deres  egne 
Hænder.  Saaledes  erhvervede  de  sig  efterhaanden 
Hertugdømmerne  Østrig,  Steiermark,  Kårnthen, 
Krain   og   Grevskabet  Tyrol   (alle   i  det   nuværende 

Østrig).  Disse  Lande  kaldtes  i  Reglen  »de  østrigske 
Arvelande«,  thi  her  var  Tronfølgen  ikke  som  Kejser- 
værdigheden afhængig  af  de  tyske  Kurfyrsters  Valg. 
Kejser  Frederik  den  Tredje  fik.  som  ovenfor 
nævnt,  sin  Søn  Maksimilian  gift  med  Maria  af  Bur- 


m 

Fig.  3.     Kejser   Maksimilian. 
(Efter  en  Tegning  af  Alb.  Diiier). 

gund,  der  gjaldt  for  den  rigeste  Arving  i  Kristen- 
heden. Ved  dette  Ægteskab  forenedes  altsaa  Fri- 
grevskabet Burgund  og  Nederlandene  med  de  habs- 
burg-østrigske  Lande.  Efter  Marias  Død  maatte 
Maksimilian  føre  mange  og  haarde  Kampe  med  de 

nederlandske  Stæder,  inden  han  blev  anerkendt  som 
Formynder  for  sin  Søn  Filip.  Maksimilian,  der  i 
Aaret  1493  ved  Faderens  Død  blev  tysk  Kejser, 
styrede  nu  Nederlandene  først  under  Sønnens  Min- 
dreaarighed  og  senere  efter  dennes  tidlige  Død  (1506). 

Kejser  Maksimilian  er  en  interessant  Skikkelse 
i  Historien.  Staaende  paa  Overgangen  mellem 
Middelalderen  og  den  nyere  Tid  forenede  han  i 
Person  og  Styrelse  det  gamle  og  det  nye.  I  Sind 
og  Tænkemaade  var  han  ridderlig  og  holdt  af  de 
gammeldags  prægtige  Ridderspil  og  Idrætter,  hvor- 
for han  har  faaet  Tilnavnet  »den  sidste  Ridder«. 
Men  Riddervæsenet  havde  allerede  udspillet  sin 
Rolle,  og  Maksimilian  selv  skabte  dets  Afløser  i 
Krigen,  den  tyske  Landsknægt,  der  snart  viste  sig 
Ridderen  overlegen  i  Kampen,  og  han  indførte  i 
sin  Hær  det  for  den  nyere  Tid  ejendommelige  Vaa- 
ben,  Kanonen,  for  hvis  Støbning  han  selv  interes- 
serede sig  meget. 

Kejseren  yndede  ogsaa  Fredens  Idrætter.  Den 
netop  nu  fremblomstrende  nye  Kunst  (Renæssancen) 
og  Videnskab  (Humanismen)  beskyttede  han.  Kunst- 
nere og  Videnskabsmænd  samledes  ved  hans  Hof 
og  fandt  rigelig  Understøttelse.  Selv  talte  og  skrev 
han  Latin  og  flere  levende  Sprog,  ja  han  optraadte 
endog  selv  som  Forfatter.  Den  raa  Tone  med  Svir 
og  Drik,  som  var  gængs  ved  Datidens  Hoffer, 
havde  en  Fjende  i  den  maadeholdne  og  ædruelige 
Kejser.  Folket  elskede  den  milde,  venlige  Fyrste, 
der  gerne  vilde  fremme  det  menige  Folks  Vel. 
Dette  lykkedes  dog  kun  i  ringe  Grad.  I  det  tyske 
Rige  var  Kejserens  Magt  ikke  stor,  og  hertil  kom, 
at    Maksimilian   snart    blev  træt.    naar   han   mødte 

Modstand,  saa  at  der  kun  kom  lidet  ud  af  hans 
mange  velmente  Planer. 

En  Ulykke  var  det,  at  han  var  en  saa  daarlig 
Husholder.  Over  alle  Grænser  var  han  ødsel  og 
rundhaandet;  men  Følgen  blev,  at  han  stadig  var 
i  Pengeforlegenhed.  Italienerne  kaldte  ham  derfor 
^Pochi  Danari^  (d.  v.  s.  Kejseren  uden  Penge).  En 
Gang  havde  han  nær  pantsat  Rigsklenodierne,  der- 
iblandt Karl  den  Stores  Scepter,  til  sjne  Kreditorer,, 
de  rige  Pengemænd  af  Familien  Fugger  i  Augsburg. 
Pengenøden  gik  i  Arv  til  hans  Efterkommere  og 
øvede  en  lammende  Indflydelse  paa  mange  Forhold. 

Som  Statsmand  var  Maksimilian  i  Besiddelse 
af  en  ikke  ringe  Klogskab.  Maalet,  han  havde  for 
Øje,  var  Forøgelsen  af  det  habsburg- østrigske  Huses 
Magt.  Denne  sin  stadige,  kære  Tanke  stræbte 
han  at  fremme  bl.  a.  ved  at  bringe  fordelagtige 
Giftermaal  i  Stand  for  de  unge  Prinser  og  Prin- 
sesser, der  hørte  til  hans  Slægt.  Han  havde  Held 
med  sig  i  saa  Henseende*).  Selv  havde  han  giftet 
sig  Magt  og  Rigdom  til  ved  sit  Ægteskab  med  Ma- 
ria af  Burgund,  og  som  Formynder  for  sin  Søn  Filips 
Døtre  sørgede  han  for  at  faa  disse  gift  med  Evro- 
pas  mægtigste  Fyrster.  Bag  disse  Bestræbelser  laa 
uden  Tvivl  Tanken  om  et  habsburgsk  Verdens- 
monarki,  en  Tanke,  som  blev  genoptagen  af  Maksi- 
milians  Sønnesøn,  Kejser  Karl  den  Femte. 


*)  I  et  latinsk  Vers  fra  den  Tid  hedder  det: 

Bella  gerant  alii;  tu,  felix  Austria,  nvhe. 
Nam  quæ  dat  Mars  aliis,  dat  tihi  regna  Venus. 

å.  e.  Lad  andre  fore  Krige;  du  lykkelige  Østrig,  slut 
Ægteskaber!  Thi  de  Riger,  som  Krigsguden  giver  andre, 
faar  du  af  Kærlighedens  Gudinde. 

I  Nederlandene  havde  der  i  Løbet  af  Middel- 
alderen udviklet  sig  en  betydelig  Handel  og  Industri 
i  de  blomstrende  Stæder,  der  allerede  fra  det  14.  Aar- 
hundredes  Begyndelse  stod  i  livlig  Forbindelse  med 
Venedig,  hvorfra  der  stadig  sejlede  Skibe  til  de 
nederlandske  Havne.  Sevilla  og  Cadix  i  Spanien 
og  især  Lissabon  i  Portugal  benyttedes  som  Mellem- 
stationer. Men  de  frygtelige  Tab,  som  Nederlandene 
led  under  Karl  den  Dristiges  sidste  Krige  og  under 
de  derpaa  følgende  Kampe  med  Maksimilian.  be- 
virkede, at  de  rige  Stæder  gik  stærkt  tilbage  i  Slut- 
ningen af  det  15.  Aarhundrede.  Stæderne,  der  æg- 
gedes til  Modstand  af  Frankrig,  kæmpede  mod 
det  burgundisk- østrigske  Herredømme  med  veks- 
lende Held.  I  Aaret  1488  fik  Brygges  Borgere 
Maksimilian  selv  i  deres  Magt.  Han  slap  dog  løs 
mod  Løfte  om  aldrig  at  hævne  sig;  men  han  brød 
sit  Ord  og  tog  en  grusom  Hævn.  Stæderne  maatte 
efterhaanden  alle  falde  til  Føje. 

Efter  at  der  endelig  var  kommen  Bo  i  Landet, 
hævede  det  sig  til  en  høj  Grad  af  Velstand  især  i 
det  Tidsrum,  som  falder  inden  for  denne  Skildrings 
Bamme  (1501—1526). 

Nederlandene  indbefattede  den  Gang  det  nu- 
værende Holland  og  en  Del  af  Belgien,  nemlig  alle 
de  lave,  frugtbare  Landstrækninger,  der  gennem- 
strømmes af  Bhinen  i  dens  nedre  Løb  samt  af  Floderne 
Maas  og  Schelde.  Landet  var  ligesom  nu  forholdsvis 
stærkt  befolket,  og  de  nederlandske  Provinser  var 
oversaaede  med  et  saa  stort  Antal  Stæder  og  Lands- 
byer, at  det  vakte  Fremmedes  Forbavselse:  man 
plejede  at  sige,  at  Nederlandene  var  en  eneste  By. 

Fremgangen  skyldtes  navnlig  en  overordentlig 
Udvikling  af  Handelen  i  Stæderne.    Den  betydeligste 

af  disse  var  Antwerpen,  og  den  overgik  langt 
Bryssel.  hvor  Regeringen  havde  sit  Sæde.  Som 
Følge  af"  den  Omvæltning,  som  Opdagelsen  af  Ame- 
rika (1492)  og  af  Søvejen  til  Indien  fl498)  frem- 
kaldte, flyttedes  Verdenshandelen  fra  de  norditalien- 
ske Stæder  til  Spanien  og  Portugal,  hvorfra  de  store 
Opdagelsesrejser  var  udgaaede:  men  denne  Ændring 
i  Handelsvejene  gavnede  ogsaa  straks  Nederlandene, 
der  var  fortrinhgt  beliggende  midt  imellem  Frankrig, 
England  og  Tyskland,  og  hvorfra  der  ad  Søvejen  var 
let  Adgang,  paa  den  ene  Side  til  Spanien  og  Por- 
tugal  og  paa  den  anden  Side  til  Østersølandene. 

Ikke  med  Urette  er  x\ntwerpen  bleven  kaldt 
den  Tids  London.  Her  samledes  Produkter  fra  alle 
Verdens  Lande  i  de  rige  Købmænds  Pakhuse:  her 
holdtes  store  Markeder,  hvor  Handelsmænd  af  alle 
evropæiske  Nationer  mødtes,  og  her  boede  de  rige 
Pengemænd,  til  hvem  Datidens  Fyrster  ofte  maatte 
ty  for  at  rejse  Laan.  Der  udfoldedes  en  stor- 
artet Pragt  og  Luksus  i  Antwerpen,  hvor  et  usæd- 
vanlig stort  Antal  Juvelerer  og  Guldsmede  havde 
Bolig. 

Blandt  Stæderne  i  den  nordUge  Del  af  Neder- 
landene blev  Amsterdam  den  betydeligste,  uden 
at  den  dog  kunde  maale  sig  med  Antwerpen.  De 
nordhge  Stæder  drev  en  udstrakt  Kornhandel  paa 
Østersølandene  og  Fiskeri  i  Nordsøen  og  Østersøen. 
Herved  blev  de  farlige  Medbejlere  for  Hansestæderne, 
der  hidtil  havde  behersket  Handelen  i  alle  Landene 
omkring  Østersøen.  Af  meget  stor  Betydning  for  de 
nederlandske  Stæder  var  det,  at  der  stadig  kunde 
være  fri  og  uhindret  Sejlads  igennem  Øresund. 
Aarlig  udsendtes  en  Mængde  Skibe  paa  Fiske- 
fangst, og  mange  Mennesker  fik  deres  Ophold  der- 

ved,  især  ved  Sildefiskeriet.  Den  hollandske  Sild 
var  en  berømt  Handelsvare  over  hele  Evropa.  Ingen 
forstod  som  Hollænderne  at  tilberede  Silden,  og 
man  sagde,  at  Amsterdam  var  bygget  paa  Sildeben. 
Ogsaa  Industrien,  der  forøvrigt  længe  havde 
været  af  Betydning,  tog  i  Begyndelsen  af  det  16. 
Aarhundrede  et  nyt  og  kraftigt  Opsving.  Leiden 
blev  berømt  ved  sine  fine  Klædevarer,  Bryssel  og 
Mecheln  ved  sine  Kniplinger  og  Utrecht  ved  sit 
Fløjl.  —  Bogtrykkerkunsten  øvedes  i  stort  Omfang, 
,  og  i  Løbet  af  kort  Tid  opstod  der  et  stort  Antal 
Trykkerier  i  Nederlandene. 


2.    Elisabeths  Forældre;  Fodsel  og  Daab. 

Elisabeths  Fader,  Maksimilians  og  Maria  af 
Burgunds  Søn  Filip  (se  S.  6)  var  født  i  Brygge  i 
Aaret  1478.  Femten  Aar  gammel  tiltraadte  han 
Regeringen  over  sin  Mødrenearv,  Nederlandene 
(1494).  Den  unge  Fyrste  lignede  sin  Fader  saavel 
i  Dyder  som  i  Udyder.  Han  var  smuk  af  Ydre, 
hvorfor  han  blev  kaldt  >den  Smukke«,  og  ejede  en 
sjælden  Evne  til  at  vinde  de  Mennesker,  høje  og 
lave,  som  han  kom  i  Berøring  med.  Men  skønt 
han  var  udrustet  med  gode  Aandsevner,  en  klar 
Forstand  og  en  god  Vilje  til  at  gøre  noget  for  sit 
Folk,  udrettede  han  dog  kun  lidet,  da  han  var  svag 
af  Karakter  og  let  lod  sig  lede  i  en  uheldig  Retning 
af  Folk,  som  én  Gang  havde  vundet  hans  Tillid. 
Endnu  værre  var  det,  at  han  efterhaanden  blev  en 
Slave  af  sine  Lidenskaber  og  det  i  den  Grad,  at 
han  for  at  tilfredsstille  dem  kunde  ofre  de  højeste 
Interesser.  Ved  sin  Ødselhed  bragte  han  Opløsning 
ind    i  alle    Styrelsens    Grene.      Desuagtet    var    der 

ingen  Mangel  paa  Folk,  som  priste  hans  Regering 
som  en  Lykkens  Morgenrøde. 

Atten  Aar  gammel  blev  Filip  gift  med  den 
spanske  Prinsesse  Johanna  fJuana).  født  1479.  en 
Datter  af  Ferdinand  den  Katolske,  Konge  af  Ara- 
gonien, og  af  Dronning  Isabella  af  Kastilien. 

Kong  Ferdinand  og  Dronning  Isabella  havde 
forenet  hele  Spanien  under  deres  Scepter,  idet 
de  efter  Erobringen  af  Granada  (1492)  drev  de 
muhamedanske  Maurere  ud  af  den  spanske  Halvø. 
I  Italien  herskede  de  over  Sardinien,  Sicilien  og 
(fra  1504)  Neapel,  og  hertil  kom  snart  Herredømmet 
over  de  rige  Lande  i  det  nys  opdagede  Amerika. 
Grunden  var  nu  lagt  til  Spaniens  senere  Stormagts- 
stilling.  Ferdinand  og  Isabella  var  ivrigt  katolske 
og  benyttede  den  frygtelige  Kætterdomstol  Inkvisi- 
tionen til  at  opspore  og  forfølge  deres  egne  og 
Kirkens  Fjender. 

Filips  og  Johannas  Bryllup  stod  (1496)  i  Neder- 
landene i  den  lille  By  Lier,  som  vi  senere  skal 
lære  nærmere  at  kende.  Ved  dette  Giftermaal  var 
der  foreløbig  ikke  synderlig  Udsigt  til  Magtforøgelse 
for  det  østrigske  Hus,  men  Dødsfald  i  Johannas 
Slægt  forandrede  Stillingen  inden  ret  længe.  I 
Løbet  af  mindre  end  fire  Aar  døde  hendes  eneste 
Broder  (gift  med  Filips  Søster  Margrethe),  dernæst 
hendes  ældre  Søster,  der  var  gift  med  Kongen  af 
Portugal,  og  endehg  disses  Søn.  Saaledes  stod 
Johanna  i  Aaret  1500  med  Udsigt  til  en  Gang  at 
skulle  arve  hele  det  spanske  Monarki. 

Ogsaa  Filip  havde  paa  sin  Side  gode  Udsigter. 
Han  var  allerede  Herre  over  Nederlandene,  ved 
Faderens  Død  skulde  han  arve  de  habsburg-østrig- 
ske  Lande.    Han  vilde  da  sandsynhgvis  ogsaa  blive 

valgt  til  Faderens  ETtermand  paa  den  tyske  Kejser- 
trone. Der  var  intet  Fyrstepar  i  Evropa,  der  kunde 
se  en  saa  glimrende  Fremtid  i  Møde. 

Trods  al  denne  Herlighed  var  Ægteskabet  dog 
alt  andet  end  lykkeligt.  Johanna  var  tarveligt  ud- 
styret   af   Naturen,    ejede    hverken    Skønhed    eller 


Fig.  4.     Filip  den  Smukke. 
(Efter  Magasin  pittoresque  1866). 

Aand,  og  besad  i  det  hele  taget  intet,  hvormed  hun 
kunde  fængsle  sin  letsindige  Ægtefælle,  der  ofte 
tilsidesatte  sin  Hustru  paa  en  saarende  Maade.  ja 
brød  den  ægteskabelige  Troskab.  Den  stakkels 
Johanna  derimod  hang  med  en  lidenskabelig  Kær- 
lighed ved  sin  Mand  og  plagede  ham  ved  sin  Skin- 
syge.   Der  fortælles,  at  hun  en  Gang  fik  en  af  hans 

Elskerinder,  eii  ung  brabantsk  Kvinde  af  stor  Skøn- 
hed, i  sin  Magt.  Hun  lod  hende  kneble,  afklippede 
selv  hendes  yppige  Haar  og  flængede  hendes  Ansigt 
med  Saksen. 

I  dette  Ægteskab  fødtes  i  Løbet  af  ti  Aar  seks 
Børn,  to  Sønner  og  fire  Døtre,  der  alle  har  faaet  et 
Navn  i  Historien.    Begge  Sønnerne  blev  Kejsere  og 


Fig.  5.     Johanna  den  Vanvittige. 
(Efter  Magasin  pittoresque  1866). 

alle  fire  Døtre  blev  Dronninger.  Disse  Børns  Navne 
var:  Eleonora  (født  1498),  Karl  (1500),  Elisabeth, 
der  blev  født  i  Bryssel  den  18.  Juli  1501,  Ferdinand 
(1503),  Maria  (1505)  og  Katarina  (1507). 

Som  Skik  og  Brug  var,  fandt  Prinsesse  Elisa- 
beths Daab  Sted  kort  efter  Fødselen.  Ligesom  Til- 
fældet   havde    været    ved    de    to    ældre    Søskendes 

Daab,  udfoldedes  der  ogsaa  ved  denne  Lejlighed  en 
overdaadig  Pragt.  Barnet  blev  baaret  i  et  højtide- 
ligt Optog  fra  Moderens  Værelse  til  Slotskirken  ad 
en  Vej,  som  i  denne  Anledning  var  opført  af  Bræd- 
der og  belagt  med  Tæpper.  De  fleste  af  HofTets 
Herrer  var  med  i  Optoget.  En  af  de  fornemste 
bar  Lyset,  der  efter  den  katolske  Kirkes  Daabs- 
skik  blev  givet  den  nydøbte  i  Haanden,  en  anden 
den  lille  Saltbeholder,  hvori  Saltet  gemtes,  der 
efter  Daaben  blev  lagt  i  Barnets  Mund  (jfr.  Matth. 
5,  13),  en  tredje  Dø  befadet  og  en  fjerde  den 
hvide  Daabskjortel.  som  det  nydøbte  Barn  blev 
iført.  Rimeligvis  er  de  ældre  Søskende,  Eleonora  og 
Karl,  bleven  baarne  med  i  Festoptoget  ved  den 
lille  Søsters  Daab.  Kirken  var  behængt  med  kost- 
bare Tæpper,  og  i  Særdeleshed  var  Døbefonten  rigt 
smykket. 

Daabshandlingen  udførtes  med  alle  de  af  Kir- 
ken foreskrevne  Ceremonier  af  Biskop  Henrik  af 
Cambray,  den  samme,  som  havde  døbt  Eleonora. 
Den  Ulle  Prinsesse  fik  Navnet  Isabella  efter  sin 
Bedstemoder  Isabella  af  Kastilien.  Med  dette  Navn 
kaldtes  hun,  saa  længe  hun  opholdt  sig  som  Barn 
i  Nederlandene.  Tit  bruges  dog  den  franske  Form 
af  samme  Navn,  Isabeau  eller  Ysabeau.  Efter  sit 
Komme  til  Danmark  kaldte  hun  sig  EHsabeth,  hvil- 
ket Navn  vil  blive  brugt  i  denne  Skildring. 

Midt  under  Daabshøjtideligheden  brød  en  fryg- 
telig Orkan  løs  med  Torden  og  Lynild.  Uvejret 
ledsagedes  af  voldsomme  Begnskyl  og  Haglbyger, 
der  i  Bryssels  Omegn  ihjelslog  en  Mængde  Høns, 
Lam  og  Kalve.  Floderne  gik  over  deres  Bredder 
og  bortrev  mange  Huse.  En  Del  Mennesker  saare- 
des    eller    druknede   i  de    oprørte  Vande.     Uvejret 

blev  af  mange  i  denne  stærkt  overtroiske  Tidsalder 
udlagt  som  et  daarligt  Varsel  og  som  et  sikkert 
Tegn  paa,  at  den  lille  Elisabeth  gik  en  stormfuld 
og  ulykkelig  Fremtid  i  Møde. 

Et  halvt  Aar  efter  Elisabeths  Fødsel  rejste 
Forældrene  til  Spanien  for  al  gøre  sig  bekendte 
med  de  Lande,  som  de  en  Gang  skulde  herske  over. 
Børnene  blev  ladte  tilbage  og  betroede  til  Fasteren 
Margrethe  af  Savoyens  Omsorg. 

Filip  blev  snart  ked  af  Opholdet  i  Spanien^  og 
da  der  tilmed  i  Nederlandene  begyndte  at  ytre  sig 
Misfornøjelse  med  hans  Fraværeise  og  over  de  store 
Pengesummer,  han  brugte,  besluttede  han  at  rejse 
tilbage.  Hustruen  kunde  ikke  følge  ham,  da  hun 
snart  igen  skulde  være  Moder,  Hun  bad  ham  ind- 
stændig om  at  blive,  men  forgæves.  Under  Rejsen 
blev  Filip  farhg  syg,  og  han  naaede  først  til  Neder- 
landene i  November  1503.  Han  ilede  her  straks  til 
Mecheln.  hvor  Margrethe  opholdt  sig  med  Børnene, 
for  at  omfavne  sine  Børn  og  hilse  paa  deres  Læ- 
rere og  Opdragerinder«.  Elisabeth  var  da  halvtredje 
Aar  gammel. 

Mandens  Bortrejse  forøgede  det  Tungsind, 
hvoraf  Johanna  allerede  tidligere  havde  lidt.  Hun 
gaar  i  Historien  under  Navnet  Johanna  den  Van- 
vittige (Juana  la  loca) ;  men  der  er  i  nyere  Tid 
rejst  Tvivl  orn  hendes  foregivne  Vanvid,  og  det  er 
ikke  usandsynligt,  at  det  kun  var  Tungsind  i  For- 
bindelse med  Skinsyge  (se  nærmere  herom  S.  159). 

Den  ulykkeHge  Kvinde  saå  kun  ugerne  sin 
Mand  rejse  bort:  thi  hun  vidste  altfor  vel.  at  han 
i  Nederlandene  vilde  hengive  sig  til  sit  gamle,  vilde 
Liv.  En  italiensk  Lærer  ved  det  spanske  Hof,  den 
som  Historieskriver  bekendte  Peter  Martyr,  skriver 

fra  Begyndelsen  af  1503  om  Johanna:  »Hun  gaar 
altid  med  sænket  Blik;  Rigdom,  Magt  og  Herre- 
dømme, ja  Forældrene  selv  er  hende  ligegyldige. 
Med  mørke  Skygger  paa  sin  Pande  tænker  hun 
bestandig  paa  sin  Ægteherre;  kun  han  er  hendes 
Bekymring  og  Lidenskab.«  Efter  at  have  født  Søn- 
nen Ferdinand  (1503)  gik  hun  ombord  paa  et  Skib 
og  begav  sig  til  Nederlandene,  hvad  dog  kun  blev 
til  liden  Glæde  for  hende ;  thi  Filip  viste  hende  Kulde 
og  Tilsidesættelse,  ja  lod  hende  endog  stille  under 
Opsigt.  Efter  Mandens  Død  (1506)  formørkedes 
hendes  Sind  endnu  mere.  I  en  lang  Række  Aar  le- 
vede hun  indespærret  paa  et  spansk  Slot  i  Tordesillas 
ved  Duero,  hvor  hun  først  døde  1555.  Under  disse 
sørgelige  P'orhold  lærte  Børnene  aldrig  deres  Moder 
at  kende.  Deres  Faster  Margrethe  af  Savoyen, 
traadte  fuldstændig  i  Moders  Sted. 


3.   Margrethe  af  Savoyeu. 

Margrethe,  i  hvis  Hænder  Elisabeths  Opdragelse 
blev  lagt  og  som  fik  en  afgørende  Indflydelse  paa 
hele  hendes  Livsskæbne,  var  født  i  Aaret  1480. 
To  Aar  efter  mistede  hun  sin  Moder.  Maria  af 
Burgund.  Samme  Aar  blev  hun  forlovet  med  den 
franske  Konges  Søn,  senere  Karl  den  Ottende,  hvor- 
paa  hun  blev  sendt  til  Paris  for  at  opdrages  til 
Frankrigs  Dronning.  Efter  nogle  Aars  Forløb  blev 
hun  uden  videre  sendt  hjem  til  Faderen  igen,  da 
der  for  den  franske  Tronarving  aabnede  sig  Udsigt 
til  et  fordelagtigere  Giftermaal.  Som  naturligt  var, 
havde  Kejser  Maksimilian  og  den  stolte  Margrethe 
ondt  ved  at  glemme  denne  Krænkelse.  1497  blev 
hun  gift  med  Johanna  den  Vanvittiges  ældre  Broder, 

Juan  Manuel;  men  denne  døde  nogen  Tid  efter 
Brylluppet,  ligesom  ogsaa  den  Datter  døde,  som 
Margrethe  fødte  efter  Mandens  Død.  1501  blev  hun 
gift  for  anden  Gang  med  Hertug  Filibert  af  Savoyen, 
hvem  hun  inderlig  elskede:  men  Filibert  døde  snart, 
og  26  Aar  gammel  var  Margrethe  atter  Enke  og 
barnløs.  Disse  haarde  Tilskikkelser  modnede  og 
staalsatte  hendes  Karakter.  Hun  besluttede  ikke 
raeré  at  gifte  sig,  og  dette  Forsæt  blev  hun  tro, 
skønt  der  ikke  fattedes  gUmrende  Tilbud. 

Margrethe  var  en  dygtig,  højtbegavet  Kvinde 
og  vel  uddannet  efter  den  Tids  Forhold.  Kejseren 
betroede  hende  det  vanskelige  Hverv  at  styre  Neder- 
landene som  Statholderinde  i  hendes  Brodersøn, 
Ærkehertug  Karls  Mindreaarighed,  og  Fremtiden 
viste,  at  Kejseren  havde  gjort  et  heldigt  Valg. 
Hendes  Styrelse  var  kraftig,  stundum  haard,  hvad 
Protestanterne  og  Kong  Christiern  den  Anden  fik 
at  føle.  Paa  Karls  Vegne,  der  ved  Faderens  Død 
arvede  de  burgundiske  Lande,  styrede  hun  Neder- 
landene fra  1506  —  1515. 

Med  sine  Broderbørn,  Eleonora,  Karl.  Elisabeth 
og  den  lille  Maria  tog  hun  fra  Aaret  1507  Ophold 
i  Mecheln,  hvor  et  rigt  udstyret  Palads  blev  hende 
overladt.  At  Mecheln  blev  valgt,  kom  af.  at  denne 
By  ved  flere  Lejligheder  havde  vist  Hengivenhed 
for  det  fyrstelige  Hus.  Byens  Borgere  gjorde  alt 
for  at  holde  paa  sine  fornemme  Beboere,  ved  hvis 
Ophold  de  havde  stor  Fordel.  Regeringsforretninger 
førte  dog  ofte  Margrethe  hen  til  det  nærliggende 
Bryssel.  Et  Mindesmærke  for  Margrethe  smykker 
nu  en  af  Mechelns  offentlige  Pladser. 

Hoffet  i  Nederlandene  vedblev  længe  at  kaldes 
>det  burgundiske«,  og  ikke  uden  Grund.    Den  gamle 

burgundiske  Adel  søgte  hertil,  og  Margrethe  stræbte 
med  Hensyn  til  Hofholdningen  at  gaa  i  de  burgun> 
diske  Hertugers  Spor.  Hun  forstod  at  holde  Raa- 
heden  nede  blandt  Hoffolkene  og  at  fremtrylle  en 
Tone  af  Dannelse  og  Skønhed  blandt  sine  Omgivel- 
ser. Margrethe,  der  var  opdraget  ved  det  franske 
Hof,  beundrede  franske  Sæder.  Fransk  blev  Hoffets 
og  Regeringens  Sprog,  ligesom  det  havde  været  i 
Burgund.  De  Fornemme  saå  ned  paa  det  flamske 
Folkesprog,  der  førte  en  kummerlig  Tilværelse,  da 
det  blev  sat  til  Side  ikke  alene  for  Fransk,  men 
ogsaa  for  Latinen,  der  brugtes  af  de  Lærde. 

Margrethe  yndede  og  fremhjalp  Digtekunsten 
og  har  selv  forfattet  franske  og  latinske  Smaadigte. 
Paa  Mindesmærket  for  sin  Broder  Filip,  hvem  hun 
havde  elsket  og  beundret,  lod  hun  sætte  et  af  hende 
selv  forfattet,  latinsk  Gravvers.  Mange  gamle  Min- 
der om  Folkets  Liv  i  Viser  og  Sagn  lod  hun  samle 
for  at  bevare  dem  fra  Tilintetgørelse.  Ligesom  de 
burgundiske  Fyrster  og  Kejser  Maksimilian  elskede 
hun  Musiken  og  ofrede  store  Summer  paa  dens 
Fremme.  Hendes  Hofkapel  gjaldt  for  et  af  de 
bedste  i  Evropa.  og  den  nederlandske  Tonekunst 
naaede  under  hendes  Beskyttelse  til  en  betydelig 
Blomstring.  Til  HofTets  Forlystelser  hørte  stadig 
Musik  og  Dans.  Dansen  havde  hidtil  været  i  Mis- 
kredit som  stridende  mod  Religion  og  Sædelighed, 
og  strenge  Bestemmelser  var  bragte  til  Anvendelse 
mod  den.  Nu  faldt  disse  bort  samtidig  med,  at 
Dansen  fik  et  mere  kunstnerisk  og  yndefuldt  Præg. 
Hoffester  med  Baller  og  Turneringer  hørte  til  Dagens 
Orden  ved  Margrethes  Hof.  Den  mest  glimrende 
af  disse  var  Festen  for  *det  gyldne  Skinds«  Riddere. 

Denne   højt   ansete   Ridderorden   var    bleven  stiftet 
ved  Hertug  Filip  den  Godes  Bryllup  i  Aaret  1430. 

Salene  i  de  fyrstelige  Slotte  var  prydede  med 
prægtige,  vævede  Tapeter,  en  Luksus,  hvorpaa  der 
den  Gang  anvendtes  store  Summer.  I  disse  Tapeter 
var  der  indvævet  Billeder,  som  fremstillede  Scener 
fra  Jagten,  Optrin  fra  de  græske  Oldsagn  eller  fra 
den  hellige  Historie.  Malerier  prydede  Værelserne. 
I  Slottet  i  Mecheln  fandtes  der  saaledes  en  Række 
Billeder,  som  forestillede  de  fyrstelige  Børn  i  for- 
skellige Aldere. 

4.    Elisabetlis  Barndom  og  Opdragelse.    Det  aaude- 
lige  Liv  i  Nederlaudeue. 

Ved  dette  Hof  voksede  Elisabeth  op,  og  Om- 
givelserne har  sikkert  sat  et  Aandsdannelsens 
Mærke  paa  hende  og  hendes  Søskende.  I  øvrigt 
vides  der  kun  lidet  om  deres  Barndom,  og  hvad 
der  fortælles,  knytter  sig  nærmest  til  Tronarvingen, 
Ærkehertug  Karl.  Nogle  af  disse  Træk  skal  med- 
deles, da  de  giver  et  Indblik  i  Børnenes  daglige  Liv. 

Prins  Karl  morede  sig  undertiden  med  at  fægte 
med  sin  Stok  mod  de  vilde  Dyr,  som  var  afbildede 
paa  Tapeterne.  Han  holdt  ogsaa  nok  af  at  drille 
de  levende  Dyr.  Løver.  Bjørne  o.  a. .  som  holdtes 
i  Fangenskab  i  Rovdyrburet  ved  Slottet.  Men  aller- 
helst vilde  han  lege  Krig.  Af  de  adelige  Drenge, 
der  hørte  til  Hoffet,  dannede  han  to  Hære,  den 
kristne  og  den  tyrkiske.  Selv  tog  han  Komman- 
doen over  den  kristne  Hær,  der  saa  altid  skulde 
vinde  Sejr.  Da  Anføreren  for  Tyrkerne  en  Gang 
erklærede,  at  han  ikke  mere  vilde  være  Anfører, 
naar  han  altid  skulde  tabe,   forærede  Karl  ham  en 

Hat  med  Guldsnore.  —  Skrækken  for  Tyrkerne 
havde  bredt  sig  i  hele  Kristenheden  og  fandt  endog 
Udtryk  i  Børns  Lege.  Karls  Søstre  har  uden 
Tvivl  ofte  været  Vidner  til  disse  ublodige  Kampe. 
Senere  hen  fik  flere  af  disse  Søskende  nok  at  gøre 
med  Tyrkerne. 

Margrethe  tog  sig  med  moderlig  Omhu  af  sin 
Broders  Børn.  Hun  sørgede  for  deres  legemlige 
Pleje  saavel  som  for  deres  aandelige  Udvikling, 
hvilket  fremgaar  af  hendes  Brevveksling  med  Fa- 
deren, Kejser  Maksimilian,  der  med  levende  In- 
teresse fulgte  alt,  hvad  der  angik  Børnene,  og  som 
jævnlig  gav  Baad  og  Befalinger  om  deres  Opdra- 
gelse. I  Oktober  1507  melder  Margrethe  Kejseren, 
at  Prinsesserne  Elisabeth  (Isaheau)  og  Maria  havde 
faaet  Mæslinger;  Frøken  (madame)  Eleonora  kla- 
gede over  Hovedpine,  og  Lægerne  mente,  at  ogsaa 
hun  vilde  faa  Sygdommen.  Hun  tilføjer,  at  Lægerne 
ansaa  denne  Sygdom  for  smitsom  og  meget  farlig 
i  den  kolde  Vintertid,  hvorfor  hun  selv  og  Ærke- 
hertug Karl  —  hvem  der  stadig  tages  særligt  Hen- 
syn til  —  foreløbig  vilde  bhve  i  Bryssel  i  Stedet 
for  at  rejse  hjem  til  Mecheln,  hvor  de  ellers  havde 
tænkt  at  tilbringe  Vinteren. 

Et  lille  Træk  fra  Børnenes  Liv  fortælles  af  en 
engelsk  Sendemand,  der  opholdt  sig  i  Bryssel  i  Som- 
meren L512.  St.  Hansaften,  fortæller  han,  havde 
han  Avdiens  hos  Kejseren,  der  var  i  Besøg  i  Neder- 
landene. Efter  Avdiensens  Slutning  traf  han  Mar- 
grethe, Prins  Karl  og  hans  Søstre  paa  Pladsen 
foran  Slottet,  hvor  der  var  tændt  et  stort  St.  Hans- 
blus, »til  Ære  for  den  helHge  Johannes«.  Medens 
Afsendingen  samtalede  med  Margrethe,  morede  Bør- 
nene  og   deres  Legekammerater  sig  med  Dans  og 

anden  Lystighed.  De  fyrstelige  Børn  —  skriver 
han  —  var  smukke  og  velvoksne  og  havde  en  god 
Holdning. 

Margrethe  nægtede  ikke  sine  Myndlinge  nogen 
Adspredelse,  som  passede  for  deres  Alder  og  Rang. 
Hun  holdt  dog  stedse  Øje  med  dem  og  tillod  ikke, 
at  de  kom  synderlig  uden  for  den  Omgangskreds, 
hun  selv  havde  valgt  til  dem.  og  de  kom  næppe  i 
megen  Berøring  med  Folkets  bredere  Lag.  Øvrig- 
heden i  Mecheln  sendte  undertiden  Gaver  til  de  fyr- 
stehge  Børn.  Karl  fik  en  Gang  en  lille  Vogn.  for- 
spændt med  to  smaa  Heste ,  i  hvilken  han  kørte 
rundt  i  Byen  med  sine  Søstre. 

Børnene  fik  jævnlig  Lejlighed  til  at  overvære 
de  pragtfulde,  offentlige  Fester,  der  dels  var  af 
kirkelig  dels  af  verdslig  Art.  Blandt  de  kirkelige 
Fester  udmærkede  sig  Kristi  Legemsfest  kort  efter 
Pinse,  ved  hvilken  Hostien,  det  indviede  Nadver- 
brød, i  højtideUgt  Festoptog  bares  gennem  Gaderne. 
Der  udfoldedes  ved  denne  Lejlighed  en  stor  Pragt; 
thi  høje  GejstUge  i  deres  gUmrende  Dragter  saavel 
som  verdslige  Stormænd  plejede  at  deltage  i  Op- 
toget. Ved  de  verdsHge  Fester,  f.  Eks.  ved  Fyrste- 
besøg, udfoldedes  der  stundum  en  overordentlig 
Pragt.  Husene  prangede  med  Dekorationer,  som  i 
Kostbarhed  ikke  stod  tilbage  for,  hvad  Nutiden  ved 
Hgnende  Lejligheder  fremviser.  Især  var  dette  Til- 
fældet, naar  Kejseren  selv  kom  til  Mecheln;  thi  da 
var  hele  Byen  og  særlig  Slottet  iført  deres  festligste 
Dragt.  —  Margrethe  opdrog  Børnene  i  stor  Ærbø- 
dighed for  Kejseren,  Familiens  Overhoved. 

Mecheln,  hvor  Elisabeth  opholdt  sig  den  stør- 
ste Del  af  sin  Barndom,  ligger  i  Provinsen  Bra- 
bant    nogle  Mil    nord    for   Bryssel.      Den    gennem- 

skæres  af  Flodløb  og  Kanaler  og  har  i  vore  Dage 
ikke  mindre  end  35  Broer.  Margrethes  Palads, 
der  nu  er  Sædet  for  Domstolen,  laa  paa  den  saa- 
kaldte  »store  Plads«.  Byen,  der  nu  har  o.  50,000 
Indbyggere,  var  i  Slutningen  af  Middelalderen  en 
ret  blomstrende  Stad,  hvis  Klædevarer  og  fine  Knip- 
linger var  navnkundige. 

Den  anselige,  gothiske  Domkirke,  St.  Romualds- 
Kirken,  var  nylig  bleven  fuldført,  da  Margrethe  tog 
Ophold  i  Mecheln.  Den  strengt  katolske  Margrethe 
har  uden  Tvivl  ofte  ført  Børnene  til  Kirken,  og  de 
har  tidlig  hørt  fortælle  om  den  hellige  Romuald, 
Byens  Helgen  og  Skytspatron,  der  æredes  som  Stif- 
teren af  den  derværende  Menighed.  Romuald  var 
en  skotsk  eller  angelsaksisk  Munk,  der  som  mange 
andre  af  hans  Landsmænd  drog  til  Nordtyskland 
for  at  forkynde  Kristendommen.  Han  fandt  Martyr- 
døden i  Nederlandene  omtrent  Aar  775. 

I  den  daværende  katolske  Gudstjeneste  var  der 
meget  for  Øjet,  men  lidet,  som  kunde  tjene  til  Op- 
byggelse for  Hjerte  og  Sjæl.  Ordets  Forkyndelse 
traadte  tilbage  for  den  latinske  Messe  og  var  blan- 
det med  mer  eller  mindre  smagfulde  Helgenkrøni- 
ker. I  øvrigt  havde  Mecheln  et  stærkt  kirkeligt 
Præg.  Den  rummede  et  usædvanlig  stort  Antal 
Munke-  og  Nonneklostre,  hvoraf  der  opstod  mange 
i  Middelalderens  Slutning.  Byens  Gader  oplivedes 
ved  det  brogede  Syn  af  Gejstlige  og  Munke  i  deres 
forskellige  Ordensdragter.  Især  gjorde  Tiggermun- 
kene sig  gældende.  Da  det  var  disses  Opgave  at 
søge  at  paavirke  Folkets  brede  Lag,  og  da  de  ifølge 
deres  Ordens  Regler  skulde  søge  deres  Livsophold 
ved  Tiggeri,  er  det  en  Selvfølge,  at  de  ofte  saas 
paa  Gader  og  Veje. 

Særlig  bør  her  omtales  »Brødrene  af  P'ælles- 
livet«,  et  halvt  munkeagtigt  Samfund,  der  var  op- 
staaet  i  Nederlandene,  hvorfra  det  bredte  sig  til 
Nabolandene.  I  Aaret  1490  var  der  i  Mecheln 
bleven  stiftet  et  *  Broderhus«  eller,  som  det  kaldtes, 
et  »Fraterhus«,  for  dette  Samfund,  hvis  Stiftere  var 
Nederlænderne  Gerrit  de  Groote  (t  1384)  og 
hans  Discipel  Florens  Radewijnszoon  (f  1400). 
Brødrene  førte  fælles  Husholdning,  havde  en  egen 
Dragt  og  bestemte  religiøse  Formaal  ligesom  Mun- 
kene, fra  hvem  de  adskilte  sig  ved.  at  de  kunde 
træde  tilbage  til  Verdenslivet,  naar  de  vilde.  Siden 
blev  der  dog  ogsaa  stiftet  Klostre  (f.  Eks.  Win- 
desheim)  med  de  sædvanlige  Munkeregler,  men 
hvor  den  for  Brødrene  ejendommelige  Aandsretning 
var  herskende.  Denne  betegnedes  ved  Navnet  »den 
nye  Fromheds  {moder aa  devotio)  og  gik  ud  paa 
en  Inderliggørelse  og  hjertelig  Tilegnelse  at  Kir- 
kens Lære. 

I  denne  Aand  virkede  Brødrene  ivrigt  for  Fol- 
kets kristehge  Opvækkelse  og  Opbyggelse,  og  de 
betjente  sig  da  selvfølgelig  altid  af  Modersmaalet. 
Under  denne  Virksomhed  kom  de  ofte  i  Strid  med 
Tiggermunkene,  navnlig  med  Dominikanerne  (Sorte- 
brødrenej,  der  betragtede  denne  frie  Prædikevirk- 
somhed som  et  Indgreb  i  deres  Rettigheder.  Til 
Trods  for  Sortebrødrenes  Forfølgelser  talte  »den 
nye  Fromhed«  i  Begyndelsen  af  det  nye  Aar- 
hundrede  mange  Tilhængere  blandt  høje  og  lave. 
Til  »Brødrene  af  Fælleslivet*  hørte  Forfatteren  til 
den  berømte  Opbyggelsesbog:  »Kristi  Efterfølgelse* 
(de  im itatione  Chrisfi).  Thomas  af  Kempen. 

En  meget  stor  Betydning  fik  end  videre  Brødre- 
nes   Skoler,    hvoraf    der    efterhaanden    stiftedes 

mange  saavel  i  Nederlandene  som  i  Tyskland. 
Igennem  disse  arbejdede  de  ud  fra  deres  kristelige 
Syn  baade  for  Folkeoplysningen  og  for  den  lærde 
Undervisning.  Mange  af  Tidens  berømteste  Mænd, 
saasom  Erasmus  af  Rotterdam  og  Hadrian  af  Utrecht, 
der,  som  vi  skal  se,  begge  traadte  i  Forbindelse 
med  Margrethes  Hof,  har  gaaet  i  Brødrenes  Skoler 
og  modtaget  Paavirkning  fra  disse.  Der  lagdes 
Vægt  ikke  alene  paa  nyttige  Kundskaber,  men  og- 
saa  paa  Karakterernes  kristelige  Udvikling.  Luther 
yndede  meget  disse  Skoler,  der  vel  stod  paa  den 
middelalderlige  Kirkes  Trosgrund,  men  som  dog  i 
mange  Maader  har  jævnet  Vejen  for  Reformationen. 
Det  kan  til  Dels  tilskrives  »Brødrene  af  Fælleshvet«, 
at  Reformationen  straks  fik  en  saa  stærk  Udbre- 
delse i  Nederlandene. 

Det  aandelige  Liv  i  Mecheln  saavel  som  i  de 
andre  nederlandske  Byer  var  præget  af  disse  for- 
skellige Rørelser. 

Endnu  større  Betydning  for  Undervisnings- 
væsenet  end  »Brødrene  af  Fælleslivet«  fik  den 
saakaldte  Humanisme,  hvis  Blomstringstid  fal- 
der i  Aarene  1500 — 1520,  og  som  havde  en  af 
sine  berømteste  og  ejendommeligste  Repræsentan- 
ter i  den  lærde  Nederlænder  Erasmus  af  Rot- 
terdam. 

Humanisterne  studerede  med  stor  Iver  de  gamle 
græske  og  latinske  Forfattere,  et  Studium,  der  var 
bleven  kaldt  til  Live  i  den  sidste  Halvdel  af  det 
15.  Aarhundrede,  først  i  Itahen,  hvorhen  mange 
græske  Lærde  efter  Konstantinopels  Fald  (1453) 
havde  begivet  sig,  og  senere  i  Tyskland  og  Nord- 
evropa.  Ved  disse  Studier  haabede  Humanisterne, 
at  Kunsten  og  Videnskaben  skulde  genfødes  til  nyt 

Liv.  Men  Studiet  af  de  gamle,  hedenske  Forfattere 
medførte,  at  hedensk  Tankegang  udbredte  sig,  og 
mange  italienske  Humanister  angreb  den  kristne 
Tro  med  letfærdig  Spot.  De  ældre  tyske  Hu- 
manister var  i  Reglen  Kirkens  lydige  Sønner,  hvor- 
imod de  yngre  tit  angreb  Kirke  og  GejstUghed 
uden  dog  at  ville  bryde  med  den  kristne  Tro. 

Erasmus  fødtes  i  Rotterdam  i  Aaret  1467  eller 
1468.  Først  var  han  Kordreng  ved  Domkirken  i 
Utrecht.  men  kom  saa,  9  Aar  gammel,  til  den  af 
•->Brødrene  af  Fælleslivet«  ledede  Skole  i  Deventer, 
hvor  han  med  stor  FUd  og  gUmrende  Evner  kastede 
sig  over  de  gamle  Sprog.  Mod  sin  Vilje  blev  han 
Munk  (1486).  men  løstes  senere  fra  Klostertvangen 
ved  en  højtstaaende  gejstlig  Velynders  Hjælp.  Efter 
dette  tvungne  Klosterliv  nærede  han  hele  Livet 
igennem  et  uudslukkeligt  Had  til  Munkevæsenet,  og 
Munkene,  især  Tiggermunkene,  blev  stadig  Gen- 
stand for  hans  bidende  Spot. 

Efter  at  have  studeret  i  Frankrig,  England  og 
Italien  kom  Erasmus  tilbage  til  sit  Fædreland.  Han 
søgte  gerne  Fyrstegunst,  og  det  lykkedes  ham  snart 
at  komme  i  Forbindelse  med  Hoffet.  Da  FiUp  den 
Smukke  ved  Helligtrekongerstid  1504  efter  sin  Rejse 
kom  til  Bryssel,  holdt  Erasmus  en  latinsk  Festtale 
til  Ære  for  ham  paa  Slottet,  og  han  forstod  i  denne 
Tale  at  mdflette  en  fin  Smiger  over  for  Margrethe. 
Siden  efter  stod  han  i  venskabelig  Forbindelse  med 
Margrethes  Hof  og  har  sikkert  ikke  været  uden  Ind- 
flydelse paa  Valget  af  de  Mænd.  i  hvis  Hænder  Op- 
dragelsen af  Filips  Børn  blev  lagt. 

Paa  Margrethes  Opfordring  skrev  han  Bogen: 
»Den  kristelige  Fyrstes  Undervisning«  (Institutio 
principis  CJiristiani),  hvis  Grundsætninger,  der  ind- 

skærpede  Mildhed  og  Retfærdighed,  blev  ledende  ved 
Ærkehertug  Karls  Opdragelse.  Denne  Bog  blev 
senere  oversat  paa  Dansk  at'  Erasmus's  Discipel 
Povl  Helgesen  og  af  denne  overrakt  Kong  Ghri- 
stiern  den  Anden. 

Erasmus  studerede  ivrigt  den  hellige  Skrift  og 
gjorde  sig  fortjent  ved  at  tilvejebringe  en  Udgave  at 
det  nye  Testament  paa  Grundsproget.  Dog  mang- 
lede han  en  dybere  Forstaaelse  af  Kristendommen, 
hvilken  han  nærmest  betragtede  som  en  Anvis- 
ning til  at  føre  et  hæderligt  Levnet.  I  Tidens  re- 
ligiøse Kampe  indtog  han  et  Mellemstandpunkt, 
idet  han  angreb  mange  kirkelige  Misbrug,  uden  at 
han  dog  vilde  gaa  med  til  en  virkelig  Reformation 
fra  Grunden  af  som  den.  Luther  iværksatte.  Eras- 
mus drømte  om  fredelige  Reformer  ad  Dannelsens 
og  Oplysningens  Vej  og  gyste  tilbage  for  det  folke- 
Hge  Røre,  som  Reformationen  afstedkom;  heller 
ikke  holdt  han  af  at  bryde  med  Paven  og  med  den 
høje,  mægtige  Gejstlighed.  Mange  Lærde  i  Neder- 
landene stod  paa  et  hgnende  Standpunkt  som  Eras- 
mus, og  hans  Anskue'ser  var  stærkt  udbredte  i  den 
rige.  nederlandske  Rorgerstand. 

I  Aarene  o.  L510—  20  stod  Humanismen  i  sin 
højeste  Blomstring  og  paatrykte  hele  Tidens  Dan- 
nelse sit  Stempel.  De  nederlandske  Humanister 
dannede  omkring  Erasmus  som  Midtpunkt  en  ind- 
flydelsesrig, fastsluttet  Kreds.  De  støttede  hver- 
andre og  roste  hverandre,  tit  udover  alle  Grænser. 
Mange  virkelig  dygtige  og  hæderlige  Mænd  hørte 
til  denne  Kreds  eller  var  mer  eller  mindre  paavir- 
ket af  den.  Dens  største  Fortjeneste  ligger  utvivl- 
somt paa  Opdragelsesvæsenets  Omraade.  — 

Som    den    første    Opdragerinde    for    de    smaa 


4.    Elisabeths  Barndom  og  Opdragelse.  29 

Prinsesser  nævnes  Anne  de  Beaumont.  Fra  Aaret 
1505  blev  Louis  Vacca  deres  Lærer.  I  Løbet  af 
tre  Aar  underviste  han  Prinsesserne  sammen  med 
Karl  og  derefter  denne  alene.  Vacca  omtales  ro- 
sende i  et  Brev  fra  Margrethe  til  Kejser  Maksimi- 
han.  Han  belønnedes  senere  af  Karl  med  en  Pen- 
sion og  med  en  Titel. 

Blandt  Børnenes  Lærere  maa  især  nævnes  Hu- 
manisten Luis  Vives,  en  Spanier  af  Fødsel,  der 
kom  til  Nederlandene,  hvor  han  blev  Erasmus's 
Discipel.  Vives  var  en  højtbegavet  Mand  og  sær- 
lig fremragende  som  Pædagog.  Han  skrev  lærde 
Værker  om  Opdragelsen;  men  da  han  heri  jævnlig 
havde  udtalt  reformatoriske  Meninger,  blev  hans 
Bøger  senere  forbudte  af  Kirken.  I  lang  Tid  stod 
Vives  i  første  Række  af  de  Mænd.  som  angreb 
den  ved  Universiteterne  herskende  aandløse  Viden- 
skabehghed  (Skolastiken). 

Mere  af  den  gamle  Skole  var  Hadrian  Flo- 
risen fra  Utrecht,  den  mærkeligste  af  alle  Børnenes 
Lærere.  Hadrian  var  af  ringe  Stand.  Faderen 
var  Arbejdsmand  og  Moderen  Vadskerkone:  men 
ved  sin  Flid.  Dygtighed  og  Retskaffenhed  naaede 
han  frem.  og  da  han  først  var  bleven  knyttet 
til  FyrstefamiUen.  steg  han  ved  dennes  Gunst 
højere  og  højere  og  endte  som  Pave.  I  sin  første 
Ungdom  studerede  •  han  i  Zwolle.  hvor  der  var 
en  berømt  Skole,  stiftet  af  »Brødrene  af  Fælles- 
livet«.  Siden  blev  han  Professor  i  Lowen  og  skrev 
som  saadan  et  Skrift,  hvori  -der  forekommer  en  saa 
dristig  Ytring  som  denne,  at  »flere  af  de  romerske 
Biskopper  har  været  Kættere«.  Hadrian,  der  selv 
hos    »Brødrene   af  Fælleslivet«    havde    tilegnet    sig 

disses  kristelige  Alvor  og  strenge  Sæder,  var  stemt 
for  en  sædelig  Reform  af  Kirken. 

Som  Lærer  for  de  fyrstelige  Børn  har  det  sik- 
kert ligget  ham  alvorligt  paa  Hjerte  at  opdrage 
disse  til  Gudsfrygt  og  gode  Sæder.  I  øvrigt  var 
hans  Undervisningsmaade  ikke  at  rose.  Den  var 
yderst  pedantisk  og  gik  især  ud  paa  at  bibringe 
Eleverne  grundige  Kundskaber  i  Latin.  Det  lyk- 
kedes kun  daarligt,  i  alt  Fald  for  Karls  Vedkom- 
mende. Da  Hadrian  en  Gang  satte  ham  i  Rette, 
svarede  han:  »Tror  I,  at  min  Bedstefader  vil  gøre 
mig  til  en  Skolemester«.  At  ogsaa  Prinsesserne 
har  lært  noget  Latin,  er  sandsynhgt.  Det  var  ikke 
ualmindehgt  blandt  den  Tids  dannede  Kvinder. 

Mange  af  Tidens  dygtigste  og  hæderligste 
Mænd  var  Modstandere  af  de  i  Verdslighed  og 
Laster  dybt  sunkne  Paver.  Dette  var  saaledes  Til- 
fældet med  den  Mand,  hvem  det  blev  overdraget 
at  konfirmere  Børnene,  nemlig  den  spanske  Præ- 
lat. Biskop  Bernhardin  de  Garvajal.  Han  be- 
kæmpede Pave  Julius  den  Anden,  men  udsonede 
sig  siden  med  dennes  Eftermand,  Leo  den  Tiende, 
hvilket  faldt  ham  saa  meget  mere  svært,  som  han 
selv  havde  haabet  at  blive  Pave. 

Ifølge  den  katolske  Kirkes  Lære  er  Konfir- 
mationen et  Sakrament  og  kan  kun  udføres  af  en 
Biskop.  Med  hellig  Salve  tegner  Biskoppen  et  Kors 
paa  Konfirmandens  Pande  og  siger:  »Jeg  tegner 
dig  med  Korsets  Tegn  og  bekræfter  (konfirmerer) 
dig  med  Frelsens  Salve,  i  Navnet  Faderens  og  Søn- 
nens og  den  Hellig  Aands.«  Om  Hovedet  bindes 
saa  et  hvidt  Linklæde.  som  bæres,  indtil  Salven 
er  tør. 

Prinsesse   Elisabeths  Konfirmation    fandt  Sted 

i  Mecheln  1508.  og  hun  var  altsaa  da  7  Aar  gam- 
mel. Sammen  med  hende  blev  Karl  og  Eleonora 
konfirmerede.  Carvajal  betragtede  fra  nu  af  Elisa- 
beth som  sin  aandelige  Datter,  hvilket  fremgaar  af 
de  latinske  Breve,  han  senere  skrev  til  hende. 
1521  skrev  han  et  Brev  til  hende,  hvori  han  ud- 
taler Ønsket  om .  at  det  maatte  lykkes  hendes 
Ægtefælle,  Kong  Christiern  den  Anden,  at  rense 
sig  for  de  Beskyldninger,  der  rejstes  imod  ham. 

Som  vi  har  set,  var  Fransk  det  almindelige 
Oragangssprog  ved  Hoffet  og  det  blev  selvfølgelig 
EHsabeths  Barndomssprog.  Paa  dette  Sprog  brev- 
vekslede Margrethe  med  sin  Fader  og  med  sine 
Venner.  De  barnlige  Breve,  som  Elisabeth  skrev 
til  »min  Fru  Tante  og  gode  Moder« .  er  ligeledes 
paa  Fransk.  I  Modsætning  til  Broderen  Karl.  der 
som  tysk  Kejser  aldrig  ret  lærte  det  tyske  Sprog, 
tilegnede  Elisabeth  som  dansk  Dronning  sig  hurtig 
det  danske  Sprog. 


5.     Ægteskabsplaner. 

Prinser  og  Prinsesser  blev  den  Gang  tidlig  for- 
lovede og  gifte,  og  næsten  altid  var  det  politiske  Hen- 
syn, der  afgjorde  Valget  af  Ægtefællen.  I  de  højeste 
Kredse  saavel  som  i  Folkets  brede  Lag  var  Forældre- 
nes Ønske  det  afgørende,  uden  at  det  dog  vistnok 
derfor  kan  siges,  at  Datidens  Ægteskaber  var  mindre 
lykkelige  end  Nutidens.  Det  overvejende  Fornuft- 
hensyn ^  hvor  Penge.  Magt  og  Familieinteresser 
gjorde  sig  stærkt  gældende,  medførte  dog.  at  mange 
mærkelige  og  for  vor  Tid  anstødelige  Forbindelser 
blev  bragte    i   Forslag  og  fuldbyrdede.      Aldersfor- 

skelleri  var  ofte  stor,  og  der  er  ikke  faa  Eksempler 
paa,  at  purunge,  halvvoksne  Prinsesser  blev  læn- 
kede til  aldrende  Mænd. 

Saasnart  et  Fyrstebarn  var  født  til  Verden,  ja 
stundum  før,  blev  der  lagt  Planer  til  dets  Gifter- 
maal.  Hver  Fredslutning,  ja  hver  Vekslen  i  Poli- 
tiken tilintetgjorde  som  Regel  ældre  Overenskom- 
ster og  knyttede  nye,  der  saa  maaske  atter  om  føje 
Tid  forandredes;  og  alt  dette  ikke  sjældent  uden 
at  Brud  og  Brudgom  havde  den  fjerneste  Anelse 
derom. 

Elisabeths  Broder,  Ærkehertug  Karl,  var  for- 
lovet ikke  mindre  end  ti  Gange.  Allerede  inden 
han  var  født  til  Verden,  var  Planer  fremme  i  saa 
Henseende;  men  de  førte  ikke  til  noget  før  i  Ok- 
tober 1501,  da  en  Overenskomst  blev  sluttet,  der 
gik  ud  paa,  at  Prinsesse  Claude  af  Frankrig,  der 
da  laa  i  Vuggen,  med  Tiden  skulde  giftes  med 
Karl .  som  nu  var  over  et  Aar  gammel.  Ved 
samme  Lejlighed  blev  det  aftalt,  at  den  første  Søn, 
det  franske  Kongepar  fik,  skulde  giftes  med  en  af 
Filip  den  Smukkes  Døtre. 

I  Marts  1509  skrev  Kejser  MaksimiUan  til  Mar- 
grethe, at  han  tænkte  paa  et  Ægteskab  mellem 
Kongen  af  Navarras*)  ældste  Søn  Henrik  og  »vor 
Datter,  Frøken  EUsabeth«.  »Det  er  vort  Ønske  og 
vor  Bøn«,  skriver  Kejseren,  »at  I,  efter  at  have 
gjort  Eder  bekendt  med  denne  Plan,  vil  underrette 


*)  Det  lille  Kongerige  Navarra  var  beliggende  paa  begge 
Sider  af  Pyrenæerne.  Den  Del.  som  laa  syd  for  disse 
Bjærge,  blev  erobret  ^f  Ferdinand  den  Katolske;  den 
nordlige  Del  forenedes  senere  med  Frankrig,  idet  en 
Dattersøn  af  den  her  nævnte  Henrik  blev  Konge  af 
Frankrig  under  Navnet  Henrik  den  Fjerde   (1589  —  1610). 

mig  om,  hvad  I  synes  om  den.«  Formodentlig  har 
Margrethe  været  mod  Planen,  og  man  hører  ikke 
mere  om  den.  Samme  Skæbne  fik  et  Forslag,  som 
Margrethe  kort  efter  gjorde  Maksimilian.  om  en  For- 
bindelse mellem  Kongen  af  Portugals  ældste  Søn  og 
Frøken  Eleonora  eller  Frøken  EUsabeth,  hvilken  af 
de  to  Kejseren  ønskede. 

Vidtløftige  Forhandlinger  førtes  1509 — 1510  om 
et  Ægteskab  mellem  Elisabeth  og  Hertug  Karl  af 
Geldern.  Denne  Sag  havde  en  lang  Forhistorie, 
der  her  kun  skal  skildres  i  sine  Hovedtræk. 

I  lange  Tider  havde  den  burgundiske  Regering 
haft  Ufred  med  Nederlandenes  Naboland  mod  Øst, 
det  lille  Hertugdømme  Geldern.  I  Aaret  1471  havde 
Gelderns  Hertug  Arnold,  tvungen  ved  Fattigdom  og 
indre  Uroligheder,  pantsat  hele  sit  Hertugdømme  til 
Karl  den  Dristige,  hvis  Efterkommere  derfor  betrag- 
tede Landet  som  deres  De  geldernske  Stænder 
derimod  erklærede  Pantsættelsen  for  ugyldig  og  an- 
saa  Arnolds  Søn  Adolf  og  efter  dennes  Død  hans 
Søn  Karl  som  Gelderns  retmæssige  Herskere. 

Karl  af  Geldern  var  født  i  Aaret  1467.  Hans 
Barndoms-  og  Ungdomsaar  var  meget  uroHge.  Som 
seksaars  Dreng  bortførtes  han  som  Fange  af  Karl 
den  Dristige,  der  dog  behandlede  ham  godt  og  gav 
ham  en  Opdragelse,  der  svarede  til  hans  fyrstelige 
Stand.  Under  Maksimihans  Kampe  med  Frankrig 
faldt  han  i  Hænderne  paa  den  franske  Konge,  Karl 
den  Ottende  (1487).  Denne  forstod  at  indgive  den 
unge  Prins  et  glødende  Had  til  Burgunderne,  deres 
fælles  Fjender.  Forsynet  med  franske  Tropper  og 
franske  Penge  faldt  Hertug  Karl  (1492)  ind  i  Gel- 
dern, hvor  han  snart  forjog  Maksimihans  tyske 
Landsknægte.      Folket ,    som    grundig    hadede    det 

burgundiske  Herredømme,  modtog  ham  med  aabne 
Arme.  I  de  paafølgende  Kampe  udfoldede  Karl 
en  beundringsværdig  Tapperhed  og  Dygtighed.  1505 
maatte  han  dog  overgive  sig  til  Filip  den  Smukke; 
men  han  slap  atter  løs  og  genoptog  Kampen,  der 
nu  igen  rasede  i  mange  Aar  med  Vildskab,  Gru- 
somhed og  Troløshed  fra  begge  Sider.    . 

Under  disse  Forhold  faldt  den  nederlandske 
Regering  paa  den  Tanke,  at  man  lettest  kom  ud 
af  Vanskehghederne,  som  den  stadige  Ufred  voldte, 
ved  at  foreslaa  Hertug  Karl  et  Ægteskab  med  en 
af  de  unge  burgundiske  Prinsesser.  En  saadan 
Muhghed  tiltalte  Karl,  som  paa  denne  Maade  vilde 
blive  Medlem  af  et  af  de  mest  ansete  Fvrstehuse  i 
Evropa.  Om  denne  Sag  begyndte  nu  en  Række 
vidtløftige  Forhandlinger,  der  strakte  sig  over  Aa- 
rene  1509 — 1510.  Det  hele  var  maaske  slet  ikke 
alvorlig  ment  fra  burgundisk  Side,  og  den  stolte 
Margrethe  havde  sikkert  lige  fra  først  af  .den  Bag- 
tanke,  at  Forbindelsen  skulde  brydes,  naar  den 
gunstige  Lejlighed  kom.  Et  Paaskud  vilde  ikke 
være  vanskeUgt  at  finde. 

Margrethe  skrev  om  denne  Sag  til  Kejseren : 
»Skønt  et  Giftermaal  mellem  min  Broderdatter  og 
Karl  af  Geldern  er  misligt  saavel  med  Hensyn  til 
Alderen  som  til  Rang  og  Værdighed,  og  skønt  det 
sømmer  sig,  at  Eders  Sønnedøtre  kun  faa  Konger 
til  Mænd,  saa  er  det  dog  nødvendigt  at  slutte 
denne  Forbindelse,  fordi  der  ikke  er  andre  Udveje. 
—  Imidlertid  kunne  vi  vinde  Tid  til  andre  vigtige 
Sager.«  —  Hertug  Karl  var  henved  33  Aar  ældre 
end  Elisabeth. 

Som  rimeligt  var,  følte  Maksimilian  sig  ilde 
berørt  ved  dette  Forslag.     Han  skrev  tilbage  til  sin 

Datter,  at  Hertugen  tidligere  kun  daarlig  havde 
holdt  indgaaede  Overenskomster,  hvorfor  man  heller 
ikke  nu  kunde  fæste  Lid  til  ham.  Dog  slutter  han 
med  at  skrive:  »Skønt  denne  Forbindelse  vil  være 
en  Vanære  saavel  for  Kejseren  som  for  Ærke- 
hertugen (d.  e.  Prins  Karl),  ville  vi  dog  finde  os 
deri  og  gaa  ind  derpaa.«  Kejseren  satte  kun  som 
Vilkaar  for  sit  Samtykke,  at  Brylluppet  først  skulde 
finde  Sted,  naar  Bruden  var  12  Aar  gammel.  Naar 
denne  Alder  var  naaet,  skulde  hun  vies  til  Her- 
tugen »ved  Procuration«,  d.  e. :  Brudgommen  skulde 
sende  en  Stedfortræder,  der  skulde  vies  til  Bruden 
paa  dennes  Vegne,  men  saaledes,  at  Vielsen  havde 
fuld  Retskraft.  —  Først  naar  Bruden  havde  fyldt  sit 
16.  Aar,  skulde  hun  overgives  til  sin  Mand. 

Paa  dette  Grundlag  blev  der  nu  forhandlet 
frem  og  tilbage  i  fjiittich  (Liége).  Forhandlingerne 
løb  ud  i  Sandet  og  ophørte  til  sidst  ganske,  da  den 
nederlandske  Regering  mente  at  kunne  undvære 
Hertug  Karls  Venskab. 

6.     Christieru  deu  Andens  Frieri  1518 — 1514. 

Kong  Hans  af  Danmark  døde  i  Aalborg  den 
20.  Februar  1513.  Tillige  med  Dronning  Christine 
og  Sønnen,  Prins  Christiern,  havde  han  været  i  Ribe, 
hvor  han  overværede  den  udvalgte  Roskildebiskop, 
Dr.  Lage  Urnes  Ordination.  Paa  Vejen  til  Aalborg 
var  han  saa  uheldig  at  styrte  med  sin  Hest  paa  de 
opblødte  Enge  ved  Skernaaen  ikke  langt  fra  Kongs- 
gaarden  Lundenæs.  Han  paadrog  sig  en  Forkølelse, 
men  rejste  desuagtet  videre,  indtil  han  naaede  Aal- 
borg. Her  døde  han  efter  8  Dages  Sygeleje.  Hans 
Lig  førtes  til  Odense  og  blev  begravet    i  Graabrø- 

drenes  Kirke.  Nu  hviler  Kong  Hans's  Ben  i  St. 
Knuds  Kirkes  Krypt.  Enkedronningen  tog  Ophold 
nær  ved  Odense  paa  Næsbyhoved  Slot,  der  hørte 
til  hendes  Enkegods.  Prins  Christiern  tiltraadte  Re- 
geringen over  Danmark  og  Norge,  og  gjorde  For- 
dring paa  Sverrig. 

Kong  Hans,  der  paa  enhver  Maade  havde  søgt 
at  sikre  Sønnen  sine  Riger,  havde  ogsaa  tænkt  paa 
et  passende  og  fordelagtigt  Ægteskab  for  ham  og 
ført  mange  Underhandlinger  med  fremmede  Fyrste- 
huse om  denne  Sag.  Om  et  Ægteskab  med  en 
russisk  Prinsesse,  hvorom  Rygtet  havde  fortalt,  kunde 
der  ikke  godt  være  Tale,  da  Russerne  hørte  til  den 
græsk-katolske  Kirke,  der  forkætredes  af  Paven,  til 
hvem  Kong  Hans  stod  i  et  venskabeligt  Forhold. 
Der  havde  ogsaa  været  underhandlet  om  Ægteskab 
med  en  polsk  Prinsesse  og  med  flere  tyske,  men 
uden  Resultat. 

Af  størst  Betydning  var  Underhandlingerne 
med  Frankrig,  hvis  Dronning  Anna,  gift  med  Kong 
Ludvig  den  Tolvte  (1498  —  1515),  ønskede  at  faa 
sin  Slægtning,  Prinsesse  Magdalene,  gift  med  den 
ansete  danske  Konges  Søn.  Dronning  Anna  skrev 
selv  til  Kong  Hans,  og  en  fransk  Sendefærd  blev 
sendt  til  Danmark  (15U7).  Efter  nogen  Betænk- 
ning trak  Kong  Hans  sig  tilbage  og  lod  i  et  Brev 
(1508)  den  Ytring  falde,  at  Partiet  kunde  være  godt 
nok  for  Frankrig,  medens  det  for  Danmark  ikke 
var  synderlig  fordelagtigt.  Efter  flere  Aars  Hvile 
genoptoges  Forhandlingerne  herom  sidst  paa  Aaret 
1512  fra  fransk  Side.  Sagen  trak  i  Langdrag  til 
Dels  paa  Grund  af  Kongens  Død.  Den  30.  April 
1514  kom  en  fransk  Sendefærd  til  Kjøbenhavn : 
men   nu   var   det   for  sent,    thi  netop  Dagen  forud 

(den  29.  Aprilj  var  den  Ægteskabskontrakt  bleven 
undertegnet,  ifølge  hvilken  Christiern  skulde  ægte 
Prinsesse  EHsabeth  af  Østrig. 

Christiern  selv  havde  med  Ligegyldighed  set 
paa  Faderens  Bestræbelser  for  at  skaffe  ham  en 
Hustru.  Medens  han  var  Regent  i  Norge  (fra  1506j, 
havde  han  gjort  Bekendtskab  med  Hollænderinden 
Dyveke  og  med  dennes  Moder  Sigbrit.  Da  han  i 
Eftersommeren  1507  opholdt  sig  i  Bergen,  gjorde 
Kongens  Kansler,  Erik  Valkendorf,  senere 
Ærkebiskop  i  Trondhjem.  ham  opmærksom  paa  den 
dejlige  Dyveke.  Efter  et  Gæstebud  paa  Raadhuset, 
hvortil  Moder  og  Datter  havde  faaet  Indbydelse,  gik 
Sigbrit  ind  paa  at  sælge  sin  Datter,  der  fra  nu  af 
blev  Ghristierns  Frille.  De  fulgte  med  ham  til  Oslo, 
hvor  han  lod  bygge  et  grundmuret  Hus  til  dem  lige 
over  for  Slottet,  og  da  han  flyttede  til  Danmark, 
tog  han  dem  med  og  gav  dem  Bolig  paa  Hvid- 
øre Kongsgaard  ved  Øresund,  ikke  langt  fra  Kjø- 
benhavn.  Begge  Kvinder  blev  ham  mere  og  mere 
uundværlige. 

I  Aaret  1513  førtes  der  i  Kjøbenhavn  Under- 
handlinger mellem  Kong  Christiern,  Enkedronningen 
og  Rigets  Stormænd  om  Kongens  Ægteskab,  og 
man  enedes  om.  at  han  skulde  bejle  til  en  af  Filip 
den  Smukkes  Døtre.  Et  Ægteskab  med  en  af  disse 
Prinsesser  var  et  glimrende  Parti;  thi  ved  et  saadant 
traadte  Kongen  i  Slægtskabsforbindelse  med  selve 
Kejseren  og  blev  Svoger  til  Ærkehertug  Karl,  der 
allerede  var  Herre  over  de  for  Danmark  saa  vigtige 
nederlandske  Stæder.  Desuden  vidste  man.  at  Prin- 
sesser af  det  habsburg-østrigske  Hus  plejede  at  faa 
en  meget  stor  Medgift.  Af  Filips  Døtre  kunde  der 
kun  være  Tale  om  de  to  ældste,  Eleonora  og  Elisa- 

beth.  Kongen  vilde  helst  have  Eleonora,  der  var 
ældst  (f.  1498),  hvilket  muligvis  i  Fremtiden  kunde 
komme  til  at  spille  en  Rolle  i  Arvespørgsmaal. 
Hun  var  tilmed  bekendt  for  sin  store  Skønhed. 
Kunde  dette  ikke  lade  sig  gøre,  skulde  der  an- 
holdes om  Elisabeths  Haand. 

Kongen  skrev  nu  (i  Forsommeren  1513)  til  sin 
Morbroder,  Kurfyrst  Frederik  den  Vise  af  Sachsen,  og 
denne  var  villig  til  at  hjælpe  sin  Søstersøn.  Kurfyrsten, 
der  stod  paa  en  god  Fod  med  Kejseren,  forhørte 
sig  ved  Kejserhoffet  om  Prinsesserne  og  om,  hvilke 
Udsigter  den  danske  Konge  kunde  have  som  Frier. 
Han  fik  den  Besked,  at  der  slet  ikke  kunde  være 
Tale  om  Eleonora  ;  derimod  lod  Kejseren  sig  for- 
lyde med,  at  Elisabeth  var  giftefærdig.  Hun  gik  da 
i  sit  13.  Aar.  Derefter  sendte  Kongen  Rigsraaden 
Albert  Jepsen  Ravensberg  til  Kurfyrsten,  der 
indtil  de  mindste  Enkeltheder  gav  Raad  om  den 
forestaaende  Sendefærd  til  Kejseren.  Han  bestemte 
dens  Sammensætning,  Størrelse  og  Udstyrelse.  Paa 
Vejen  til  Kejserhoffet  skulde  den  komme  til  Sachsen, 
for  at  der  kunde  blive  truffen  nærmere  Aftale,  og 
for  at  Brudegaverne  kunde  forelægges  Kurfyrsten 
til  Bedømmelse.  Det  var  Kurfyrsten  magtpaalig- 
gende,  at  de  Danske  kunde  optræde  paa  en  for 
deres  Fyrste  værdig  Maade. 

Sidst  i  Oktober  og  i  Begyndelsen  af  November 
holdtes  en  Herredag  i  Viborg,  hvor  Ægteskabssagen 
atter  var  til  Behandling.  Det  vedtoges,  at  en 
Sendefærd  skulde  afgaa  til  Kejser  Maksimilian  for 
at  anholde  om  Prinsesse  Ehsabeths  Haand.  Efter 
Kurfyrstens  Raad  skulde  en  gejstlig  Herre  og  to 
Riddere  staa  i  Spidsen  for  det.  Til  disse  Hæders- 
hverv  valgtes  efter  Kongens  Forslag  Biskop  Godske 

Ahlefeld  af  Slesvig  og  Rigsraaderne  Mogens 
Gjø  og  Albert  Jepsen  Ravensberg.  Der 
kunde  næppe  være  truffet  noget  heldigere  Valg 
end  disse  tre,  der  alle  var  hæderlige,  dygtige  og 
Kongehuset  hengivne  Mænd.  og  som  hørte  til  Rigets 
mest  ansete  Slægter. 

Biskop  G  od  ske  Ahlefeld  havde  i  sin  Ung- 
dom studeret  i  Udlandet  og  var  bleven  Doktor  i 
den  gejstlige  (kanoniske)  Ret.  Han  var  vel  hjemme 
i  det  latinske  Sprog  og  fik  derfor  det  Hverv  at 
holde  de  officielle  Taler,  som  Sendefærden  gav 
Anledning  til.  Ahlefeld.  hvis  Modersmaal  for  øvrigt 
var  det  nedertyske  (plattyske),  viste  sig  senere 
som  en  god  dansk  Mand  ved.  at  han  paa  en  kraftig 
Maade  gendrev  Tyskernes  Paastand  om,  at  Slesvig 
hørte  til  det  tyske  Rige. 

Mogens  Gjø  skulde  dog  være  den  egentlige 
Leder  og  repræsentere  Kongen.  Han  var  vistnok 
Danmarks  rigeste  og  mægtigste  Adelsmand  og  besad 
Ejendomme  rundt  om  i  alle  Landsdele  i  Danmark 
og  i  en  Mængde  Købstæder.  Historikeren  Hvidtfeld 
siger  om  ham.  at  hans  Lige  paa  Jordegods  har  ikke 
været  her  eller  i  Tyskland  i  nogle  Hundrede  Aar. 
Sigbrit  kaldte  ham  en  Gang  spotvis  »Kongen  af 
Nørrejyllands.  Foruden  sit  Modersmaal  talte  han 
kun  det  nedertyske  Sprog. 

Albert  Jepsen  Ravensberg.  en  Slægtning 
af  den  forrige  Biskop  i  Roskilde,  Johan  Jepsen 
Ravensberg.  havde  i  Selskab  med  denne  færdedes 
meget  paa  Rejser  og  opholdt  sig  ved  flere  uden- 
landske Hoffer.  Paa  sine  Rejser  havde  han  tilegnet 
sig  det  franske  Sprog,  en  Omstændighed,  som  gjorde 
ham  særlig  skikket  til  at  gaa  som  Afsending  til 
det   fransktalende    Hof  i  Nederlandene.    —    Følget 

bestod  af  unge,  danske  Adelsmænd.  Mogens  Gjø 
tog  sine  to  Sønner  med,  Albert  Jepsen  sin  Broder- 
søn. Som  Deltagere  nævnes  end  videre  en  Søn  af 
Hofmesteren  Niels  Eriksen  Rosenkrands,  en  Adels- 
mand Peter  Ahlefeld  og  flere. 

Paa  Herredagen  i  Viborg  udstedtes  der  en  Fuld- 
magt, dateret  Søndagen  efter  Allehelgensdag,  d.  e. 
den  6.  November  1513,  hvilken  Sendemændene  skulde 
føre  med  sig.  Fuldmagten,  der  er  affattet  paa  det 
nedertyske  Maal  bemyndiger  disse  til  paa  Kongens 
Vegne  at  begære  »den  højbaarne  Frøken  Elisabeth 
af  Burgund«.  Dernæst  blev  der  den  1.  Januar  1514 
udfærdiget  et  latinsk  Dokument,  bestemt  til  at  ind- 
føjes i  Ægteskabsdokumentet.  Heri  hedder  det: 
»Vi  (d.  e.  Kong  Christiern)  give  og  meddele  dem 
(Sendemændene)  Fuldmagt  og  vor  særlige  Befaling 
til  i  vort  Navn  at  slutte  en  ægteskabelig  Forening 
med  Elisabeth,  som  nu  er  i  en  Alder,  at  hun  er 
skikket  til  at  indgaa  Ægteskab«.  Skrivelsen  inde- 
holder Kongens  højtidelige  Forsikring,  »at  vi  i  den 
forbigangne  Tid  intet  som  helst  have  gjort  eller 
sagt,  som  paa  nogen  Maade  kan  være  til  Hinder 
for  det  paatænkte  Ægteskab.«  Den  er  udstedt  paa 
det  kongelige  Slot  i  Kjøbenhavn. 

Inden  Afrejsen  blev  der  ført  Forhandlinger  om, 
hvorledes  Sendemændene  skulde  forholde  sig  med 
Hensyn  til  Spørgsmaalet  om  Medgiften.  Prinsesserne 
af  det  habsburg- østrigske  Hus  plejede  at  faa  en 
Medgift  paa  250,000  rhinske  Gylden.  Værdien  af 
en  rhinsk  Gylden  kan  sættes  til  omtrent  4  Tønder 
Rug;  Medgiften  svarede  altsaa  til  1  Million  Tønder 
Rug,  hvilket  vil  sige  omtrent  10  Millioner  Kroner  i 
vore  Penge.  Men  det  var  en  staaende  Regel  ved 
fyrstelige  Giftermaal,  at  der  tilsikredes  Hustruen  en 

aarlig  Indtægt,  der  svarede  til  en  tiende  Del  af  Med- 
giften. Denne  Indtægt  (Livgeding)  skulde  hun  nyde 
saavel  i  Kongens  Levetid  som  efter  dennes  Død  som 
Enkegods.  I  dette  Tilfælde  skulde  der  altsaa  til- 
lægges den  unge  Dronnings  Hofholdning  en  Indtægt 
af  o.  25,000  Gylden,  d.  e.  henved  en  Million  Kroner. 
Denne  Bestemmelse  kunde  bUve  byrdefuld  nok  for 
Landet,  og  Kongen  foreslog  Gesandterne,  at  de 
skulde  arbejde  for  at  faa  Summen  nedsat.  Men  da 
dette  Forslag  blev  forelagt  Enkedronningen,  blev  hun 
vred  og  erklærede,  at  Kejseren  aldrig  vilde  gaa  ind 
paa  sligt.  Det  sømmede  sig  ikke,  »at  Frøken  Elisa- 
beth dagUgen  skal  lade  gange  for  hans  Naades 
Fadebur,  for  hvad  Del  hendes  Naade  behøver«.  Hun 
henviste  end  videre  til,  hvad  hun  selv  »skulde  have 
haft«  i  den  afdøde  Konges  Tid. 

Der  blev  medgivet  Sendefærden  en  hemmehg 
Instruks,  dateret  St.  Agnes's  Dag  (den  21.  Januar) 
1514,  hvori  det  hedder,  at  der  skulde  gøres  endnu 
et  Forsøg  paa  at  faa  »den  højbaarne  Frøken  Ele- 
onora, den  ældste  Datter  af  Burgund^  til  Kongens 
Brud  i  Stedet  for  EUsabeth.  »Men  er  det  ikke 
muligt  at  opnaa  dette«,  tilføjes  der,  »da  ønske  vi 
og  ville,  at  I  skulle  begære  den  mellemstes,  Frøken 
Elisabeths.  Haand«. 

I  Slutningen  af  Januar  1514  begav  Sende- 
færden sig  paa  Rejse  syd  paa.  Om  hvad  der 
skete  paa  denne  Rejse,  foreligger  der  to  plattyske 
Beretninger:  den  ene  er  forfattet  af  Biskop  Ahlefeld 
selv  i  Dagbogsform,  den  anden  af  en  af  de  medføl- 
gende Sekretærer.  Den  udvalgte  Skare  danske 
Stormænd,  der  nu  drog  til  Hest  igennem  Tyskland, 
afgav  et  ghmrende  Skue.  Hvor  de  kom  frem,  vakte 
de  stor  Opsigt,  og  under  hele  Rejsen  blev  der  vist 

de  høje  Herrer  megen  Opmærksomhed  af  de  F'yr- 
ster,  hvis  Lande  de  kom  igennem.  1  Lybek  var 
Modtagelsen  dog  »tarvelig  nok«,  thi  de  lybske 
Handelsherrer  saå  skævt  til  det  paatænkte  Ægte- 
skab, hvorved  Forbindelsen  mellem  de  nordiske 
Riger  og  de  nederlandske  Stæder  vilde  blive  styrket 
til  Skade  for  Hansestæderne.  Derefter  gik  Rejsen 
gennem  Meklenburg  og  Brandenburg,  hvor  Kur- 
fyrstinde Elisabeth,  Kong  Ghristierns  Søster, 
indbød  dem  til  at  gæste  Berlin,  hvilken  Indbydelse 
de  dog  med  Tak  afslog.  Størst  Hjertelighed  og  den 
bedste  Modtagelse  mødte  de  i  Kursachsen.  Alle- 
rede ved  Grænsen  traf  de  Kurfyrst  Frederiks  Folk, 
som  var  udsendte  for  at  ledsage  dem.  Kur- 
fyrsten, der  mest  opholdt  sig  i  Wittenberg  eller  i 
Torgau,  lod  afholde  gUmrende  Fester  og  Ridderspil 
til  Ære  for  sine  Gæster.  De  naaede  til  Sachsen 
ved  Fastelavnstid  og  opholdt  sig  der  i  to  til  tre 
Uger. 

Der  blev  atter  plejet  Raad  med  Kurfyrsten,  og 
Instrukserne  blev  ham  forelagte  til  Bedømmelse. 
Først  i  Marts  lod  han  sin  Kansler  affatte  en  Be- 
tænkning, hvori  det  lægges  Sendebudene  paa  Hjerte, 
at  de,  naar  de  underhandlede  med  de  kejserlige 
Raader,  skulde  gøre  sig  Umage  for,  at  Medgifts- 
spørgsmaalet  ikke  kom  til  at  træde  for  meget  i 
Forgrunden.  Helst  skulde  de  ikke  røre  ved  Penge- 
sagen, med  mindre  Kejseren  selv  eller  hans  Sted- 
fortrædere bragte  den  paa  Bane;  det  kunde  jo 
ellers  let  tage  sig  ud,  »som  om  man  søgte  dette 
Ægteskab  for  Penges  og  ikke  for  Venskabs  Skyld«. 
Der  blev  ogsaa  forhandlet  om,  hvor  meget  man 
passende  kunde  byde  de  kejserlige  Raader,  som  fik 
med  denne  Sag  at  gøre,  for  deres  Ulejlighed. 

Smykkerne,  som  var  bestemte  til  Gaver  til 
Bruden .  blev  ligeledes  prøvede  af  Kurfyrsten.  Et 
Halsbaand,  der  af  en  Guldsmed  i  Niirnberg  vur- 
deredes til  1200  Gylden,  blev  funden  for  tarveligt, 
og  et  nyt  og  kostbarere  maatte  anskaffes.  Et 
Guldspænde,  som  Sendemændene  havde  medbragt, 
blev  aldeles  forkastet.  Kurfyrsten  raadede  dem  -til  at 
tage  det  med  sig  hjem  igen.  hvilket  de  ogsaa  gjorde. 
Kun  Bruderingen,  der  skal  blive  omtalt  nærmere 
nedenfor,  fandt  Naade  for  den  strenge  Dommers 
Øjne. 

Fra  Sachsen  gik  Rejsen  mod  Syd  gennem  de 
frankiske  Lande.  I  Bamberg  indbød  Biskoppen  de 
rejsende  Herrer  til  Middag  hos  sig.  Da  de  ikke 
mente  at  kunne  forhale  deres  Rejse  og  afslog  Ind- 
bydelsen,  forærede  Biskoppen  dem  Havre  og  Vin, 
»mere  end  de  behøvede«,  siger  Beretningen.  Der- 
efter drog  de  over  den  gamle,  rige  Handelsstad 
Niirnberg  ned  til  Donaudalen,  og  langs  denne 
naaede  de  Kejserens  daværende  Opholdssted,  Byen 
Linz  i  Østrig,  hvor  de  indtraf  Mandagen  efter 
Lætare  (d.  e.  Midfaste  Søndag). 

Nogle  Dage  efter  (den  5.  April),  fandt  en  høj- 
tidelig AvdiensSted.  De  danske  Sendemænd  traadte 
frem  for  Kejseren,  der  sad  omgiven  af  en  glimrende 
Forsamling,  bestaaende  af  høje  gejstlige  og  verds- 
lige Herrer,  fremmede  Afsendinge,  Doktorer  og  Hof- 
embedsmænd. Biskop  Ahlefeld  henvendte  sig  til 
Kejseren  i  en  latinsk  Tale,  der  er  opbevaret  i  sin 
Ordlyd,  med  Hilsen  fra  sin  Herre,  Kong  Christiern 
af  Danmark.  Han  udtalte,  at  han  følte  sig  trykket 
ved  det  Hverv  at  skulle  tale  til  kejserlig  Majestæt 
og  for  en  saadan  Kreds  af  Fyrster  og  Herrer.  Han 
havde  tilmed  kun  ringe  Talegaver,  men  trøstede  sig 

ved  Tanken  om  Kejserens  vidt  bekendte  Mildhed  og 
Overbærenhed.  Desuden  var  ingen  forpligtet  til  at 
yde  mere  end  han  kunde.  —  Ahlefeld  skildrede  der- 
næst det  venskabelige  Forhold,  som  havde  bestaaet 
mellem  Kejserens  Slægt  og  de  danske  Konger  Chri- 
stiern  den  Første  og  Kong  Hans.  Hans  Herre,  Kong 
Christiern,  var  gennem  sin  Moder,  den  sachsiske 
Prinsesse  Christine,  nær  beslægtet  med  Kejserhuset. 
Kongen  selv  vilde  gerne  have  aflagt  Kejseren  et 
Besøg.  Men  paa  Grund  af  uoverstigelige  Hindringer 
havde  han  maattet  nøjes  med  at  sende  sine  Befuld- 
mægtigede o.  s.  V.  —  Taleren  omtalte  derimod  slet 
ikke,  hvad  der  var  deres  egentlige  Ærinde;  men  det 
var  for  øvrigt  en  offentlig  Hemmelighed. 

Efter  denne  Tale,  der  gjorde  megen  Lykke  hos 
de  tilstedeværende,  traadte  en  af  Kejserens  Talere, 
en  spansk  Doktor,  frem.  Han  takkede  i  Kejserens 
Navn  for  den  overbragte  Hilsen  og  udtalte  de  bedste 
Ønsker  for  Kong  Christiern  og  hans  Riger.  —  Efter 
at  hermed  den  højtidelige  Del  af  Avdiensen  var 
forbi,  underholdt  Kejseren  sig  en  Stund  med 
Sendefærdens  enkelte  Medlemmer.  Han  spurgte,  om 
deres  Konge  holdt  af  at  gaa  paa  Jagt,  hvilket  de  i 
Overensstemmelse  med  Sandheden  kunde  bekræfte. 

Der  blev  gjort  alt  muligt  for  at  gøre  Opholdet 
i  Linz  behageligt  for  de  danske  Herrer.  Jagter  og 
Hoffester  afløste  hverandre  til  Glæde  for  de  unge 
fremmede  Adelsmænd.  Imidlertid  glemte  Lederne 
ikke  det  Hverv,  der  var  dem  betroet;  der  blev  ført 
mange  og  lange  Forhandlinger  mellem  dem  og  de 
kejserlige  Raader,  Grev  Høyer  af  Mansfeld,  Jo- 
hannes Renner  og  Jakob  Willinger;  men 
der  kom  først  rigtig  Fart  i  Forhandlingerne,  da  de 
tre  Herrer  havde  faaet  Løfte  om  en  Pengesum  paa 

5000  Gylden,  der  skulde  udbetales  dem  i  tre  Ter- 
miner. Saadant  var  almindelig  Skik  og  Brug.  I 
Instruksen  af  21.  Januar  havde  Kong  Christiern  paa- 
lagt sine  Sendebud  først  at  raadføre  sig  med  deres 
Venner  i  Sachsen  om  denne  Sag.  men  saa  i  øvrigt 
at  indrette  Summens  Størrelse  efter  som  I  se, 
hvor  flittige  og  vilUge  de  vise  sig  i  vore  Anliggen- 
der, og  eftersom  I  have  Brug  for  dem.« 

Endelig  blev  Forhandlingerne  førte  til  Ende, 
hvorpaa  der  blev  affattet  en  Ægteskabskontrakt, 
som  blev  underskreven  den  29.  April  1514.  Doku- 
mentet, der  er  skrevet  paa  Latin,  begynder  med  en 
vidtløftig  Indledning,  som  siger,  at  Kejseren  slutter 
denne  Pagt  *til  den  almægtige  Guds.  vor  Frelser 
Jesu  Kristi,  og  til  hans  herlige  Moder,  Jomfru 
Marias.  Pris.  Ære  og  Hæder:  til  den  rette  Tros 
Forøgelse  og  til  Hæder.  Fordel.  Beskyttelse.  Fred. 
Rolighed  og  Sikkerhed  for  de  Riger.  Herskaber. 
Stater  og  Undersaatter.  som  tilhøre  os  og  de  høj- 
baarne,  mægtige,  os  elskelige  Fyrster.  nemUg  Herr 
Christiern.  Danmarks  o.  s.  v.  Konge,  vor  Slægtning 
og  Broder,  og  Ærkehertug  Karl  af  Østrig  o.  s.  v. « 
End  videre  hedder  det.  at  denne  Pagt  skulde  bi- 
drage til  »Fornyelsen  af  det  gamle  Venskab  og  den 
Broderskabsfolelse,  som  altid  har  bestaaet  mellem 
os  og  samme  højbaarne  Kong  Christiern.  og  ikke 
blot  imellem  os,  men  ogsaa  mellem  vore  Forgæn- 
gere og  Forfædre  af  begge  de  høje  Huse  Østrig  og 
Burgund  paa  den  ene  Side.  og  hans  Forfædre  og 
Forgængere  paa  den  anden .  mellem  hvilke  der 
stedse  har  hersket  det  bedste  Venskab  og  en  hjer- 
telig Fortrolighed,  hvad  vi  ønske  at  fortsætte  og,,a;t; 
knytte  endnu  fastere  ved  Slægtskabets  Baand.5iMr,nj 

Dokumentet   indeholder   dernæst  Bestemmelser. 

om  Medgiften,  der  fastsættes  til  250,000  Gylden  for- 
uden Klæder,  Smykker  og  Udstyr,  »som  det  søm- 
mer sig  vor  Datter  og  Barnebarn«.  Af  denne  Sum 
skulde  ^/.^  udredes  af  Spanien  og  Vs  ^f  ^^  burgun- 
diske  Lande.  Til  Gengæld  tilsikres  der  den  høj- 
baarne  Prinsesse  Elisabeth  25,000  Gylden  i  aarlig 
Indtægt.  Som  Pant  for  denne  Sum  stilles  flere  Byer 
og  Slotte  i  Slesvig  og  Holsten,  paa  Laaland  og  Fal- 
ster. Hvis  de  af  disse  Godser  flydende  aarlige  Ind- 
tægter ikke  tilsammen  løb  op  til  en  Sum  af  25,000 
Gylden,  skulde  Kongen  lægge  til,  hvad  der  manglede. 
End  videre  skulde  denne  straks  efter  Brylluppet  give 
Bruden  en  Morgengave,  der  svarede  til  Brudgommens 
høje  Stilling.  Medgiften  skulde  betales  med  en  Tredje- 
del hver  Gang  ved  St.  Hansdagstid  i  Aarene  1515, 
1516  og  1518. 

Brudens  Hjemførelse  til  Danmark  skulde  ifølge 
Kontrakten  finde  Sted  ved  Midsommerstid  1515. 
Dokumentet  slutter  med  Forsikringen  om  evig  Fred 
og  Venskab  mellem  Fyrstehusene:  »Der  skal  være 
en  sand,  fast  og  stadig  Fred,  Venskab,  Forening, 
Forbund  og  Forbindelse,  samt  gensidig  Forstaaelse 
og  sandt  Broderskab,  som  skal  vare  til  evige  Tider. 
Den  ene  Parts  Venner  skal  ogsaa  være  den  andens, 
og  den  ene  Parts  Fjender  skal  være  den  andens; 
den  ene  skal  være  pligtig  at  forsvare  og  hjælpe 
den  anden  af  alle  Kræfter,  med  al  sin  Magt  og 
mod  hvem  som  helst.  < 

De  danske  Sendemænd  havde  nu  paa  en  heldig 
Maade  endt  deres  Hverv  i  Linz  og  gjorde  sig 
derefter  straks  rede  til  at  bryde  op  for  at  rejse  til 
Brudens  Opholdssted  i  Nederlandene.  En  god  Mod- 
tagelse var  dem  her  paa  Forhaand  sikret.  Allerede 
den  30.  April  skrev  Kejseren  til  sin  Datter,  Regent- 

inde  Margrethe,  og  meddelte  hende,  at  han  havde 
sluttet  en  Overenskomst  om  Ægteskab  mellem  Kong 
Christiern  af  Danmark  og  hans  højtelskede  Datter 
Elisabeth,  j'til  Fordel.  Gavn  og  Nytte  for  Under- 
saatterne  i  vore  Lande.  Han  underrettede  Mar- 
grethe om  Sendemændenes  nær  forestaaende  Ankomst 
og  bad  hende  om  at  træffe  Forberedelser  til  at  mod- 
tage dem  paa  den  værdigste  Maade.  Han  mindede 
til  sidst  om.  at  hun  ikke  maatte  glemme  ved  deres 
Afrejse  at  betænke  dem  og  deres  Følge  med  Ga- 
ver, som  passede  *for  saadanne  Personer,  der  komme 
fra  en  saadan  Konge  og  i  et  saadant  Ærinde  .  I 
det  hele  skulde  hun  sørge  for.  at  hverken  Kejserens 
eller  Ærkehertugens  Ære  skulde  lide  nogen  Skade. 
Margrethe  handlede  efter  sin  Faders  Ønske. 
Endskønt  den  nederlandske  Regering  var  i  den 
yderste  Pengeforlegenhed,  fandt  hun  dog  Udveje  til 
at  give  de  danske  Sendebud  en  glimrende  Mod- 
tagelse, der  kostede  store  Pengesummer. 

7.    Bryllup  i  Bryssel  1514. 

Onsdag  efter  Pinse,  den  7.  Juni  1514  nærmede 
den  danske  Sendefærd  sig  Bryssel.  hvor  Hoffet  da 
opholdt  sig.  Som  Skik  og  Brug  var.  naar  fornemme 
Gæster,  hvem  man  vilde  hædre,  stod  i  Begreb  med 
at  drage  ind  i  en  Stad,  kom  ogsaa  her  en  glimrende 
Rytterskare,  der  var  udsendt  af  Hoffet,  de  danske 
Herrer  i  Møde.  De  fornemste  i  denne  Skare  var 
ifølge  den  plattyske  Beretning  Greven  afHorn  og 
Kansleren  af  Brabant.  Efter  samme  Beretning 
blev  de  Danske  budte  velkommen  med  Haand  og 
Mund«  paa  den  stormægtige  Fyrste,  Karl  af  Burgunds 
Vegne,    hvorpaa  Kansleren  holdt   >en  herlig,    skøn 


48  Dronning  Elisabeth  af  Danmark. 

Tale«  til  dem.  Saa  red  de  sammen  ind  i  Byen, 
ordnede  efter  Rang  »som  det  sig  hør  og  bør«. 
Under  store  Æresbevisninger  førtes  Sendemændene 
hen  til  deres  Herberge,  hvor  de  nederlandske  Her- 
rer forlod  dem,  men  atter  indfandt  sig  samme  Aften 
for  at  forny  deres  Velkomsthilsen. 

Den  følgende  Dags  Eftermiddag  Kl.  3  blev  de 
danske  Sendemænd  førte  op  til  Slottet,  hvor  de  blev 
modtagne  i  en  højtidelig  Avdiens  af  hele  den  fyrste- 
lige Familie.  Ved  denne  Lejlighed  saå  de  Bruden, 
den  vordende  Dronning,  for  første  Gang.  De  blev 
modtagne  i  Slottets  store,  med  prægtige  Tapeter 
udstyrede  Sal  af  Ærkehertug  Karl,  Fru  Margrethe. 
Prinsesse  Eleonora  og  EHsabeth  selv,  der  alle  bød 
dem  velkommen  »med  Haand  og  Mund«.  Sendemæn- 
dene gjorde  »en  herlig  Reverentia«  (Hilsen),  og 
Biskop  Ahlefeld  holdt  en  pyntelig  Tale,  der  ikke 
gav  den  noget  efter,  som  han  havde  holdt  for 
Kejseren  i  Linz.  Efter  at  dernæst  Kansleren  havde 
givet  »et  ærligt  Svar«,  tog  Sendemændene  Afsked 
og  ledsagedes  tilbage  til  deres  Herberge. 

I  et  Brev,  dateret  Mandag  den  12.  Juni,  aflægger 
Margrethe  sin  Fader  en  Beretning  om,  hvad  her  var 
forefaldet.  Hun  fortæller,  at  Sendemændene,  efter 
at  de  foreløbige  Forhandhnger  var  bragte  til  Ende, 
om  Lørdagen  havde  bedt  hende  om,  at  Brylluppet 
maatte  finde  Sted  den  følgende  Dag,  Trefoldigheds 
Søndag,  paa  hvilken  Dag  Brudgommen,  Kong  Chri- 
stiern  af  Danmark,  skulde  krones  og  salves  i  Kjøben- 
havn.  Skønt  det  havde  forekommet  Margrethe  at 
være  en  meget  vanskelig  Ting  med  saa  kort  et 
Varsel  at  ordne  alt  paa  en  tilbørlig  Maade  til  en 
saadan  Fest,   gik   hun   dog  ind  derpaa,  og  alt  blev 

bragt  i  Orden  til  Brylluppet,  saa  godt  som  det  i 
den   korte  Tid  lod  sig  gøre. 

Trefoldigheds  Søndag,  den  11.  Juni,  stod  altsaa 
Brylluppet.  Et  efter  vor  Tids  Begreber  mærkeligt 
Bryllup!  Brudgommen  var  nær  ved  33  Aar  gam- 
meUfødt  den  1.  Juli  1481),  altsaa  allerede  ude  over 
Ungdommen,  medens  Bruden  endnu  kun  var  et 
Barn  paa  13  Aar.  De  havde  aldrig  set  hinanden, 
aldrig  talt  et  Ord  med  hinanden,  ja  de  forstod  næppe 
hinandens  Sprog.  Ved  selve  Brylluppet  var  Brud- 
gommen langt  borte  og  lod  sig  vie  til  sin  Brud 
ved  Stedfortræder.  Som  allerede  nævnt,  var  det 
Mogens  Gjø,  der  ved  denne  Lejlighed  skulde  være 
Kongens  Stedfortræder. 

Søndag  Formiddag  indfandt  Hoffets  Herrer  sig 
i  Herberget  for  at  ledsage  Sendefærdens  Medlem- 
mer til  Slottet.  Kong  Christierns  nære  Slægtning, 
Morbroderen,  Hertug  Johan  af  Sachsen.  Broder 
til  Kurfyrst  Frederik  den  Vise.  og  Markgreve  Jo- 
han af  Brandenburg  var  iblandt  disse.  I  Spidsen 
for  det  ghmrende  Optog,  der  nu  drog  ad  Slottet  til. 
red  Mogens  Gjø  med  Hertug  Johan  ved  sin  Side. 
Derefter  kom  Biskop  Ahlefeld  med  Markgreven  og 
saa  Albert  Jepsen  med  Greven  af  Horn.  De  naaede 
Slottet  Kl.  10 — 11  og  tog  Plads  paa  den  store  Trappe, 
der  førte  op  til  Slottets  Sal.  og  over  hvilken  der 
var  udspændt  et  prægtigt  Tæppe  af  Gyldenstykke 
og  Silke.  Under  samme  Tæppe,  men  paa  den  an- 
den Side  af  Døren  tog  Bruden  og  hendes  Slægt- 
ninge Plads.  Hun  ledsagedes  af  sin  Broder,  Ærke- 
hertug Karl.  Paa  Hovedet  bar  hun  en  kostbar 
Krone,  der  var  prydet  med  Guld  og  Ædelstene. 

Der  er  opbevaret  et  latinsk  Dokument,  som 
indeholder  en  Beretning  om  Bryllupsceremonierne, 

der  udførtes  af  Jakob  afCroy,  Biskop  af  Cam- 
bray.  Forfatteren  af  den  tyske  Beretning,  der  ikke 
var  det  franske  Sprog  mægtig,  kalder  ham  ^>von 
Krage«  efter  den  franske  Udtale  af  Navnet  Groy 
(udtales:  Kro-a).  Flere  Medlemmer  af  Slægten 
Groy,  en  af  de  ældste  og  berømteste  i  Evropa,  ind- 
tog høje  gejstlige  Stillinger  og  var  nøje  knyttede 
til  det  burgundisk-nederlandske  Hof. 

Højtideligheden  gik  for  sig  paa  følgende  Maade. 
Efter  at  Biskop  Jakob,  klædt  i  en  guldbroderet,  rød 
Kaabe,  var  traadt  frem  paa  Trappen,  gik  Biskop 
Ahlefeld  ham  i  Møde  og  bad  ham  om  at  vie  Prin- 
sesse Elisabeth  til  Mogens  Gjø  som  Kong  Ghristierns 
Stedfortræder.  Biskoppen  erklærede  sig  villig  her- 
til, hvorpaa  han  med  høj  og  lydelig  Røst  spurgte, 
først  Bruden  paa  Fransk  og  derefter  Brudgommen 
paa  Nedertysk,  om  de  frivillig,  uden  Frygt  og  uden 
Svig  vilde  give  hinanden  deres  Tro,  og  om  de 
var  villige  til  at  lade  Bryllupsceremonierne  fuld- 
byrde. Efter  at  Brud  og  Brudgom  havde  svaret  paa 
disse  Spørgsmaal  med  et  lydehgt  Ja,  gik  Biskoppen 
over  til  at  foretage  Trolovelsesakten. 

Denne  Handling,  som  var  den  egentlige  ægte- 
skabsstiftende  Akt,  og  som  gav  Ægteskabet  retslig 
Gyldighed,  foregik  paa  denne  Tid  som  oftest  ved 
Kirkedøren  (»Vielse  foran  Kirkedøren«)  under  Med- 
virkning af  en  af  Kirkens  Mænd.  Den  var  oprin- 
delig en  rent  borgerlig  Akt,  kunde  foregaa  hvor 
som  helst  og  uden  Kirkens  Medvirkning;  men  Kir- 
ken havde  forstaaet  at  drage  den  ind  under  sin  Ind- 
flydelse, saa  at  den  nu  i  Regelen  udførtes  af  en  Gejstlig, 
en  Biskop  eller  en  Præst  efter  Brudeparrets  Stilling, 
og  under  Iagttagelse  af  visse  kirkelige  Geremonier. 

Til  Geremonierne  ved  Vielsen  foran  Kirkedøren 

hørte  den  Skik,  at  Præsten  (eller  som  her:  Bi- 
skoppen) velsignede  Bruderingen.  Derefter  over- 
gav han  den  til  Brudgommen,  som  satte  den  paa 
Brudens  Ringfinger,  d.  e.  den  fjerde  Finger  paa 
venstre  Haand.  Den  Ring,  som  Mogens  Gjø  fæstede 
paa  Elisabeths  Ringfinger,  var  den,  som  havde  be- 
stå aet  Prøven  for  Kurfyrst  Frederik.  Det  er  uden 
Tvivl  denne  Ring,  som  endnu  den  Dag  i  Dag  op- 
bevares paa  Rosenborg  i  Kjøbenhavn.  Den  er 
af  fint   Guld   og   er  prydet    med    en   usleben    Safir 

Fig.  6.     Dronning   Elisabeths   Brudering. 

(Indskriften  begynder  til  højre  for  Ædelstenen  og  læses: 

ave  m  .  .  .  aria  gr.). 

(blaa  Ædelsten).  Den  bærer  Indskriften:  Ave  Maria 
gr.,  d.  e.  Begyndelsen  af  den  katolske  Bøn:  Ave 
Maria,  gratia  plena  o.  s.  v. 

Brudgom  og  Brud  holdt  hver  i  Haanden  en 
skriftlig  Formular,  hvilken  de  oplæste  med  høj  og 
lydelig  Røst.  Mogens  Gjøs  Formular  var  paa  Neder- 
tysk,  og  den  lyder  i  lidt  forkortet  Oversættelse  saa- 
ledes:  »Jeg  Magnus  Goye,  Stedfortræder  for  den 
højbaarne  og  stormægtige  Fyrste  og  Herre,  Herr 
Ghristiern,    Konge    af   Danmark  o.  s.  v.,    giver    den 

højbaarne  Fyrstinde  og  Frue  Elisabeth  af  Østrig  og 
Burgund  min  Tro,  i  Kraft  af  den  Fuldmagt,  som 
mig  dertil  er  given.«  Elisabeths  franske  Formular 
lyder  i  Oversættelse  omtrent  som  følger:  »Jeg, 
Elisabeth  af  Østrig  og  Burgund,  giver  den  høje  og 
mægtige  Fyrste,  Herr  Ghristiern,  Konge  af  Dan- 
mark o.  s.  V.  min  Tro  og  dig.  Magnus  Goye,  som 
hans  rette  og  lovHge  Stedfortræder,  der  er  tilbørlig 
udvalgt  og  indsat  hertil;  og  ved  dig  som  saadan 
tager  jeg  ham  til  Husbond  og  lovlig  Ægtefælle.« 
Begge  disse  Formularer  blev  saa  oversatte  og  op- 
læste af  Biskoppen  paa  den  anden  Parts  Sprog. 

For  øvrigt  foregik  Vielsen  efter  Kirkens  Skik 
og  Begel.  Brud  og  Brudgom  gav  hinanden  Haanden 
paa  Opfordring  af  Biskoppen,  som  derefter  bedæk- 
kede Parrets  Hænder  med  sin  Stola,  d.  e.  det  lange, 
smalle,  foran  nedhængende  og  forneden  rigt  brode- 
rede Baand ,  som  Biskoppen  bar  over  Skulderen 
og  som  hørte  med  til  den  biskoppelige  Embeds- 
dragt.  Med  Haanden  lagt  paa  Stolaen  lyste  Bi- 
skoppen til  sidst  Velsignelsen  over  Brudeparret. 

Hermed  var  Ægteskabet  altsaa  lovlig  stiftet; 
men  den  borgerlige  Akt  efterfulgtes  ogsaa  i  dette 
Tilfælde  af  en  rent  kirkelig  Ceremoni,  nemlig  en 
højtidelig  Bryllupsmesse.  Brudgom  og  Brud  gik 
Side  om  Side  op  ad  Trappen  og  ind  i  Salen,  der 
var  omdannet  til  en  midlertidig  Kirke.  Der  var 
rejst  et  prægtigt  Alter,  som  var  prydet  med  Reli- 
kvier og  Helgenbilleder.  Foran  dette  tog  Brude- 
parret Plads,  hvorefter  Følget  og  de  indbudte  efter- 
haanden  fyldte  Salen,  idet  de  hver  for  sig  søgte 
den  for  dem  bestemte  Plads.  I  sit  Brev  til  Kej- 
seren bemærker  Regentinde  Margrethe,  at  alting 
var    ordnet    saaledes.    at    alle    var    tilfredse,     dog 

med  Undtagelse  af  den  engelske  Sendemand,  der  ude- 
blev, fordi  han  følte  sig  fornærmet  over.  at  man 
ikke  vilde  indrømme  ham  den  Plads,  han  ønskede. 

Brudeparret  knælede  ned  for  Alteret  og  modtog 
Biskoppens  Velsignelse.  Derefter  tog  Brudemessen 
sin  Begyndelse.  Den  lignede  de  sædvanlige  Søn- 
dagsmesser, som  brugtes  ved  de  almindelige  ka- 
tolske Gudstjenester,  med  Undtagelse  af,  at  Bønner 
og  Læsestykker  var  afpassede  efter  den  særlige 
Højtidelighed.  Biskoppen  af  Slesvig  bistod  under 
Messen  sin  Embedsbroder  paa  en  smuk  og  værdig 
Maade.  som  han  plejede.  Derefter  nød  Biskopperne 
og  Brudeparret  den  hellige  Nadver,  hvorpaa  der 
sluttedes  med  en  lang  Velsignelse  og  med  en  Bøn 
for  det  indgaaede  Ægteskab. 

Man  begav  sig  nu  i  et  højtideligt  Optog  og 
under  Ledsagelse  af  larmende  Musik  hen  til  det 
saakaldte  ærkehertugelige  Palads,  rimeligvis  den 
Fløj  af  Slottet,  som  Ærkehertug  Karl  beboede.  En 
stor  Folkemængde  havde  samlet  sig  der,  hvor  Brude- 
parret skulde  drage  frem,  og  den  hilste  det  med  jub- 
lende Leveraab.  Brud  og  Brudgom  tog  saa  Afsked 
med  hinanden,  og  Sendemændene  førtes  tilbage  til 
deres  Herberge.  I  det  ærkehertugelige  Palads  blev 
der  opsat  en  latinsk  Beretning  om  det  stedfundne 
Bryllup,  en  Slags  Vielsesattest,  der  blev  under- 
tegnet af  Biskop  Jakob  af  Croy  og  af  et  Par  andre 
gejstlige  Mænd. 

Kl.  5—6  om  Eftermiddagen  afhentedes  de 
Danske  til  Bryllupsgildet  af  en  Skare  Hoffolk,  der 
førte  Gæsterne  hen  til  Slottet  og  ind  i  en  prægtig 
Sal,  hvor  allerede  Karl,  Margrethe,  Eleonora  og 
Elisabeth  var  tilstede.  Man  satte  sig  til  Bords,  og 
der  blev  holdt   et  Maaltid.  som  efter  Tidens  over- 

daadige  Skik  bestod  af  talrige  forsvarlige  Retter, 
som  bares  frem  af  unge  Adelsmænd,  der  gjorde 
Pagetjeneste  ved  Hoffet.  Hele  HofYets  Tjenerskab 
var  ved  denne  Lejlighed  i  Virksomhed.  Efter 
Maaltidet  morede  Gæsterne  sig  med  Dystløb  og 
Turnering.  Festen  sluttedes  med  Dans,  der  varede 
til  Kl.  2  om  Natten.  Ærkehertug  Karl  dansede  ved 
denne  Lejlighed  saa  ivrigt,  at  han  blev  syg  og 
maatte  hgge  til  Sengs  nogle  Dage. 

Til  sidst  blev  Bruden  ført  ind  i  Brudekammeret 
og  lagt  i  den  kostbart  udstyrede  Brudeseng.  Led- 
saget af  et  stort  Følge  kom  Mogens  Gjø  nu  ogsaa 
ind  i  Brudekammeret  og  lagde  sig  et  Øjeblik  i  fuld 
Paaklædning  ved  Brudens  Side.  Datiden  saå  intet 
anstødeligt  i  denne  efter  vor  Tids  Begreber  saa 
besynderhge  Skik.  Margrethe  selv  skriver  til  sin 
Fader  herom  og  føjer  til,  at  saaledes  var  det  Skik 
og  Brug  blandt  store  Fyrster.  Ceremonien  over- 
væredes af  et  stort  Antal  Fyrster.  Herrer  og  He- 
rolder. 

»Om  Mandagen  var  Herrerne  trætte«,  hedder 
det  i  den  tyske  Beretning.  Onsdag  Aften,  som  var 
Aftenen  før  Kristi  Legemsfest,  tog  Sendebudene  op  til 
Slottet  og  overbragte  Bruden  en  Gave  fra  deres  Herre, 
et  smukt  Halsbaand,  der  var  prydet  med  Guld  og 
Ædelstene.  *mange  Tusinde  Gylden  værd«.  Næste 
Dag,  Torsdagen  efter  Trefoldigheds  Søndag,  fejredes 
Kristi  Legemsfest.  De  tre  fornemste  danske  Af- 
sendinge  havde  Ærespladsen  i  Optoget  straks  efter 
Sakramentet.  Saa  kom  Margrethe  med  Elisabeth 
ved  sin  højre  og  Eleonora  ved  sin  venstre  Haand. 
»Min  Frue.  Dronningen«,  siger  vor  Hjemmelsmand, 
»bar  det  Halsbaand,  hun  havde  faaet  af  Kongen, 
aabenbart  for  alle«.    Efter  at  Sendemændene  endnu 

en  Gang  havde  været  til  Taffels  ved  Hoffet  og 
modtaget  rige  Gaver,  brød  de  op  Fredag  Morgen 
tidlig  og  red  ad  Mecheln  til.  Derfra  gik  Rejsen 
videre  igennem  Holland,  hvorfra  de  sejlede  til  Dan- 
mark. Rejsen  fra  Holland  til  Danmark  ad  Søvejen 
plejede  at  tage  5  Dage. 

Margrethe  ytrer  i  sit  Brev  til  Faderen,  at 
alt  blev  ført  til  Ende  paa  en  højtidelig  Maade  og 
til  de  Fremmedes  fulde  Tilfredshed,  og  at  disse 
efter  Brylluppet  havde  tilkendegivet  hende  deres  Tak- 
nemmelighed. Men  de  glimrende  Fester  havde  kostet 
mange  Penge,  og  Pengeforlegenheden  var  stor.  Det 
skulde  ikke  hjælpe  meget,  at  Byen  Mecheln,  for  at 
vise  Bruden  en  Opmærksomhed,  havde  sendt  en 
fed  Kalv  til  Bryllupsgildet.  Samtidig  hermed  skulde 
der-  udredes  Penge  til  Udstyr;  det  kostede  20,000 
Gylden.  Under  Festlighederne  var  der  stærk  Ud- 
sigt til  en  ny  Krig  med  den  forsmaaede  Hertug 
Karl  af  Geldern,  og  man  ventede,  at  han  vilde  blive 
støttet  af  franske  Tropper.  Det  truende  Uvejr  drev 
dog  over  for  denne  Gang. 

Endnu  et  Aar  forløb,  inden  den  nygifte  Prin- 
sesse forlod  sit.  Fædreland  for  at  drage  til  sit  nye 
Hjem.  I  denne  Mellemtid  forefaldt  der  vigtige  Begiven- 
heder i  Nederlandene.  Kejser  Maksimilian.  der  som 
Formynder  for  anden  Gang  havde  styret  Neder- 
landene (1506 — 151  oj  for  sin  Sønnesøn.  Ærkehertug 
Karl.  lod  nu  denne  erklære  for  myndig.  Dette 
foregik  under  store  FestHgheder  den  5.  Januar  1515, 
kort  før  Karl  fyldte  sit  15.  Aar.  I  Nederlandene 
var  han  den  anden  Fyrste  af  Navnet  Karl;  i  Spa- 
nien, som  han  arvede  Aaret  efter  ved  Ferdinand 
den  Katolskes  Død  (1516).  kaldtes  han  Karl  den 
Første ;    men    som    tysk   Kejser,    hvortil    han    blev 

valgt  1519  ved  Maksimilians  Død,  kaldes  han  Karl 
den  Femte,  under  hvilket  Navn  han  er  bedst  kendt 
i  Historien.  Ham  lykkedes  det  at  samle  Nederlan- 
denes 17  Provinser  (»zeventien  gewesten«)  under  sit 
Scepter  og  at  bringe  dem  til  Ro,  hvorefter  de 
snart  kom  i  en  blomstrende  Forfatning.  Geldern 
faldt    dog    først    til   Føje    1543.     Efter   Maksimilian 


arvede    han 


de    østrigske    Arvelande. 


Han   her- 


Fig.  7.     Ærkehertug  Karl. 
(Efter  en  Buste  i  Musæet  i  Brygge). 

skede  saaledes  over  vidtstrakte  Lande  i  Evropa  og 
Amerika.  Solen  gik  aldrig  ned  i  hans  Riger.  De 
kostbareste  Perler  i  hans  Krone  var  og  blev  dog 
de  nederlandske  Provinser. 

Da  Karl  blev  myndig,  mistede  Margrethe  for 
en  Tid  hele  sin  Indflydelse,  idet  hun  blev  sat  til 
Side  for  Karls  Yndlinge.  Hun  blev  holdt  i  Uviden- 
hed om  vigtige  Regeringshandlinger,  og  man  viste 
hende  end  ikke  det  skyldige  Hensyn.     Dette  kræn- 

kede,  som  rimeligt  var,  den  stolte  Margrethe,  der 
ikke  havde  fortjent  en  saadan  Behandling  af  sin 
Myndling,  og  hun  klagede  bittert  derover  for  sin 
Fader.  I  Længden  kunde  Karl  dog  ikke  undvære 
hende,  og  fra  Midten  af  Aaret  1518  fik  hun  det 
meste  af  sin  gamle  Magt  tilbage,  og  nu  beholdt 
hun  den  lige  til  sin  Død  (1530J.  Det  havde  ikke 
været  til  Skade  for  Christiern  den  Anden  og  Elisa- 
beth, hvis  Karl  selv  havde  ført  Regeringens  Tøjler 
i  Nederlandene  mere  end  han  gjorde :  men  han  var 
optaget  paa  mange  andre  Steder. 

Ifølge  Ægteskabskontrakten  skulde  Bruden  hjem- 
føres til  Danmark  et  Aar  efter  Brylluppet.  I  For- 
sommeren 1515  udrustedes  derfor  i  Kjøbenhavn  en 
FlaadeafdeUng.  der  skulde  sejle  til  Nederlandene 
for  at  hente  den  unge  Dronning.  Det  var  ikke 
vanskeligt  at  finde  Skibe,  som  passede  hertil.  I 
den  nye  danske  Rigsflaade.  som  Kong  Hans  havde 
dannet,  fandtes  der  store  og  smukke  Skibe,  som  i 
høj  Grad  var  Genstand  for  Fremmedes  Beundring. 

I  Spidsen  for  den  Sendefærd,  der  skulde  følge 
med  Flaaden  og  gaa  til  det  nederlandske  Hof,  stil- 
ledes Erik  Valkendorf,  der  nu  var  Ærkebiskop  af 
Trondhjem.  Da  Christiern  som  Prins  opholdt  sig  i 
Norge,  var  Valkendorf  hans  Kansler,  og  det  var 
Christiern,  hvem  han  skyldte  sin  Ophøjelse  som 
Norges  øverste  Biskop.  Under  sin  Rejse  til  Neder- 
landene skrev  Valkendorf  en  Række  Breve  til  sin 
Herre.  Disse  Breve  viser  os  Valkendorf  som  en 
varm    Fædrelandsven,  hvem    Kongens   og    Landets 

Ære  laa  alvorligt  paa  Hjerte.  Blandt  de  øvrige 
Sendemænd  kan  nævnes  Henrik  Gjø,  en  Broder 
til  Mogens  Gjø.  Alle  Sendefærdens  Medlemmer 
saa  vel  som  Flaadens  Befalingsmænd  hørte  til  Ri- 
gets fornemste  Adelsslægter. 

Som  Ordfører  medfulgte  end  videre  Dr.  Ditlev 
S  mit  her,  der  var  vel  skikket  til  dette  Hverv,  da  han 
var  en  født  Nederlænder  og  i  Besiddelse  af  en 
betydelig  Lærdom.  I  Danmark  havde  han  opnaaet 
en  Stilling  som  Kannik  ved  Frue  Kirke  i  Kjøben- 
havn.  Ved  de  offentlige  Sendelser,  som  han  deltog 
i,  viste  han  sig  klog  og  duelig. 

Flaaden  afsejlede  fra  Kjøbenhavn  i  Juni  Maa- 
ned  og  ankom  den  1.  Juli  til  Vlieland,  en  0  ved 
Indgangen  til  Zuidersøen.  Derfra  sejlede  man  vi- 
dere til  Havnestaden  Vere  i  Provinsen  Zeeland. 
De  Danske  opholdt  sig  i  Nederlandene  omtrent 
hele  Juli  Maaned :  men  hvad  der  tildrog  sig  under 
deres  Ophold,  er  i  Enkelthederne  ubekendt.  At 
det  tog  saa  lang  Tid.  inden  Tilbagerejsen  tiltraadtes, 
skyldtes  ikke  Mangel  paa  Iver  hos  Valkendorf,  men 
havde  sin  Grund  i  de  Vanskeligheder,  som  den 
nederlandske  Regering  gjorde  ved  Brudens  Udle- 
vering. 

Ved  det  burgundiske  Hof  havde  man  i  det 
sidst  forløbne  Aar  faaet  Rede  paa  Kong  Christierns 
Forhold  til  Dyveke.  Der  havde  rejst  sig  en  stærk 
Misstemning  mod  Kongen,  og  der  var  dem,  som 
pønsede  paa  at  faa  Ægteskabet  opløst.  I  det 
mindste  krævede  man,  at  Kongen  skulde  skille  sig 
af  med  Dyveke.  Valkendorf  maatte  om  denne  Sag 
føre  Underhandlinger  med  Hadrian,  der  nu  var 
Kansler  hos  Ærkehertug  Karl,  og  han  maatte  paa- 
tage  sig  det  Udet    behagelige    Hverv   at    skrive   til 

Kongen  derom.  Dette  Brev,  der  kom  til  Kjøben- 
havn  midt  under  de  Festligheder,  som  holdtes  i  An- 
ledning af  Brudens  forestaaende  Komme,  vakte  i 
høj  Grad  Kongens  og  Sigbrits  Vrede.  Fra  nu  af 
var  Sigbrit  Valkendorfs  uforsonlige  Fjende  og  trag- 
tede efter  at  faa  ham  styrtet,  hvilket  ogsaa  omsider 
lykkedes  hende. 

Den  Utaalm.odighed.  hvormed  Bruden  ventedes 
i  Danmark,  fandt  ogsaa  sit  Udtryk  i  den  latinske 
Tale,  som  Dr.  Smither  holdt  i  Haag  til  Elisabeth  i 
Overværelse  af  hendes  Slægtninge  og  Hoffet.  Han 
tiltalte  hende  i  Udtryk  og  Vendinger,  der  er  hen- 
tede fra  Højsangen:  »Kom,  du  elskede,  kom,  du 
skønne,  kom,  du  dejlige,  kom  som  Bruden,  kom 
og  du  skal  krones,  og  hele  Folket  skal  adlyde  dit 
Ansigts  Bud,  ligesom  det  adlød  Josef  i  Ægypten.« 
Til  sidst  dvæler  han  ved  Kongens  Længsel  efter 
hende:  »Staa  op,  il,  højbaarne  Fyrstinde  og  Dron- 
ning! Bring  dog  Lægedom  til  ham,  som  er  syg  af 
Kærlighed  til  dig«  o.  s.  v.  I  øvrigt  talte  han  med 
mange  Ord  til  Ægteskabets  Pris  og  overøste  den 
unge  Dronning  og  hendes  Slægt  med  Ros  og 
Smiger. 

Elisabeth,  der  endnu  næsten  var  et  Barn,  vidste 
intet  om  Kongens  Forhold  til  Dyveke.  Hun  saå 
Fremtiden  i  et  straalende  Lys  som  den  Mands  Hu- 
stru, hvem  hendes  Slægtninge  havde  valgt  til  hende, 
og  hun  paaskyndede  Afrejsen.  Det  gør  et  vemodigt 
Indtryk  paa  Læseren,  hvad  Valkendorf  skriver  i  et 
af  sine  Breve  til  Kongen:  »Eders  Naade  fanger  en 
dydelig  og  skøn  Fyrstinde;  hun  elsker  Eder  af  alt 
sit  Hjerte  og  kan  ikke  vende  Øjnene  bort  fra  Eders 
Portræt.  Eders  Naade  er  hende  stor  Ære  pligtig; 
thi   havde   hun   ikke   været,   saa   havde   denne  Sag 

aldrig  fa  aet  Fremgang;  de  havde  her  gerne  forhalet 
dette  Bryllup  et  helt  Aar.  Hun  er  elsket  af  alle 
Lndersaatter  i  disse  Lande.«  Han  raader  indtræn- 
gende til  endelig  ikke  at  spare  paa  Omkostningerne 
ved  hendes  Modtagelse  i  Danmark:  »Man  vil  tale 
om  dette  i  hundrede  Aar;  derfor  beder  jeg  Eders 
Naade  for  Guds  Skyld:  Spar  nu  ingen  Penge.  I 
faar  vel  Penge  igen,  om  I  lever.  Her  komme  mange 
mærkelige  Personer  fra  alle  Kongeriger;  hvad  de 
se,  det  tale  de  om.  Ære  er  meget  bedre  end  Guld.« 
Valkendorf  havde  gjort  samme  Erfaring  som  hans 
Broder,  der  paa  samme  Tid  studerede  ved  Univer- 
sitetet i  Lovven,  og  som  skrev  til  ham:  »Der  er 
mange  spotske  Folk  her  i  Landet.« 

De  pinlige  Forhandlinger  mellem  Valkendorf  og 
Hadrian,  om  hvis  Enkeltheder  dog  intet  nærmere 
vides,  førtes  endehg  til  Ende,  og  Afrejsen  blev  be- 
stemt til  St.  Annas  Dag,  den  26.  Juli.  En  Uge  før 
dette  Tidspunkt  fyldte  Elisabeth  sit  14.  Aar.  I  An- 
ledning af  Prinsessens  Bortrejse  var  der  stor  Stads 
i  Mecheln^  hvor  hun  havde  tilbragt  de  fleste  af  sine 
Barndomsdage.  Paa  Øvrighedens  Foranstaltning 
blev  der  bragt  hende  et  Fakkeltog,  og  man  forærede 
hende  et  Fad  Rhinskvin.  Hun  gik  derefter  om  Bord 
paa  det  nederlandske  Skib  Juliane«,  der  førtes  af 
Høvedsmanden  Jan  Gornelis  Hubert.  Flaaden  be- 
stod nu  af  11  Skibe,  8  danske  og  3  nederlandske, 
alle  prægtigt  udrustede.  Med  en  saadan  Styrke  be- 
høvede man  ikke  at  frygte  den  geldernske  Hertugs 
Kaperskibe,  der  sværmede  om  i  Nordsøen. 

Øverstkommanderende  over  de  nederlandske 
Skibe  var  Filip,  kaldet  Bastarden  af  Burgund,  fordi 
han  var  en  uægte  Søn  af  den  burgundiske  Hertug 
Filip  den  Gode  (f  1467).    Filip  var  Admiral  af  Hol- 

land  og  Zeeland,  men  var  for  øvrigt  langt  fra  at 
være  nogen  krigersk  Mand.  Han  havde  opholdt  sig 
en  Tid  i  Rom,  hvor  Videnskab  og  Kunst  den  Gang 
stod  i  høj  Blomstring,  havde  tilegnet  sig  en  betyde- 
lig humanistisk  Dannelse  og  var  i  Besiddelse  af  en 
udviklet  Kunstsans.  Kort  efter  sin  Tilbagekomst 
fra  Rejsen  til  Danmark,  hvor  han  behandledes  med 
stor  Opmærksomhed  af  Kong  Christiern,  blev  han 
udnævnt  til  Biskop  af  Qtrecht.  Ligesom  Erasmus 
af  Rotterdam  var  han  stemt  for  en  sædelig  Reform 
af  Kirken,  hvorimod  han,  som  senere  (S.  102)  skal 
fortælles,  forfulgte  den  lutherske  Reformation  i  sit 
Stift. 

Med  Flaaden  fulgte  end  videre  en  Del  burgun- 
diske  Herrer  og  Damer,  af  hvilke  nogle  skulde  blive 
i  Danmark  til  Selskab  og  Opmuntring  for  den  unge 
Dronning.  Allerede  tidligere  var  Adelsmanden 
MaksimiUan  de  Bins,  der  stod  i  Elisabeths  Tjeneste, 
draget  til  Danmark.  Skønt  det  var  midt  om  Som- 
meren, var  Vesterhavet  uroligt,  og  Damerne  led 
meget  af  Søsyge.  EKsabeth  selv  var  syg  og  ønskede 
at  blive  sat  i  Land  ved  Skagen.  Dette  fik  de  danske 
Herrer  dog  forhindret,  idet  de  trøstede  hende  med, 
at  Søen  vilde  blive  roligere,  naar  de  kom  om  paa 
den  anden  Side  af  Jylland.  Efter  at  Sejladsen  havde 
varet  i  10  Dage,  løb  Skibene  ind  i  Helsingørs  Havn 
Lørdagen  den  4.  Avgust. 

Valkendorf  sendte  samme  Dag  Bud  og  Brev  til 
Kjøbenhavn.  Han  beder  Kongen  om  at  modtage 
sin  Dronning  »med  den  største  Stads.  I  kan  afsted- 
komme«. *0g  lader  nu  straks  rage  Eders  Naades 
Skæg  af.  Hendes  Naade  er  ædel,  vis  og  dydelig, 
og  alle  sige,  at  hun  er  dejlig  og  yndelig.  Hendes 
Klædebon    behager    mig    dog    ikke   vel.     Men    hun 

holder  af  Eder  over  alt  det,  Gud  har  skabt,  det 
kan  jeg  mærke  i  mange  Maader;  og  derfor  holder 
jeg  ogsaa  af  hende.  I  alle  de  burgundiske  Lande 
véd  man  at  tale  om  den  Kærlighed  og  Stadighed, 
hun  haver  haft  til  Eder  under  de  store  Anfægtelser, 
hun  har  maattet  lide  af  nogle  ved  Hoffet:  dog  ikke 
af  nogen  af  dem.  som  her  følge  med.  hvilke  netop, 
fordi  de  vare  saa  vel  stemte  for  denne  Forbindelse, 
ere  blevne  udvalgte  til  at  gøre  denne  svare  Rejse 
med  hendes  Naade  hid  til  Danmark :  thi  det  regnes 
der  i  Landet  for  en  svar  Rejse,  og  det  er  den  i 
Sandhed  ogsaa.  Hendes  Naade  og  hendes  Jomfruer 
ere  ganske  syge  af  Søen,  saa  en  Del  af  dem  ere 
helt  forvandlede.« 

Den  følgende  Dag  skrev  Ærkebiskoppen  atter 
til  Kongen  og  meldte,  at  Prinsessen  havde  faaet 
en  heftig  Feber,  og  at  Sygdommen  var  i  Tiltagende. 
Dagen  forud  var  hun  med  Nød  og  næppe,  støttende 
sig  til  Ærkebiskoppen  og  til  en  anden  Herre,  gaaet 
fra  Skibet  op  til  Slottet.  Det  synes,  at  Elisabeth 
ved  dette  Tidspunkt  er  bleven  sat  i  Kundskab  om 
Forholdet  mellem  Kongen  og  Dyveke.  Det  er  rime- 
ligvis hertil  Valkendorf  sigter,  naar  han  skriver,  at 
hun  pintes  af  Sorg  »for  visse  Aarsagers  Skyld,  som 
jeg  ikke  vil  nævne«.  Hun  troede  sig  Døden  nær 
og  ytrede  til  sin  Hofmesterinde,  at  hun  ønskede  at 
leve  i  det  mindste  saa  længe;  til  hun  havde  set  sin 
Ægteherre.  Valkendorf  beder  derfor  Kongen  om 
at  komme  snarest  muligt. 

Feberen  tog  dog  snart  igen  af,  og  Elisabeth 
befandt  sig  nu  saa  godt,  at  man  kunde  bestemme 
Afrejsen  fra  Helsingør  til  Torsdagen  den  9.  Av- 
gust.  Herom  skriver  hun  selv  i  et  Rrev  til  sin 
Faster  Margrethe.    Det  lyder  i  Oversættelse  saaledes: 

»Til  min  Fru  Tante  og  gode  Moder! 

Jeg  anbefaler  mig  ydmygst  til  Eders  Godhed 
og  Velvilje.  —  Frue!  Jeg  maa  fortælle  Eder.  at  jeg 
i  Lørdags  ankom  til  dette  Sted,  hvor  jeg  gik  i  Land, 
efter  at  jeg  i  ti  Dage  har  været  paa  Havet  i  megen 
Angst  for  de  store  Farer,  hvori  jeg  troede  mig 
stedt.  Men  Skaberen  har  holdt  sin  Haand  over 
mig,  for  hvilket  jeg  bringer  ham  min  Tak.  Først- 
kommende Torsdag  agter  jeg  at  bryde  op  og 
drage  til  Kjøbenhavn.  som  ligger  en  Dagsrejse  her- 
fra. Jeg  har  befundet  mig  en  Smule  ilde  tilpas  i 
nogle  Dage.  og  jeg  føler  mig  endnu  hdt  svag.  men 
jeg  haaber  dog  nu  at  være  uden  for  Fare.  —  Frue ! 
Dersom  alt  kunde  gaa  efter  mit  Ønske,  forsikrer 
jeg  Eder,  at  jeg  skulde  ile  Eder  i  Møde:  thi  at  være 
skilt  fra  Eder  volder  mig  Smerte  fremfor  noget 
andet,  og  det  især,  naar  jeg  tænker  paa,  at  jeg 
ikke  tør  vente  snart  igen  at  være  hos  Eder.  Jeg 
beder  Eder  derfor  inderlig,  min  Fru  Tante  og  gode 
Moder!  at  I  altid  vil  bevare  Eders  Godhed  for  mig 
og  have  mig  i  Eders  Tanker,  og  at  I  vil  give  mig 
det  til  Kende,  dersom  der  er  noget,  hvori  jeg  kan 
være  Eder  til  Tjeneste.  I  saa  Tilfælde  skal  jeg  i 
Ærbødighed  og  af  et  godt  Hjerte  føje  Eder  ved  den 
Guds  Hjælp,  til  hvem  jeg  beder,  min  Fru  Tante  og 
gode  Moder!  at  han  vil  give  Eder  et  godt  og  langt 
Levnet.  —  I  Helsingør  (Elzeneder)  den  7.  Avgust. 
Eders  ærbødige  og  gode  Niece,  Elisabeth  (Ysabeau).« 

I  Kjøbenhavn  havde  Bryllupsgæsterne  allerede 
længe  været  samlede,  og  nogle  af  dem  var  nu 
dragne  bort  igen,  da  Ventetiden  var  bleven  dem 
for  lang.  Til  Bryllupsdag  var  først  bestemt  den 
1.  JuU,    som  var    Kongens    Fødselsdag,    men    man 

opgav  snart  denne   Plan,    og  de   danske    Skibe  an- 
kom først  til  Nederlandene  den  Dag. 

Samtidig  med  Brylluppet  skulde  der  holdes 
Herredag,  og  hele  Landets  fornemme  Adel  var  kom- 
men til  Kjøbenhavn  tillige  med  et  stort  Følge  af 
Tjenere  og  Svende.  Adelige  Fruer  og  Jomfruer  fra 
hele  Riget  var  indbudte  til  Brylluppet  og  mødte  i 
deres  fineste  Stads.  De  kongelige  Lensmænd  var 
tilsagte  til  Hove  med  et  bestemt  Antal  Svende.  Et 
stort  Antal  Gejsthge  var  til  Stede,  deriblandt  Ærke- 
biskop Birger  af  Lund  med  et  Følge  paa  henved 
200  Personer.  I  alt  var  der  mødt  12  Biskopper, 
blandt  hvilke  der  var  en  Biskop  Johan  Blankenfeld 
af  Reval,  som  var  sendt  af  Pave  Leo  for  paa  hans 
Vegne  at  uddele  Aflad  til  Kongen  og  hans  Gæster. 

Af  Kongens  nære  Slægtninge,  som  overværede 
Bryllupshøjtidelighederne,  maa  i  første  Række  næv- 
nes hans  Moder,  den  fromme  Enkedronning  Chri- 
stine, der  boede  paa  Næsbyhoved  Slot  ved  Odense,  og 
hans  Søster,  Kurfyrstinde  EUsabeth  af  Brandenburg. 

Elisabeth  var  Kong  Hans's  og  Dronning  Chri- 
stines eneste  Datter.  Sytten  Aar  gammel  var  hun 
(L502)  bleven  gift  med  Kurfyrst  Joachim  af  Bran- 
denburg, dengang  en  haabefuld  ung  Mand,  berømt 
for  sin  Lærdom.  Men  Ægteskabet  blev  senere 
meget  ulykkeligt  for  den  danske  Prinsesse;  thi 
Joachim,  der  var  strengt  katolsk,  hengav  sig  mere 
og  mere  til  alskens  Overtro,  og  netop  ved  Aaret 
1515  begyndte  han  at  hengive  sig  til  et  forargeligt 
Frillelevnet.  Kurfyrstinden  var  ligesom  Moderen 
en  god  og  elskelig  Kvinde.  Med  hende  var  fulgt 
et  stort  Følge  af  brandenburgske  Riddere  og  Fruer. 

Blandt  Slægtningene  maa  end  videre  nævnes 
Hertug  Frederik  af  Gottorp,    der  var   Farbroder  til 

Kongen.  Han  nærede  ikke  synderlig  venlige  Følel- 
ser over  for  sin  Brodersøn,  og  han  rejste  sin  Vej, 
inden  Bruden  kom. 

Fra  Tyskland  var  der  mødt  to  Hertuger,  at 
hvilke  den  ene  var  sendt  af  Kejser  Maksimilian. 
Kurfyrst  Frederik  sendte  to  sachsiske  Riddere,  hvis 
Beretning  til  deres  Herre  om  Brylluppet  er  bevaret. 
End  videre  kom  der  Sendebud  fra  Hamburg  og  Dan- 
zig  og  fra  flere  andre  Hansestæder.  Indbydelserne 
synes  i  det  hele  at  have  strakt  sig  meget  vidt.  I 
Stadsarkivet  i  den  lille  hollandske  By  Zwolle  findes 
et  Indbydelsesbrev  fra  Kong  Christiern  til  »de  ær- 
værdige Borgmestre  og  Raadmænd  i  Staden  Zwolle«, 
hvori  det  hedder:  »Vi  begære  flittig,  at  I  ikke  ville 
spare  Umage  og  Møje,  men  at  I,  os  til  særdeles 
Behag  og  Ære.  ville  give  Møde  hos  os,  for  der  at 
gøre  eder  til  Gode  med  os  og  andre  Fyrster,  Herror 
og  Venner,  som  komme  til  Stede«  o.  s.  v. 

Til  Gildet  blev  der  gjort  store  Indkøb  saavel 
af  Spise-  som  af  Drikkevarer.  Der  anskaffedes  en 
Mængde  udenlandske  Klædevarer,  saasom  Fløjl, 
Silke  og  Gyldenstykke,  dels  bestemte  til  nye  Klæd- 
ninger for  Hoffolkene,  dels  til  at  »drage  -  d.  e.  be- 
klæde Væggene  med  i  Slottets  Sale  og  Værelser, 
saaledes  som  det  var  Skik  og  Brug  ved  festlige 
Lejligheder.  En  fra  Italien  hidkaldt  Kunstner,  Tu- 
risani,  forfærdigede  et  kostbart  Brudesmykke  af 
Guld  og  Ædelstene.  Genstand  for  megen  Omtale 
og  Beundring  var  det  pragtfulde  Tæppe  til  Brude- 
sengen, i  hvilket  der  var  indvirket  Blomster  i  ghm- 
rende  Farver  og  Vaabenskjolde  i  Guld. 

Kongen  havde  fulgt  Valkendorfs  Raad  og  gjort 
alt  for  at  give  sin  Hustru  en  glimrende  Modtagelse, 
og  det  var  ikke  hans  Skyld,  at  Festlighederne  blev 

alt  andet  end  vellykkede.  Kongens  Stjernetyder  og 
Sandsiger,  Tyskeren  Bernhardin  Monck,  gav  ikke 
noget  gunstigt  Svar,  da  han  blev  spurgt  om,  hvad 
Stjernerne  varslede  om  Følgerne  af  den  fore- 
staaende  Forbindelse.  Ghristiern  har  dog  næppe 
taget  sig  denne  Forudsigelse  synderlig  nær.  Derimod 
voldte  det  ham  mange  Bryderier,  at  Flaaden,  som 
skulde  hjemføre  Bruden,  stadig  udeblev,  saa  at 
Bryllupsdagen  atter  og  atter  maatte  udsættes.  Det 
kostede  Kongen  store  Summer  at  underholde  de 
talrige  Gæster  i  saa  lang  en  Tid.  Hertil  kom,  at 
den  Del  af  Medgiften,  som  efter  Aftale  skulde  ud- 
betales ved  St,  Hansdag  1515,  udeblev.  Der  mødte 
derimod  en  Udsending  fra  Ærkehertug  Karl,  Dr. 
Johan  Sucket,  med  mange  Undskyldninger  og  gode 
Løfter.  Samtidig  hermed  rejste  Karl  rundt  i  Neder- 
landene fra  den  ene  Fest  til  den  anden  og  øste 
Penge  ud  til  alle  Sider.  Kongen  maatte  da  ty  til 
at  gøre  Laan  og  til  at  udskrive  en  Bryllupsskat. 
Ogsaa  for  de  Fremmede  medførte  Udsættelsen  store 
Ulemper.  Ved  Nykjøbing  paa  Falster,  hvorfra  der 
var  Overfart  til  Tyskland,  laa  der  40  tyske  Skibe, 
som  skulde  føre  de  udenlandske  Gæster  tilbage. 
Skibsmandskabet  beklagede  sig  bittert  over,  at  de 
ikke  kunde  komme  hjem  i  rette  Tid  til  deres  Fiskeri. 
Midt  i  Juli  Maaned  erklærede  nogle  af  de  for- 
nemste udenlandske  Herrer,  at  de  nu  ikke  kunde 
vente  længere,  men  saå  sig  nødsagede  til  at  rejse. 
Kongen  søgte  at  holde  dem  tilbage:  men  da  han 
ikke  kunde  formaa  dem  dertil,  gjorde  han  midt  i 
JuU  Maaned  et  stort  Gæstebud  paa  Slottet  til  Ære 
for  de  bortdragende,  ved  hvilken  Lejlighed  der  blev 
givet  ikke  mindre  end  34  Retter.  De  drog  saa  af- 
sted;   men  da   der  lige   efter  deres  Bortrejse   kom 

Bud  om,  at  nu  var  Prinsessen  færdig  til  at  gaa  om 
Bord,  sendte  Kongen  Ilbud  efter  dem  for  at  formaa 
dem  til  at  vende  tilbage,  hvortil  de  dog  ikke  lod 
sig  bevæge. 

Da  Flaaden  endelig  var  afgaaet  fra  Neder- 
landene, anordnede  Kongen,  at  der  skulde  holdes 
kirkelige  Festoptog  og  offentlige  Kirkebønner  om 
en  lykkelig  Overrejse.  Paa  Budskabet  om,  at 
Elisabeth  var  naaet  til  Helsingør,  blev  der  straks 
sendt  to  Bisper  og  to  Riddere  afsted  fra  Kjøben- 
havn  for  at  byde  hende  velkommen  paa  dansk 
Grund.     I  Kirkerne  blev  der  afholdt  Taksigelser. 

Torsdagen  den  9.  Avgust,  den  Dag.  da  Elisa- 
beth skulde  holde  sit  Indtog  i  Kjøbenhavn.  sejlede 
Flaaden  med  Dronningen  om  Bord  fra  Helsingør 
og  landede  efter  nogle  Timers  Sejlads  ved  Lands- 
byen Hvidøre,  en  Mils  Vej  nord  for  Kjøbenhavn  i 
Nærheden  af  Skovshoved.  Hvor  nu  Landstedet 
Hvidøre  ligger,  var  der  i  Middelalderen  en  lille 
Kongsgaard  af  samme  Navn.  For  Tiden  var  den 
af  Kongen  overladt  til  Sommerbolig  for  Sigbrit  og 
Dyveke.  Her  paa  dette  Sted  fandt  Kongen  det  pas- 
sende at  modtage  sin  retmæssige  Hustru.  Festtoget, 
som  med  den  kongelige  Brudgom  i  Spidsen  drog 
ud  fra  Kjøbenhavn  om  Morgenen,  overgik  i  Pragt 
og  Glans  aFt.  hvad  man  hidtil  havde  set  i  Danmark. 
Hverken  Kongen  eller  hans  Følge,  for  største  Delen 
bestaaende  af  danske  Adelige,  havde  sparet  paa 
Pengene,  saa  at  de  næppe  stod  tilbage  for  de  bur- 
gundiske  Hoffolk,  som  kom  med  Prinsessen. 

Toget  aabnedes  af  kongelige  Herolder,  iførte 
pragtfulde  Vaabenkjortler.  Derefter  kom  Kongen 
selv,  ridende  paa  en  kostbar  Hest  og  iført  en  Kjole, 
der  straalede  af  Guld  og  Perler.     Derefter  de  høje 

Rigsembedsmænd  og  de  højeste  Gejstlige  i  Dragter 
af  Fløjl  og  Silke ,  saa  Rigets  Adel  og  de  kongelige 
Lensmænd.  Efter  disse,  som  alle  var  til  Hest, 
kom  Enkedronning  Christine,  Kurfyrstinde  Elisabeth, 
Hoffets  Damer,  Adelsfruer  og  adelige  Jomfruer,  kø- 
rende i  firspændige,  forgyldte  Karme.  Damerne 
var  iførte  Dragter  af  de  kostbareste  udenlandske 
Stoffer  og  prydede  med  Guldkæder  og  Ædelstene. 
I  Toget  deltog  sikkert  henved  1000  Personer. 

Morgenen  havde  været  smuk  og  klar,  men  op 
paa  Formiddagen  kom  der  den  ene  Regnbyge  efter 
den  anden.  Tæt  ved  Hvidøre  mødtes  saa  for  første 
Gang  Brudgom  og  Brud.  Elisabeth,  som  kom  kø- 
rende fra  Stranden  med  sit  Følge,  stod  af  Vognen 
og  traadte  ind  paa  et  paa  Jorden  udbredt  Gylden- 
stykkes Tæppe,  hvor  ogsaa  Kongen,  Enkedronningen 
og  Kurfyrstinden  tog  Plads. 

Nu  traadte  den  værdige  Roskildebisp  Lage 
Urne  frem  for  at  byde  Elisabeth  velkommen.  Han 
var  en  Mand  med  en  betydelig  Lærdom,  og  han 
roses  af  sin  Samtid  for  den  Dygtighed  og  Kraft, 
hvormed  han  styrede  sit  Stift,  men  dadles  for  sin 
Adelsstolthed  og  for  den  Partiskhed,  hvormed  han 
foretrak  sine  Slægtninge. 

Den  latinske  Tale,  som  Urne  holdt  til  Elisabeth, 
er  opbevaret.  Den  er  kunstlet  og  med  søgte  Ud- 
tryk, saa  at  Elisabeth  næppe  har  torstaaet  meget 
af  de  velmente  Ord,  tilmed  da  hun  var  syg  og  træt 
af  Rejsen.  Biskoppen  udtalte:  *Vi  have  med  Læng- 
sel ventet  denne  Dag;  thi  lykkehg  fremfor  alle 
andre  er  den  Dag,  da  den  dydigste  og  ædleste  af 
alle  Prinsesser  kommer  til  os.  Aldrig  har  nogen 
lykkeligere  eller  forjættelsesrigere  Dag  lyst  over 
Danmark,   og  selv  Regnen,   som   faldt   i  Strømme, 


Fig.  8.     Kong  Ghristiern  den  Anden. 

(Efter  et  Maleri  fra  1515  af  en  nederlandsk  Mester  paa  den 

kgl.  Malerisamling). 


(„Folkelæsning"  Nr.  250,  ved  Side  68). 

er  et  Varsel  om.  at  Aanden  med  de  syv  Gaver  vil 
give  os  Himlens  Velsignelse  og  Gunst  i  rigt  Maal.^- 

Regnen  var  imidlertid  hørt  op.  men  tog  straks 
efter  fat  igen.  Taleren  omtalte  saa,  som  sædvanlig 
ved  saadanne  Lejligheder.  Brudens  høje  Slægt,  idet 
han  navnlig  dvælede  ved  Omtalen  af  hendes  Bedste- 
forældre paa  mødrene  Side,  Kong  Ferdinand  og 
Dronning  Isabella  i  Spanien,  der  havde  jaget  Kri- 
stenhedens Arvefjender.  Maurerne,  ud  af  Spanien. 
Derpaa  fortsatte  han:  >I  dit  Rosenaasyn  straale  de 
dejligste  Øjne,  og  over  hele  dit  Legeme  er  der  ud- 
bredt Skønhed  og  Ynde.  Herom  er  der  Enstem- 
mighed hos  alle  de  Danske,  som  nu  se  dig  for 
deres  Øjne.  Alle  ere  af  samme  Mening,  at  der  i 
saa  smuk  en  Bolig  ikke  kan  huses  nogen  Udyd. 
Og  hvad  er  yndigere  end  Dyd  og  legemlig  Skønhed 
i  Forening  ?<s 

Da  Taleren  var  naaet  saa  vidt.  vaklede  Bruden 
og  sank  om  i  Armene  paa  en  af  sine  Hofdamer, 
og  siddende  paa  hendes  Skød  hørte  hun  Resten  af 
Talen.  Da  Biskoppen  saa  Prinsessens  Ildebefin- 
dende, sluttede  han  sin  Tale  med  følgende  Hen- 
vendelse: »Ædle  og  mægtige  Dronning,  som  skal 
herske  over  det  danske  Folk:  Elsk  Gud,  Himlens 
og  Jordens  Herre,  fremfor  alt.  Men  næst  efter  ham 
skal  du  af  ganske  Hjerte  elske  vor  ædle  Konge 
Christiern.  Læg  Vind  paa  Retfærdighed,  og  tag  de 
trofaste  Danske  i  din  Beskyttelse!  Lov  og  Enighed 
i  Riget  afhænge  af,  om  disse  Bud  efterkommes!« 

Man  steg  derefter  til  Vogns  og  til  Hest.  og 
Toget  satte  sig  i  Bevægelse  ad  Kjøbenhavn  til  i 
samme  Orden  som  før,  kun  med  den  Forskel,  at 
Bruden  med  Følge  fik  Plads  næst  efter  Kongen  og 
Bisperne.     Under    hele    Turen    strømmede    Regnen 

ned,  og  Festdeltagerne  ankom  til  Byen  i  en  sørgelig 
Forfatning.  Dronningen  blev  straks  efter  sit  Komme 
til  Slottet  af  Kongen  ført  ind  i  sine  Værelser,  hvor 
Enkedronningen  og  Kurfyrstinden  umiddelbart  der- 
efter aflagde  hende  et  Besøg. 

Elisabeth,  der  endnu  stadig  led  af  Feber,  kunde 
nu  nyde  en  højst  fornøden  Hvile  indtil  Søndag,  paa 
hvilken  Dag  hun  blev  viet  til  Kongen,  salvet  og 
kronet.  Højtideligheden,  der  skulde  have  funden 
Sted  i  Frue  Kirke,  blev  paa  Grund  af  Prinsessens 
Sygdom  henlagt  til  Slottet,  hvor  Salen  foran  Dron- 
ningens Værelser  blev  omdannet  til  en  Kirkesal,  og 
hvor  et  Alter  blev  opstillet.  Da  Brud  og  Brudgom 
var  hinanden  beslægtede  i  fjerde  Led,  havde  man 
hos  Paven  søgt  og  opnaaet  Tilladelse  til  dette  Ægte- 
skab, som  efter  Kirkelovene  var  utilstedeligt,  fordi 
Parterne  var  for  nær  i  Slægt. 

Rigets  højeste  Prælat,  Ærkebiskop  Birger  af 
Lund,  udførte  de  heUige  Handlinger.  Denne  Mand, 
der  var  født  af  fattige  Forældre  i  Halland,  var 
lille  af  Vækst  og  af  et  uansehgt  Ydre.  Ved  sin 
Dygtighed  var  han  naaet  til  den  høje  Stilling,  han 
indtog,  den  højeste  i  Landet  næst  efter  Kongens. 
Sit  Held  skyldte  han  vel  til  Dels  den  Omstændighed, 
at  han  havde  været  Kansler  hos  Kong  Christiern  den 
Førstes  Dronning,  Dorothea.  Bispestolene  beklædtes 
ellers  som  Regel  kun  af  Mænd  af  den  høje  Adel. 

Da  alting  var  rede,  traadte  Kongen  ind  i  Salen. 
Foran  ham  bares  Rigsklenodierne,  Sværdet,  Æblet, 
Sceptret  og  Kronen,  af  fire  af  de  fornemste  Riddere. 
Derefter  hentede  Kongen  Bruden,  og  Vielsen  fore- 
toges nu  omtrent  paa  samme  Maade  som  for  et 
Aar  siden  i  Bryssel.  Ærkebispen  modtog  først 
Brudens  og  Brudgommens  Vielsesringe,  velsignede 

dem  og  gav  dem  tilbage,  hvorpaa  Brudemessen  tog 
sin  Begyndelse.  Paa  et  bestemt  Punkt  standsede 
Messesangen.  Kongen  rejste  sig  og  knælede  ned  for 
Altret,  idet  han  paa  Latin  sagde  til  Ærkebiskoppen : 
»Ærværdige  Fader!  Jeg  begærer,  at  du  vil  velsigne 
min  Hustru,  som  Gud  har  forenet  mig  med,  og 
pryde  hende  med  Dronningkronen,  til  vor  Frelsers, 
Jesu  Kristi,  Ære.« 

Ærkebispen  salvede  derpaa  Dronningen  paa 
højre  Arms  Haand-  og  Albuled  og  mellem  Skuldrene, 
idet  han  bad:  Gud.  den  evige  Herhgheds  Fader, 
være  din  Hjælper;  den  Almægtige  velsigne  dig  og 
høre  dine  Bønner,  han  give  dig  et  langt  Levnet  og 
stadfæste  dig  i  en  stadig  Velsignelse,  han  bevare 
dig  med  hele  Folket  til  evig  Tid  og  gyde  Forvirring 
over  dine  Fjender«  o.  s.  v.  Derpaa  satte  han  Kro- 
nen paa  hendes  Hoved  sigende,  ligeledes  paa  Latin: 
:^  Modtag  Ærens  Krone  og  vid,  at  du  nu  er  delagtig 
i  Herredømmet;  drag  stedse  Omsorg  for  Guds  Folks 
Held  og  Fremgang,  og  jo  mere  du  ophøjes,  desto 
mere  skal  du  elske  og  bevare  Ydmygheden  i  Jesus 
Kristus,  vor  Herre.-  Derefter  overgav  han  hende 
Sceptret  med  de  Ord:  »Modtag  dette  Scepter  som 
et  Magtens  og  Retfærdighedens  Tegn.  Vær  barm- 
hjertig og  mild  mod  de  fattige,  drag  Omsorg  for 
Enker,  umyndige  og  faderløse,  saa  at  den  almægtige 
Gud  maa  rigelig  skænke  dig  sin  Naade.  <- 

Efter  at  Halleluja  og  Evangeliet  var  afsunget, 
begyndte  Offergangen.  Som  Skik  og  Brug  den  Dag 
idag  i  danske  Landsbykirker,  ofredes  dengang  ogsaa 
ved  Kongers  Bryllup  en  Pengegave  paa  Altret  til 
bedste  for  Kirken.  Kongen  og  Filip  af  Burgund 
ledsagede  Dronningen  til  Altret,  de  sachsiske  Af- 
sendinge  Enkedronningen,  en  brandenburgsk  Biskop 

Og  en  Adelsmand  Kurfyrstinden  o.  s,  v.  Ærkebispen 
lyste  saa  Velsignelsen  fra  Altret,  Kongen  og  Dron- 
ningen knælede,  kyssede  Ærkebispens  Haand  og 
modtog  den  hellige  Nadvere.  Hermed  var  den 
egentlige  Højtidelighed  til  Ende;  men  inden  For- 
samlingen skiltes,  meddelte  Ærkebiskoppen,  at  Paven 
havde  givet  Fuldmagt  til,  at  der  meddeltes  enhver, 
som  havde  overværet  Kroningen,  Aflad. 

Om  Eftermiddagen  var  der  Festmaaltid  paa 
Slottet,  ved  hvilken  Lejlighed  der  gaves  33  Retter. 
Næste  Dag  holdt  Kongen  en  højtidelig  Kirkegang 
til  Frue  Kirke.  Det  derpaa  følgende  Festmaaltid 
var  forholdsvis  tarveligt,  der  gaves  kun  15  Retter, 
og  en  af  Deltagerne  siger,  at  kun  faa  af  Ret- 
terne var  gode.  Om  Eftermiddagen  var  Kongen  og 
Dronningen  til  Fest  paa  Raadhuset;  de  saå  først 
paa  Ridderspillet  udenfor  og  tog  siden  Del  i  Dansen. 
EHsabeth,  der  endnu  følte  sig  svag,  begav  sig  tidlig 
hjem. 

Under  Festlighederne  havde  Kongen  vist  stor 
Opmærksomhed  mod  det  burgundiske  Følge,  navnlig 
mod  Fihp  af  Rurgund;  men  inden  de  forlod  Kjø- 
benhavn,  maatte  de  give  Kongen  en  skriftlig  Er- 
klæring om,  at  de  vilde  indestaa  for,  at  Medgiften 
for  Fremtiden  betaltes  til  rette  Tid.  Under  Hjem- 
rejsen udbrød  der  Pest  paa  et  af  Skibene,  og  et 
af  dens  Ofre  var  en  ung,  smuk  Dame,  Filips  Rroder- 
datter. 

Før  og  under  Rryllupsfesterne  blev  der  holdt 
Herredag.  Derefter  foretog  Kongen  og  Dronningen 
en  Rejse  gennem  Sjælland,  Fyn  og  Nørrejylland, 
om  hvis  Enkeltheder  der  dog  kun  er  Udet  bekendt. 
Rejsen  begyndte  i  Midten  af  September  og  endte 
ved  Udgangen  af  November. 

9.    Drouiiing  af  Danmark  iiidtil  Laudflygtigheden 
(1515-23). 

Den  unge  Kvinde,  der  nu  var  Dronning  i  et 
for  hende  saa  fremmed  Land.  opnaaede  ikke  den 
Lykke,  hun  i  sine  barnlige  Drømme  havde  tænkt 
sig.  Kongen  viste  vel  sin  Hustru  al  den  ydre  Ære, 
der  tilkom  hende  som  Dronning:  men  hans  Hjerte 
tilhørte  Dyveke,  og  der  gik  lang  Tid  hen,  inden 
Elisabeth  omsider  vandt  sin  Ægtefælles  Kærlighed. 
Derimod  vandt  hun  snart  sine  Omgivelser  for  sig. 
navnhg  den  mægtige  Hofadel.  der  var  højUg  for- 
bitret over  den  Indflydelse,  som  Dyvekes  Moder 
Sigbrit  efterhaanden  kom  til  at  øve  paa  Regeringens 
Førelse. 

Blandt  de  Adelsmænd,  som  var  knyttede  til 
Hoffet,  maa  i  første  Række  nævnes  Mogens  Gjø, 
der  fra  Aaret  1516  var  Kongens  Hofmester,  og  som 
stedse  viste  sig  som  Dronningens  fuldtro  Ven.  Mo- 
gens Gjøs  Ledsager  under  Brudefærden  til  Neder- 
landene, Albert  Jepsen  Ravensberg,  blev  stillet  i 
Spidsen  for  Dronningens  Hofstat.  Til  hendes  Hof- 
mesterinde  udnævntes  x\nna  Mejnstrup  Olufsdatter 
af  Slægten  Rosenkrands.  Hun  var  en  dygtig,  men 
hovmodig  Adelsdame,  havde  en  hvas  Tunge  og  var 
ikke  bange  for  at  sige  Kongen  Sandheden,  hvorfor 
hun  senere  blev  forvist  fra  Landet.  Hun  var  haard 
mod  sine  Undergivne,  der  hadede  hende  af  Hjertens 
Grund.  Under  Grevens  Fejde  blev  hun  slaaet  ihjel 
af  Bønderne  paa  Ringsted  Thing. 

Blandt  sine  Omgivelser  havde  Dronningen  i  Først- 
ningen nogle  af  de  burgundiske  Damer,  der  var 
fulgte  med  hende  ind  i  Landet.  De  var  ikke  vel- 
sete  af   Kongen,    der  ikke   uden  Grund   mistænkte 

dem  for  at  bringe  Sladder  til  det  nederlandske  Hof. 
Det  varede  heller  ikke  længe,  før  Kongen  fik  dem 
sendt  ud  af  Landet.  Derimod  beholdt  Dronningen 
i  sin  Tjeneste  flere  burgundiske  Adelsmænd,  saa- 
ledes  Maksimilian  de  Bins,  og  som  sin  Skriftefader 
en  fremmed  Gejstlig  ved  Navn  Johan  Mansueri. 

At  Elisabeth  følte  sig  ulykkelig  under  de  nye 
Forhold,  fremgaar  af  en  Brevveksling  mellem  hende 
og  Søsteren  Eleonora  fra  de  første  Aar  af  hendes 
Ophold  i  Danmark.  Af  denne  Brevveksling  findes 
der  nogle  Uddrag  i  en  gammel  Levnedsbeskrivelse 
af  den  tyske  Fyrste  Frederik  af  Pfalz,  forfattet  af 
dennes  Sekretær  Hubert  fra  Liittich.  Den  smukke, 
højtbegavede  og  tapre  Frederik  af  Pfalz  (f.  1482) 
opholdt  sig  i  sin  Ungdom  ved  det  nederlandske 
Hof  og  var  nær  knyttet  til  Filip  den  Smukke.  Fre- 
derik og  den  skønne  Prinsesse  Eleonora  fattede 
Kærlighed  til  hinanden  og  gav  hinanden  Løfte  om 
Ægteskab.  Men  et  Ægteskab  mellem  Eleonora  og 
den  tyske  Pfalzgreve  var  ikke  efter  Fasterens  Sind; 
thi  Margrethe  vilde  kun  bortgifte  sine  Broderdøtre 
til  Konger,  og  det  stemmede  heller  ikke  med  Bro- 
derens Politik. 

Ærkehertug  Karl  fik  fat  paa  et  Brev  fra  Pfalz- 
greven  til  Søsteren,  hvori  Frederik  skriver  til  sin  Ven- 
inde: »Jeg  er  villig  til  at  give  Afkald  paa  alt,  naar  jeg 
kun  maa  tilhøre  dig  og  du  mig.«  Karl  blev  højlig 
forbitret  og  tvang  de  Elskende  til  i  Overværelse  af 
en  pavelig  Vikar  at  afgive  den  Erklæring,  at  de 
løste  hinanden  fra  enhver  gensidig  Forpligtelse. 
Frederik  blev  fjernet  fra  Hoffet,  og  Karl  var  døv 
for  alle  Bønner.  Eleonora  blev  ført  til  Spanien, 
hvor  hun  (1519)  maatte  indgaa  Ægteskab  med  den 
halvgamle  Kong  Emanuel  af  Portugal. 

Dronning  Elisabeth  havde  været  Søsterens  For- 
troHge  i  dette  Forhold  og  biUiget  hendes  Kærhg- 
hed.  Efter  at  hun  var  kommen  til  Danmark,  fik 
hun  dels  gennem  Rygtets  Fortælling,  dels  vel  ogsaa 
ved  Breve  fra  Søsteren  selv  nøje  Underretning  derom. 
Hun  skrev  da  til  Eleonora  en  Række  Breve,  af  hvis 
Indhold  Hubert  fra  Llittich  meddeler  et  lille  Uddrag. 
Hun  skrev,  at  det  var  saa  langt  fra,  at  hun  dadlede 
Søsterens  Kærlighed,  at  hun  tværtimod  ganske  bil- 
ligede den  og  føjede  sin  Lykønskning  til.  Hun  skil- 
drede, hvad  ondt  de  Kvinder,  som  ægtede  mægtige 
Konger,  var  nødte  til  at  finde  sig  i.  Det  var  alle- 
rede en  daarUg  Begyndelse  paa  et  Ægteskab,  at  de 
giftede  sig  med  en  Mand,  hvem  de  aldrig  havde 
set,  ikke  elskede,  og  hvis  Sæder  de  ikke  kendte. 
Ham  skulde  de  følge  til  Jordens  yderste  Grænser, 
uden  Haab  om  nogensinde  at  gense  Fædreland  eller 
Slægt.  Ret  beset  var  Navnet  »Dronning«  et  tomt 
Navn,  som  man  burde  fly,  afsky  og  ræddes  for, 
som  naar  man  med  nøgne  Fødder  traadte  paa  en 
Slange.  Kortsagt:  Hos  Konger  holdtes  Dronningerne 
under  Bevogtning,  de  havde  næppe  Lov  til  at  gaa 
uden  for  Døren,  for  at  ikke  den  kongelige  Højhed 
skulde  lide  nogen  Skade  ved  altfor  ofte  at  vise  sig 
offentHg.  Konger  foregav  ofte,  at  de  gik  paa  Jagt, 
at  de  skulde  rejse  omkring  i  Riget  og  andet  mere, 
medens  Sandheden  var,  at  de  søgte  Tilfredsstillelse 
for  deres  Lidenskaber.  Søsterens  Lod  vilde  blive 
helt  anderledes:  hun  elskede  Frederik,  kendte  ham, 
hans  Slægt  og  Fædreland;  Sprogene  i  hans  og  hen- 
des Fædreland  var  ikke  meget  forskellige,  hvorimod 
hun  (Elisabeth)  var  bleven  ført  hen  til  en  Mand, 
som  ikke  forstod  hende  og  hun  ikke  ham.  Hvor- 
ledes kunde   der  vel  fremkomme   nogen   Kærlighed 

mellem  Ægtefæller,  som  maatte  tale  sammen  ved 
Hjælp  af  Tolk.  Eleonora  skulde  ikke  tage  sig  det 
nær.  at  Frederik  kun  kaldtes  Pfalzgreve:  det  var 
jo  dog  den  første  Rang  næst  efter  den  kongelige. 
Desuden  var  han  jo  Hertug  og  Søn  af  en  Kurfyrste, 
der  valgte  baade  Konger  og  Kejsere  o.  s.  v. 

Af  hele  dette  Kærlighedsforhold  fremgaar  det, 
at  Prinsesserne  ikke  uden  Modstand  fandt  sig  i  at 
ofre  deres  Hjerters  Følelser  paa  den  magtsyge  Fa- 
miliepolitiks Alter.  De  formaaede  dog  ikke  at  bryde 
Tidsaandens  Magt.  Eleonora,  der  blev  gift  anden 
Gang  med  Kong  Frans  den  Første  af  Frankrig, 
glemte  aldrig  Elisabeths  Medfølelse,  og  Frederik  af 
Pfalz.  der  senere  blev  Kurfyrste,  blev  som  ældre 
Mand  gift  med  en  Datter  af  Christiern  den  Anden 
og  EKsabeth. 

Ved  Hoffet  i  Bryssel  blev  Stemningen  mod  Kong 
Christiern  mere  og  mere  fjendtlig,  og  man  begyndte 
at  lægge  Kejseren  til  Last,  at  han  havde  sørget  saa 
daarUgt  for  sin  Sønnedatter.  IMargrethe  skrev  til 
Faderen,  at  den  stakkels  Elisabeth  havde  gjort  et 
daarligt  Parti.  Kejseren  ærgrede  sig  over  disse  Be- 
brejdelser og  skrev  Ny taarsdag  1516  et  Brev  til  sin 
Datter,  hvori  han  klager  over  den  løse  Snak,  at 
han  ikke  skulde  have  sørget  godt  for  sine  Sønne- 
døtre EHsabeth  og  Marie  (gift  med  Kong  Ludvig  af 
Ungarn).  De  Folk,  der  førte  saadan  Snak.  vidste 
ikke  rigtig  Besked;  thi  blandt  alle  regerende,  ugifte 
Fyrster  i  Kristenheden  fandtes  der  ingen  bedre  Par- 
tier end  Kongerne  af  Ungarn  og  Danmark.  For- 
bindelsen med  Danmark  var  heldig,  da  den  maatte 
fremme  Handelen  mellem  dette  Rige  og  Nederlandene. 
Det  var  tre  smukke,  store  og  gamle  Kongeriger, 
som   Kong   Christiern   herskede    over.    om   end  vel 

Undersaatterne  i  alle  disse  Riger  var  raa  og  plumpe 
af  Naturen.  Begge  de  nævnte  Konger  var  smukke 
Fyrster  og  dydige  Personer  og  udstyrede  med  alle 
ædle  Egenskaber  og  Sæder.  Han  var  derfor  over- 
bevist om.  at  hans  Sønnedøtre  var  komne  til  stor 
Ære.  og  at  de  vilde  komme  til  at  leve  deres  Liv 
i  Glæde  og  Lykke.  Desuden  havde  det  ikke  været 
muligt  at  finde  andre  Mænd  til  Prinsesserne  end 
disse  to.  hvis  da  ikke  en  Konge  skulde  tage  to 
Hustruer.  Til  sidst  anfører  Kejseren,  at  Kongen  af 
Danmark  stammede  fra  et  ædelt  Hus  og  var  i  Slægt 
med  selve  den  kejserlige  Familie. 

Ifølge  dette  Brev  var  Kejseren  altsaa  endnu 
uvidende  om  Sagernes  Sammenhæng.  Men  faa 
Dage  efter  blev  han  oplyst  om  sin  Vildfarelse  med 
Hensyn  til  Kong  Christiern,  hvilket  fremgaar  af  et 
Brev  fra  ham  til  Ærkehertug  Karl  af  18.  Januar 
1516.  Kejseren  klager  her  over  »det  anstødehge 
og  forargelige  Liv,  som  vor  Broder  og  Svoger, 
Kongen  af  Danmark,  fører  med  en  Elskerinde,  til 
Græmmelse  og  Sorg  for  vor  Datter.  Eders  Søster, 
hans  Hustru,  og  til  Beskæmmelse  for  alle  hans 
Slægtninge«.  Han  vilde  nu  sende  en  Sendefærd 
til  Danmark  under  Ledelse  af  Hr.  Sigismund 
Herberstein.  og  han  havde  opfordret  Kurfyrst 
Frederik  af  Sachsen,  ved  hvis  Mellemkomst  dette 
Ægteskab  var  kommen  i  Stand,  til  at  lade  en  af 
sine  Raader  slutte  sig  til  Kejserens  Sendemand. 
Ogsaa  Karl  skulde  paa  sin  Side  sende  en  anset 
Mand  til  Danmark,  for  at  alle  disse  i  Forening 
kunde  indgyde  Kongen  Agtelse,  saa  at  han  kunde 
bringes  til  at  lægge  Baand  paa  sine  onde  Liden- 
skaber, som  Fornuft  og  Ære   bød.   og  lade  Elsker- 

inden  fare,  til  Glæde  for  alle  hans  Slægtninge  og 
Paarørende. 

I  samme  Maaned  havde  Karl  foreslaaet,  at 
Kongerne  af  Danmark.  Ungarn  og  Portugal  skulde 
optages  i  det  gyldne  Skinds  Ridderorden;  men  Or- 
denskapitlet  for  denne  højt  ansete  Orden  nægtede 
at  optage  Kong  Christiern,  fordi  >han  anklagedes 
for  at  leve  ofTentlig  i  Ægteskabsbrud  og  for  at  be- 
handle sin  Dronning  meget  slet*. 

Sigismund  Herberstein  var  en  ung.  dygtig  Mand. 
der  siden  gjorde  mangfoldige  Rejser  omkring  i  Ev- 
ropa  i  kejserlig  Tjeneste.  Han  afgik  med  sit  Følge 
fra  Augsburg  den  31.  Januar  og  drog  først  til  Tor- 
gau  i  Sachsen,  hvor  Kurfyrsten  da  opholdt  sig. 
Frederik  den  Vise.  hvis  PrivatHv  ingenlunde  var 
mønsterværdigt,  vilde  nødig  have  med  denne  Sag 
at  gøre.  I  Stedet  for.  som  Kejseren  ønskede,  at 
sende  en  af  sine  Raader.  lod  han  en  ukendt,  ung 
Mand  af  dansk  Byrd  ved  Navn  Michel  Raid  følge 
med  den  kejserlige  Sendefærd. 

Gennem  Holsten  og  over  Østersøen  kom  de  til 
Nykjøbing  paa  Falster,  hvor  Dronningen  kort  i  For- 
vejen var  indtruffen.  EUsabeth  sendte  straks  ved 
deres  x\nkomst  sin  Hofmester  Albert  Jepsen  til  dem 
for  at  byde  dem  velkommen.  Ærkehertug  Karls 
Sendebud,  Herren  af  Bulon  og  Mester  Jan  Benninck. 
var  allerede  komne.  Christiern  havde  søgt  at 
hindre  deres  Afrejse  fra  Nederlandene,  idet  han 
havde  sendt  Dronningens  Skriftefader  Mansueri  til 
Bryssel  med  Breve  og  gode  Ord.  Det  lykkedes  ikke: 
Sendemændene  drog  afsted  og  medførte  en  meget 
streng  Instruks. 

Herberstein  har  selv  givet  en  Beretning  om  sin 
Rejse  i   en    efterladt    Dagbog.     Den    1.  April    blev 


9.    Dronning  af  Danm.  indt.  Landflygtigh.  (1515—23).  79 

han  af  Kongens  Kansler  hentet  hen  til  Barfod- 
munkenes (Graabrødrenes)  Kloster  i  Nykjøbing, 
hvor  Kongen  ogsaa  havde  indfundet  sig.  Her 
hørte  denne,  hvad  Herberstein  og  de  nederlandske 
Sendebud  havde  at  forebringe.  Foreløbig  fik  de 
dog  intet  bestemt  Svar;  Kongen  erklærede,  at  han 
først  vilde  overveje  Sagen. 

Samme  Dags  Eftermiddag  blev  de  hentede  til 
Dronningen,  som  modtog  de  Fremmede  i  en  af  Slot- 
tets Sale.  Hun  var  iført  en  nederlandsk  Sørgedragt: 
thi  hun  bar  Sorg  for  sin  Bedstefader  Kong  Ferdi- 
nand den  Katolske  af  Spanien,  der  var  død  for 
godt  to  Maaneder  siden  (23.  Januar  1516j.  Av- 
diensen  overværedes  af  henved  16  danske  Fruer  og 
Jomfruer,  der  alle  var  hvidklædte. 

Desværre  er  Herberstein  meget  kortfattet  i  sin 
Beretning  om.  hvad  der  forefaldt  ved  Avdiensen. 
Han  siger  blot:  »Jeg  maatte  sætte  mig  ned  hos 
Dronningen  paa  en  Hynde.  Saadan  Ære  var  jeg 
ikke  vant  til.  De  nederlandske  Herrer  knælede  f6r 
Dronningen  og  sagde,  i  hvilket  Ærinde  vi  var 
sendte.  Derefter  blev  jeg  med  megen  Ære  ført  fra 
Slottet  til  mit  Herberg.«  Det  har  sikkert  været 
Dronningen,  der  endnu  følte  sig  saa  fremmed  i 
Danmark,  en  stor  Glæde  at  modtage  Bud  og  Hilsen 
fra  sine  Slægtninge  og  sit  Fædreland. 

Hvad  Gesandternes  egentlige  Ærinde  angaar, 
udrettede  de  ikke  stort.  Kongen  kom  først  med 
Udflugter ;  men  da  Herberstein  trængte  ind  paa  ham 
for  at  faa  et  bestemt  Svar,  erklærede  han,  at  han 
ikke  skyldte  Kejseren  eller  Ærkehertugen  Regnskab 
for  sine  Handlinger:  »Han  vilde  holde  sig  kongehgt 
som  ogsaa  hans  Fader  og  hans  Forfædre. '< 

i    øvrigt   blev    de    Fremmede  vel    behandlede. 

Herberstein  fortæller,  at  Albert  Jepsen  paa  Kongens 
Vegne  forærede  ham  en  Hest  med  Sadel.  Efter  et 
Ophold  paa  10  Dage  i  Nykjøbing,  hvor  han  gjorde 
Bekendtskab  med  den  berømte  Søren  Norby,  >  Kon- 
gens Kaptejn  paa  Havet,  der  gjorde  alle  sine  Ger- 
ninger i  Djævelens  Navn«,  forlod  Herberstein  denne 
By  for  gennem  Sjælland  og  Fyn  at  begive  sig 
hjemad.  Undervejs  aflagde  han  et  Besøg  paa  Næs- 
byhoved Slot  hos  Enkedronning  Christine,  der  var 
syg  og  sengeliggende.  For  den  fromme  Dronning 
var  Sønnens  Forhold  en  Hjertesorg.  Her  opholdt 
sig  de  tre  sidste  af  de  nederlandske  Jomfruer,  som 
var  komne  til  Danmark  med  Dronningen.  Paa 
Kongens  BefaUng  sluttede  de  sig  nu  til  de  burgun- 
diske  Sendemænd  for  med  dem  at  drage  til  deres 
Fædreland.  -»Kongen  sendte  dem  bort«,  siger  Her- 
berstein, »fordi  de  altid  førte  Snak  om  hans  Uskik- 
kelighed.« 

Dette  Træk  viste  klart,  at  Kongen  ikke  var  til 
Sinds  at  føje  sig  efter  sine  Slægtninges  Ønske;  men 
herpaa  havde  han  været  fast  besluttet,  allerede 
inden  Sendefærden  kom.  Hans  Forhold  til  Dyveke 
traadte  endnu  stærkere  frem  for  Offentligheden  end 
før.  To  Dage  før  hans  Samtale  med  Herberstein 
i  Nykjøbing  havde  han  købt  en  Gaard  i  Kjøben- 
havn,  der  var  bestemt  til  Bolig  for  Sigbrit  og  Dy- 
veke. Den  laa  ikke  langt  fra  Slottet,  paa  Hjørnet 
af  Amagertorv  og  Lille  Helliggeiststræde  (Niels  Hem- 
mingsensgade). 

Derimod  bidrog  de  Fremmedes  Nærværelse  til 
at  styrke  Misfornøjelsen  hos  den  danske  Adel. 
Straks  efter  deres  Afrejse  tog  Fru  Anna  Mejnstrup 
Mod  til  sig  og  gjorde  Kongen  heftige  Bebrejdelser. 
Kongen  blev  saa  forbitret,  at  han  afsatte  hende  fra 

hendes  Hofstilling  og  fratog  hende  en  Del  af  hendes 
Gods.  Huii  flygtede  ud  af  Landet  og  tog  Ophold  i 
Lybek. 

RimeUgvis  var  der  kommen  en  hemmelig  For- 
staaelse  i  Stand  mellem  den  danske  Adel  og  det 
nederlandske  Hof  i  denne  Sag.  I  den  Instruks,  som 
xErkehertug  Karls  Sendemænd  medbragte,  tales  der 
ikke  blot  om  den  Sorg,  som  Kongens  Forhold  til 
Dyveke  havde  voldt  Dronningens  Slægt,  men  ogsaa 
om  den  Misfornøjelse,  som  herskede  hos  ^alle  i 
Kongeriget  Danmark«.  Sendemændene  havde  Ordre 
til  om  muligt  at  faa  Dyveke  ud  af  Landet.  -Og 
hvis  hun  ikke  rejser,  da  skal  man,  hvad  det  saa 
koster,  spille  hende  et  artigt  Puds,  og  ikke  hvile, 
før  hun  er  borte.« 

Dyveke  døde  pludselig  i  Juni  1517,  og  Rygtet 
fortalte,  at  hun  var  bleven  forgivet  ved  at  nyde 
nogle  tidlig  modne  Kirsebær,  som  Høvedsmanden 
paa  Kjøbenhavns  Slot,  Torben  Oxe,  havde  sendt 
hende.  Det  ligger  nær  at  antage,  at  der  er 
en  Forbindelse  mellem  dette  Dødsfald  og  hin  Trusel 
i  de  nederlandske  Sendebuds  Instruks:  men  det  er 
nu  ikke  muligt  at  komme  til  Bunds  i  disse  dunkle 
Forhold.  Sikkert  er  det  imidlertid,  at  Sigbrit  var 
overbevist  om,  at  Skylden  for  Datterens  Død  var 
at  søge  hos  det  nederlandske  Hof.  Hun  betragtede 
Ærkebiskop  Valkendorf  som  dette  Hofs  Redskab 
og  forfulgte  ham  med  et  brændende  Had. 

Kongen  nærede  Mistanke  til  Torben  Oxe.  en 
for  sin  Raahed  og  Voldsomhed  berygtet  Adelsmand, 
og  da  denne  under  en  HofTest  havde  tilstaaet  for 
Kongen,  at  han  havde  eftertragtet  Dyveke,  blev  han 
anklaget  og  fængslet.  Rigsraadet.  som  til  Dels  be- 
stod   af  Torbens  Venner  og  Slægtninge,    frikendte 

ham,  »thi  han  kunde  ikke  dømmes  for  Tanken 
alene«.  Men  da  han  som  Slotshøvedsmand  var 
Gaardsretten  underkastet,  blev  han  dømt  efter  denne 
af  en  Nævningeret  af  12  af  Slottets  Bønder,  som 
afgav  den  Kendelse:  »Vi  dømme  ikke  Torben, 
men  hans  egne  Gerninger  dømme  ham.<  Gaards- 
retten indeholdt  strenge  Straffe  for  Voldtægt  og 
Forførelse  i  Kongens  Gaard. 

Kongen  var  fast  besluttet  paa  Torben  Oxes 
Undergang,  og  Dødsdommen  over  ham  blev  virkelig 
fuldbyrdet,  uagtet  Rigsraadet  i  sine  Bestræbelser  for 
at  redde  Torben  fandt  Støtte  hos  Dronning  Elisa- 
beth selv.  Den  i  den  følgende  Tids  Kampe  saa 
bekendte  Povl  Helgesen  (Povl  vVendekaabe<<),  der 
ganske  vist  var  en  ivrig  Modstander  af  Christiern 
den  Anden  og  gerne  fremstillede  ham  i  et  saa 
ugunstigt  Lys  som  muligt,  skildrer  i  sin  »Skibby- 
krønike«*) disse  Begivenheder  saaledes:  »Torben 
Oxe  blev  henrettet  St.  Andreæ  Aftens  Dag  (d.  e. 
den  29.  November),  uagtet  den  pavelige  Afsending 
Hr.  Angelus  Arcembold  (jfr.  S.  88),  hele  Rigsraadet 
og  en  stor  Skare  af  de  fornemste  Kvinder,  som 
utrøstelig  græd  og  sukkede,  gik  i  Forbøn  for  hans 
Liv  hos  den  grusomme  Fyrste,  men  forgæves. 
Blandt  disse  var  ogsaa  Dronning  Elisabeth  selv; 
men  endog  hendes  Bønner  bleve  foragtede,  en  Ad- 
færd fra  Kongens  Side,  der  bragte  ikke  blot  hende 
selv,  men  ogsaa  alle  tilstedeværende  til  at  rødme.« 

Dyvekes    Død    og    Dommen    over  Torben   Oxe 


*)  Saaledes  kaldet,  fordi  den  fandtes  indmuret  i  Skibby 
Kirkes  Kor  i  Horns  Herred  paa  Sjælland.  Den  indehol- 
der en  meget  partisk  og  hadefuld  Skildring  af  Samtidens 
Personer  og  Forhold  indtil  Aaret  1533.  Skibbykrøniken 
findes  i  dansk  Oversættelse  (ved  A.  Heise). 

frembragte  en  Vending  i  Christiern  den  Andens 
Historie.  Rigsraadspartiet  havde  ventet,  at  det  vilde 
være  forbi  med  Sigbrits  Indflydelse,  naar  Dyveke 
blev  fjernet;  men  lige  det  modsatte  skete.  Omkring 
Sigbrit  dannede  der  sig  et  nyt.  indflydelsesrigt  Parti, 
der  trængte  Rigsraadet  ganske  i  Baggrunden.  Det 
bestod  for  største  Delen  af  dygtige,  borgerlig  fødte 
Mænd.  Den  betydeligste  af  disse  var  uden  Tvivl 
Hans  Mikkelsen,  der  var  Borgmester  i  Malmø.  Han 
var  en  fremragende  Retskyndig  og  blev  Sjælen  i 
Kong  Christierns  Lovgivningsarbejde.  Af  denne 
Grund  fik  han  senere,  da  han  var  fulgt  Kongen  og 
Dronningen  i  Landflygtighed,  ved  det  nederlandske 
Hof  Skyld  for  at  have  været  en  af  Hovedaarsagerne 
til  de  Danskes  Opstand.  Han  omtales  stedse  som 
en  retskaffen  og  hæderUg  Mand,  noget,  der  langtfra 
kan  siges  om  alle  Sigbrits  Venner. 

Det  Sigbritske  Parti  tilstræbte  i  Forening  med 
Kongen  at  ophjælpe  Borger-  og  Bondestanden:  men 
for  at  dette  kunde  ske.  maatte  indadtil  Adelen  og 
Gejstligheden  og  udadtil  Hansestæderne,  der  hin- 
drede de  danske  Købstæders  Trivsel,  bekæmpes. 
Særlig  Købstæderne  var  Genstand  for  Kongens 
Omsorg.  De  nederlandske  Stæder  var  hans  For- 
billede, og  Sigbrit.  der  stammede  fra  Nederlandene, 
blev  hans  kyndige  Raadgiverinde.  Dette  i  Forbin- 
delse med  hendes  Klogskab  og  store  Indsigt  i  Fi- 
nanssager  forklarer  den  Indflydelse,  hun  fik  hos 
Kongen,  der  havde  Brug  for  mange  Penge  til  sine 
Krigstog  og  andre  Foretagender.  I  Valget  af  Midler 
var  Sigbrit  og  hendes  Venner  langtfra  altid  nøje- 
regnende ;  deres  Fremfærd  var  ligesom  Kongens  ofte 
voldsom  og  ubillig.  Menigmand  ansaa  Sigbrit  for 
en  Heks  og  troede  hende  i  Stand  til  alt  ondt.    Hun 

blev  efterhaanden  Genstand  for  et  heftigt  Had 
hos  høje  og  lave.  NavnUg  Torben  Oxes  Død  frem- 
kaldte hos  Adelen  en  Forbitrelse,  der  til  sidst  førte 
til  Kongens  Fordrivelse. 

I  det  indbyrdes  Forhold  mellem  Christiern  og 
Elisabeth  var  der  nu  ogsaa  indtraadt  en  Forandring. 
Kongen  havde  nærmet  sig  sin  ædle  Hustru  og  faaet 
Øjnene  op  for,  hvilken  Skat  han  ejede  i  hende,  hvem 
han  saa  dybt  havde  krænket.  I  Februar  1518  fødte 
hun  sit  første  Barn,  en  Søn,  der  efter  Bedstefaderen 
blev  kaldet  Hans  (Johannes).  En  fransk  Afsending, 
der  besøgte  Kjøbenhavn  i  Sommeren  samme  Aar, 
og  som  efter  sin  Konges  Bud  aflagde  Dronning 
Elisabeth  et  Besøg,  fortæller  i  sine  Optegnelser,  at 
den  unge  Moder  viste  ham  sin  lille  Søn,  der  efter 
hans  Forsikring  var  et  særdeles  smukt  og  opvakt 
Barn. 

Mellem  Dronningen  og  Sigbrit  indtraadte  der 
mærkeligt  nok  ogsaa  efterhaanden  et  ret  fortroligt 
Forhold.  Sigbrit  færdedes  daglig  paa  Slottet,  især 
efter  at  hun  var  bleven  udnævnt  til  Hofmesterinde 
og  Plejemoder  for  den  unge  Prins.  Som  mange  af 
den  Tids  Kvinder  var  hun  lægekyndig,  navnlig 
omtales  hun  som  dygtig  til  at  behandle  Kvindesyg- 
domme. Ved  denne  Kunst  blev  hun  jævnhg  til 
Hjælp  og  Støtte  for  Dronningen,  der  sikkert  ogsaa 
ofte  har  følt  sig  opmuntret  ved  at  kunne  samtale 
med  Sigbrit  om  deres  fæUes  Fædreland.  Da  Dron- 
ningen næste  Aar  (1519),  fødte  Tvillinger,  var  Sig- 
brit til  Stede.  Det  var  to  Drengebørn,  der  i  Daaben 
blev  opkaldte  efter  EUsabeths  Fader  og  Bedstefader, 
Filip  og  Maksimilian.  Der  fortælles,  at  Sigbrit  ved 
denne  Lejlighed  udbrød:  »Hvad  skal  vi  med  alle 
disse    Drenge?   Hvor   skal   vi   faa  Lande  fra  til  at 

forsørge  alle  disse  Junkere?«  De  to  Børn,  der  fik 
en  saa  ublid  Modtagelse,  døde  i  øvrigt  kort  efter 
Fødselen. 

Dronningen  følte  sig  efterhaanden  mere  og  mere 
hjemme  i  Danmark,  og  hun  lærte  at  tale  og  skrive 

Fig.  9.     Dronning   Elisabeth. 
(Efter  et  vistnok  samtidigt  Billede). 

det  danske  Sprog.  Kongen  selv  vilde  nødig  benytte 
andre  Sprog  end  det  danske,  hvad  han  selv  lejlig- 
hedsvis udtaler.  Fra  Aaret  1518  brevvekslede  Kon- 
gen og  Dronningen  jævnlig  og  altid  paa  Dansk,  især 
om   Regeringsager,   naar   Elisabeth   under   Kongens 

Fraværelse  førte  Regeringen  ved  Sigbrits  og  Rigs- 
raadets  Hjælp.  Et  af  de  første  bevarede  Breve  af 
denne  Brevveksling  er  fra  Kongen  under  dennes 
første  Sverrigstog.  I  en  Efterskrift  til  dette  Brev, 
der  er  dateret:  Stokholm  den  22.  Juli  1518,  og 
hvori  Kongen  underretter  sin  Hustru  om  sit  Komme 
til  denne  Stad.  tilføjes  der:  »Ligeledes  bede  vi  Eder, 
at  I  siger  Sigbrit  Moder  100,000  god  Nat.«  Under- 
tiden anmoder  Kongen  udtrykkelig  om,  at  Brevet 
maa  blive  forevist  Sigbrit. 

Brevene  er  i  Reglen  kortfattede  Forretnings- 
breve. Der  forekommer  dog  jævnlig  Udtalelser  i 
dem,  som  vidner  om  et  hjerteligt  Forhold  mellem 
Ægtefællerne.  I  en  Skrivelse  af  22.  April  1519 
udtaler  Dronningen  det  Ønske,  at  Ghristiern  snart 
maa  komme  hjem.  »Jeg  kan  ikke  være  vel  tilfreds, 
før  Eders  Naade  kommer  hid  igen.«  Kongen  paa- 
minder sin  Hustru  om  at  passe  paa  sit  Helbred: 
han  raader  hende  en  Gang  til  ikke  at  drikke  Rhinskvin 
uden  Vand,  »thi  den  er  hed  og  forbrænder  Eder 
Naturen«.  Undertiden  giver  han  Raad  om  Prins 
Hans's  Opdragelse,  f.  Eks.  den  26.  Juli  1522:  »Be- 
gærer jeg  og  af  Eder,  at  I  lærer  vor  Søn  at  neje 
og  være  statelig«.  —  Retskrivningen  var  paa  de 
Tider  højst  vilkaarlig.  I  Dronningens  Breve  mærkes 
det  stadig,  at  hun  var  opdraget  i  det  franske  Sprog. 
Hun  skriver  f.  Eks.  welque  for  »hvilke«,  soyr  (ud- 
tales so-ar)  for  »Svar«  o.  s.  fr. 

En  Sag.  som  ikke  undlod  at  kaste  sine  Skygger 
ind  over  Ægtefællernes  indbyrdes  Forhold,  og  som 
maatte  berøre  Dronningen  pinligt,  var  Spørgsmaalet 
om  Medgiftens  Udbetaling.  Den  skulde  jo  oprindelig 
udredes  med  -1^  af  Spanien  og  med  Vs  ^f  de  bur- 
gundiske  Lande.    Efter  Ferdinand  den  Katolskes  Død 

paahvilede  det  Ærkehertug  Karl  at  udrede  hele 
Summen;  men  endnu  ved  Udgangen  af  Aaret  1518 
havde  den  danske  Konge  ikke  faaet  en  Skilling, 
skønt  hele  Summen  allerede  var  forfalden  til  Udbe- 
taling. Det  var  en  Sag  af  stor  Vigtighed  for  Ghri- 
stiern;  thi  han  trængte  højlig  til  Penge  til  at  dække 
de  store  Udgifter  med,  som  hans  Krigstog  til  Sver- 
rig  paaførte  ham. 

Karl  var  i  stadig  Pengeforlegenhed  og  gav 
gode  Løfter;  men  Udsigterne  til  deres  Indfrielse  blev 
mindre  og  mindre,  især  efter  at  Kejser  Maksimilian 
var  død  (12.  Januar  1519).  Karl  ønskede  at  blive 
Kejser,  og  det  gjaldt  nu  om  at  overbyde  den  franske 
Konge  hos  de  tyske  Kurfyrster,  der  raadede  for  Kej- 
servalget, og  som  næsten  stillede  Kejserkronen  til 
Auktion.  Umaadelige  Summer  blev  sendte  til 
Tyskland  for  at  mætte  Fyrsternes  Havesyge.  Chri- 
stierns  Svoger,  Kurfyrst  Joachim  af  Brandenburg, 
var  en  af  de  mest  ublu. 

Gentagne  Gange  sendte  Christiern  Afsendinge 
til  sin  Svoger  for  at  minde  ham  om  at  betale,  og 
han  anmodede  jævnlig  sin  Hustru  om  at  søge  at 
paavirke  sin  Faster  Margrethe.  I  Februar  1519 
skriver  Christiern  til  Elisabeth:  »Bede  vi  Eder,  at  I 
vil  skrive  Eders  Faster  til.  at  hun  lader  nu  bekende 
sit  gode  Hjerte,  som  hun  tilforn  Eder  lovet  haver, 
og  at  I  skriver  hende  ganske  haardt  til«.  Karl  op- 
tog Christiern  i  det  gyldne  Skinds  Orden  og  gav 
en  Mængde  gode  Løfter  henimod  den  Tid,  da  Kej- 
servalget skulde  finde  Sted;  thi  han  vilde  nødig 
undvære  den  Støtte,  som  Christiern  kunde  yde  ham 
ved  sin  Indflydelse  hos  sine  Slægtninge  blandt 
Kurfyrsterne.  Men  da  Kejservalget  var  overstaaet, 
og   Karl   havde   opnaaet,   hvad   han   ønskede,    blev 

han  igen  uvillig  til  at  opfylde  Christierns  retmæssige 
Krav.  Nu  greb  denne  til  den  Udvej  at  lægge  Beslag 
paa  en  stor  Del  nederlandske  Skibe,  der  handlede 
paa  Østersølandene.  Det  hjalp,  og  først  paa  Aaret 
1520  kom  en  Overenskomst  i  Stand,  ifølge  hvilken 
en  Del  af  Summen  udbetaltes.  I  Aarene  1520  og  1521 
udbetaltes  100.000  Gylden,  og   derved  blev  det. 

Baade  Kongen  og  Dronningen  var  opdragne  i 
den  romersk-katolske  Tro,  og  de  iagttog  begge 
omhyggeligt  Kirkens  Forskrifter.  I  Begyndelsen  af 
Aaret  1517  kom  den  pavelige  Afsending  Johan 
Angelus  Arcembold  til  Danmark  for  at  sælge  Aflad. 
Pengene,  som  kom  ind,  skulde  efter  Foregivende 
bruges  til  Bygningen  af  St.  Peters  Kirke  i  Rom. 
Et  af  de  første  Afladsbreve,  som  Arcembold  udstedte 
i  Danmark,  er  til  Kongen,  Dronningen  og  hele  deres 
Husstand.     Det  er  dateret  den  24.  Januar. 

I  Oktober  samme  Aar  begyndte  Reformationen 
i  Tyskland,  idet  Luther  traadte  op  mod  Afladshan- 
delen med  sine  berømte  95  Sætninger,  som  han  op- 
slog paa  Kirkedøren  i  Wittenberg.  Ogsaa  til  Dan- 
mark naaede  snart  den  herved  vakte  Bevægelse. 
Kong  Christiern  fulgte  Reformationens  Udvikhng  med 
Opmærksomhed  og  billigede  den  i  mange  Stykker. 
Muhgvis  staar  det  hermed  i  Forbindelse,  at  Dron- 
ningens Skriftefader  Mansueri,  der  havde  stor  Ind- 
flydelse hos  hende,  blev  afskediget  fra  sin  Stilling. 
Ærkehertug  Karl  skrev  da  et  irettesættende  Brev 
til  Christiern  af  følgende  Indhold:  Han  var  overbevist 
om,  at  Kongen  havde  ligesaa  megen  Ærbødighed 
som  han  selv  for  Dronning  Elisabeth,  og  han 
nærede  derfor  ingen  Tvivl  om.  at  Kongen  i  alle 
de  Ting,  som  gjaldt  hans  Søsters  aandelige  In- 
teresser,   vilde    lade    hende   være    fuldstændig   fri. 

Han  anmodede  derfor  om,  at  Mansueri  maatte  blive 
genindsat  i  sin  Stilling. 

Ved  Modtagelsen  af  dette  Brev  skal  Kongen 
være  bleven  saa  forbitret,  at  han  rev  det  gyldne 
Skinds  Ordenskæde  af  sit  Bryst  og  kastede  den  hen 
ad  Gulvet.  Omtrent  paa  samme  Tid  lod  Kongen 
den  før  omtalte  Maksimilian  de  Bins  henrette,  og 
man  har  ment,  at  denne  Straf  stod  i  Forbindelse 
med  Mansueris  Sag:  men  noget  sikkert  lader  sig 
ikke  sige  herom.  Hverken  i  Dronningens  eller  i 
hendes  Slægtninges  Breve  hører  man  nogensinde 
udtalt  nogen  Dadel  over  denne  Handling,  og  det  er 
derfor  sandsynligst,  at  Kongen  har  været  i  sin  gode 
Ret. 

I  Aaret  1520  indkaldte  Kongen  den  lutherske 
Prædikant  Martin  Reinhardt.  Efter  de  senere  An- 
klageskrifter at  dømme  synes  det.  at  ogsaa  Dron- 
ningen paa  denne  Tid  begyndte  at  lytte  til  den  nye 
Lære.  Anklageskrifterne  fremføre  i  alt  Fald  den  Be- 
skyldning mod  Kong  Christiern,  at  han  forførte  sin 
Hustru  til  Delagtighed  i  det  lutherske  Kætteri.  I 
Sommeren  1521  var  Wittenberg-Professoren  An- 
dreas Bodenstein  Carlstadt  i  Kjøbenhavn  for  at 
virke  for  Reformationen;  men  han  forlod  Danmark 
igen  efter  et  ganske  kort  Ophold  her  i  Landet. 
Grunden  til  hans  snarlige  Bortrejse  har  man  uden 
tilstrækkelig  Hjemmel  villet  søge  hos  Dronning  Elisa- 
beth, der  paa  den  Tid  førte  Regeringen,  medens 
Kongen  var  fraværende  paa  en  Rejse  til  Nederlan- 
dene. Den  katolske  Indflydelse  skulde  saa  have  gjort 
sig  gældende  hos  Dronningen,  medens  Kongen  var 
borte. 

Der  kan  i  hvert  Fald  endnu  paa  denne  Tid  ikke 
være  Tale  om  noget  bestemt  Brud  med  den  katolske 

Kirke.  Endnu  i  September  1521  modtog  Dronnin- 
gen et  Brev  fra  Kardinal  Carvajal,  der  havde  kon- 
firmeret hende  og  hendes  Søskende.  Kardinalens 
Brev  aander  Godhed  og  Velvilje  over  for  Dronningen; 
det  udtaler  Haabet  om,  at  det  maa  lykkes  hendes 
Ægtefælle  at  rense  sig  for  de  Beskyldninger,  som 
rejstes  imod  ham. 

Kongen  var  jævnlig  fraværende  fra  sit  Hjem  i 
Hovedstaden.  De  gentagne  Krigstog  til  Sverrig  gav 
Anledning  til,  at  han  ofle  var  længe  borte.  Toget 
i  Aaret  1520  førte  endelig  til  Maalet:  Sverrigs  Erob- 
ring. 

Da  Bispestolen  i  Viborg  samme  Aar  blev 
ledig,  skrev  Dronningen  til  Domkapitlet,  der  skulde 
vælge  en  ny  Biskop,  og  anbefalede  Provst  Jørgen 
Friis,  der  havde  været  Kongens  Sekretær,  til  den 
ledige  Plads.  For  Kongen  var  det  af  stor  Vigtighed 
at  faa  Bispestolene  besatte  med  Mænd,  som  var 
ham  hengivne.  Kapitlet  føjede  sig  efter  Dronningens 
Ønske  og  valgte  Jørgen  Friis. 

Under  samme  Tog  var  det  nær  kommen  til 
et  Brud  med  Hansestæderne,  der  følte  sig  forurettede 
ved,  at  Kongen  forbød  dem  at  handle  paa  Sverrig, 
saa  længe  Krigen  varede.  Ved  Hertug  Frederiks 
Mægling  kom  et  Forlig  i  Stand.  Dronning  Elisabeth 
skulde  paa  Kongens  Vegne  stadfæste  Forliget ;  men 
da  det  ikke  var  synderlig  fordelagtigt  for  Danmark, 
nølede  hun  med  at  underskrive  det.  De  lybske 
Afsendinge  stillede  da  Valget  mellem  Godkendelse 
og  Krig.  Efter  Sigbrits  og  Bigsraadets  Baad  be- 
kvemmede Dronningen  sig  endelig  til  at  undertegne 
Forliget.  Lybekkerne,  der  hadede  Sigbrit  og  kaldte 
hende  »det  onde  hollandske  Raad«,  fortæller,  at  Sig- 
brit  ved    denne    Lejlighed    sagde    til    Dronningen 

»Hvorfor  kan  I  ikke  straks  besegle  det?  Man  skal 
jo  dog  ikke  holde  det«.  Forliget  blev  heller  ikke 
nøje  overholdt  fra  nogen  af  Siderne. 

Hen  paa  Efteraaret  1520  var  Sverrigs  Modstands- 
kraft brudt.  Kongen  holdt  sit  højtidelige  Indtog  i 
Stokholm  og  blev  kronet  som  Sverrigs  Konge  i 
Storkirken  den  4.  November.  Lykkeligvis  var 
Dronningen  hindret  i  at  være  til  Stede  ved  de 
Festligheder,  som  Kongen  lod  afholde  i  denne  An- 
ledning, og  under  den  forfærdelige  Begivenhed,  som 
fulgte  derpaa.  nemlig  det  stokholmske  Blodbad  (8. 
November).  Et  Par  Dage  efter  fødte  Dronningen  i 
Kjøbenhavn  en  Datter,  der  blev  kaldet  Dorothea. 
Da  Tidenden  herom  naaede  Stokholm,  lod  Kongen 
afholde  Glædesfester  paa  Slottet.  —  Et  Aar  efter 
fødtes  Elisabeths  yngste  Datter,  Christine  (1521). 

Efter  Sverrigs  Undertvingelse  kastede  Christiern 
sig  med  Iver  over  Lovgivningsarbejdet.  Nederland- 
ske Love  og  Forhold,  for  hvilke  han  nærede  Be- 
undring, tjente  som  Forbillede.  For  ved  Selvsyn 
at  gøre  sig  bekendt  med  nederlandske  Forhold  og 
for  at  besøge  sin  Svoger  Kejser  Karl,  foretog  han 
uventet  en  Rejse  til  Nederlandene  i  Sommeren 
1521.  Sin  Beslutning  herom  meddelte  han  Dron- 
ningen i  et  Brev,  dateret  Nykjøbing  (d.  e.  paa  Fal- 
ster) St.  Bodils  Dag  (17.  Juni)  1521.  Heri  hedder 
det:  »Agte  vi  nu  med  Guds  Hjælp  at  begive  os  til 
vore  Venner.  Jeg  haaber,  at  Tiden  ikke  bhver 
Eder  for  lang,  før  vi  komme  tilbage  igen,  og  gøres 
det  Eder  heller  ikke  Behov  at  skrive  mig  til,  thi  jeg 
véd  ikke  selv.  hvor  I  skulle  finde  mig.  Lader  Sig- 
brit  se  Brevet.« 

Dette  var  Kongens  eneste  Afsked.  I  de  2 — 3 
Maaneder,  Rejsen  varede,  veksledes  der  ingen  Breve. 

Det  var  i  de  Tider  ikke  ufarligt  for  en  Fyrste  at 
rejse  gennem  sine  Naboers  Lande;  derfor  maatte 
Rejseplanen  holdes  hemmelig.  Kongen  rejste  i  stor 
Hast  og  med  et  lille  Følge.  Han  naaede  Bryssel 
den  3.  Juli  og  blev  modtaget  af  Kejser  Karl,  der 
red  ham  i  Møde  med  et  glimrende  Følge.  Kongens 
Rejse  vakte  alle  Vegne  i  Nederlandene  stor  Op- 
mærksomhed. Kejseren  og  Regentinde  Margrethe 
gjorde  store  Fester  til  Ære  for  den  danske  Konge, 
der  nu  stod  paa  sin  Magts  og  Lykkes  Højdepunkt. 
Alligevel  var  denne  kun  lidet  tilfreds  med  sine 
Slægtninge,  og  efter  sin  Hjemkomst  skal  han  have 
givet  sin  Vrede  Luft  i  haarde  Ord  i  Dronningens 
Nærværelse. 

I  Nederlandene  havde  Kongen  et  uventet  Møde. 
Ærkebiskop  Valkendorf,  som  for  seks  Aar  siden 
havde  ført  Dronning  Elisabeth  til  Danmark,  men 
som  derefter  faldt  i  Unaade,  var  flygtet  fra  Trond- 
hjem,  træt  af  de  kongelige  Embedsmænds  evige 
Plagerier.  Til  sin  store  Forfærdelse  traf  han  i 
Nederlandene  sin  Fjende.  Kongen  krævede  ham 
udleveret,  men  Regeringen  vilde  ikke  lægge  Haand 
paa  en  saa  højtstaaende  Gejstlig,  saa  meget  mere 
som  det  netop  var  Regeringens  Skyld,  at  Valkendorf 
var  kommen  i  Ulykke.  Ærkebispen  flygtede  til 
Rom  for  at  søge  Hjælp  hos  Paven,  og  her  døde 
han  allerede  næste  Aar  i  stor  Fattigdom  (Novbr. 
1522). 

Elisabeth  førte  imidlertid  Regeringen  i  Danmark, 
og  hun  var  virksom  i  saa  Henseende.  Hun  var 
meget  ængstelig  for  sin  Ægtefælles  Sikkerhed.  Det 
var  ikke  Mundsvejr,  da  hun  skrev,  at  hun  ikke 
kunde  være  »tilfreds«,  naar  Kongen  var  borte.  Et 
Vidnesbyrd  herom  er  det  ogsaa,  at  hun  bød  Ærke- 

bispen  og  Domkapitlet  i  Land,  at  der  skulde  holdes 
Processioner  og  Messer  i  Domkirken  med  Bønner 
om,  at  Kongen  maatte  komme  lykkelig  hjem  fra 
sin  Rejse.  Et  lignende  Bud  er  rimeligvis  udgaaet 
til  alle  Domkirker  i  hele  Riget. 

Kong  Christiern  holdt  ikke  af  sin  rænkefulde 
Svoger  og  endnu  mindre  af  Regentinde  Margrethe, 
hvis  politiske  Ønsker  han  aldrig  havde  villet  rette 
sig  efter.  At  Følelserne  var  gensidige,  fremgaar 
af  et  latinsk  Brev  fra  Margrethe  til  Joachim  af 
Brandenburg  (19.  Januar  1522).  hvori  det  hedder: 
»Da  Ægteskabet  mellem  Kong  Christiern  og  vor 
kære  Broderdatter.  Kejserens  Søster  Fru  Elisabeth, 
blev  indgaaet,  haabede  kejserlig  Majestæt,  at  et 
saadant  Ægteskab  vilde  medføre  den  Lykke,  at 
Folkene  knyttedes  til  hverandre  ved  et  stærkere  og 
fastere  Baand.  og  at  de  paa  begge  Sider  blev 
villigere  til  at  fremme  hverandres  Vel;  men  det  er 
gaaet  ganske  anderledes  end  vi  haabede,  hvilket  vi 
nu  erfare.«  Hun  klager  saa  over,  at  Ivong  Christiern 
havde  forhøjet  Afgifterne  for  de  nederlandske  Skibe, 
der  gik  igennem  Øresund. 

Værre  var  det,  at  Misfornøjelsen  blandt  Kong 
Christierns  Undersaatter  stadig  voksede,  og  det  ikke 
blot  i  Sverrig,  hvor  Oprøret  atter  var  i  fuld  Gang, 
men  ogsaa  i  Danmark.  Utilfredsheden  brød  ud  i 
aabent  Oprør  i  Jylland  i  Begyndelsen  af  1523. 
Først  i  Januar  var  Kongen  rejst  til  Fyn  uden  at 
vide,  hvad  der  var  i  Gære.  Samme  Dag  (20.  Jan.), 
som  de  jydske  Raader  i  Viborg  blev  enige  om  at 
opsige  Christiern  Huldskab  og  Troskab,  skrev  denne 
fra  Kongsgaarden  Dallund  i  Nordfyn  til  sin  Hustru 
og  ønskede  hende  til  Lykke  i  Anledning  af.  at  hun 
havde  »fanget  en  dejlig,  ung  Søn«,  hvad  hun  nylig 

havde  tilskrevet  ham.  Dette  Barn  døde  kort  efter 
Fødselen. 

Derefter  var  Kongen  draget  til  Jylland,  hvor 
han  i  Vejle  modtog  Jydernes  Opsigelsesbrev,  der 
blev  ham  overrakt  af  Landsdommer  Mogens  Munk. 
Han  trak  sig  igen  tilbage  til  Fyn ,  og  skrev  fra 
Middelfart  til  Dronningen  den  4  Februar:  »Vider, 
kære  Frue,  at  vore  Raader  og  gode  Mænd  og  en 
stor  Del  af  Almuen  udi  Nørrejylland  har  sat  sig  op 
imod  os  og  gjort  en  stor  Forsamling«  o.  s.  v.  Han 
udtaler  Haabet  om,  at  alt  skal  blive  ordnet  i  Minde- 
lighed paa  et  Møde,  der  skulde  holdes  i  Horsens 
den  9.  Februar:  »Der  agte  vi  næst  Guds  Hjælp  at 
komme  til  en  god  Ende  dermed,  og  straks  som  vi 
det  bestilt  have,  ville  vi  ufortøvet  begive  os  til 
Kjøbenhavn«.  Dette  Brev  er  ført  i  Pennen  af  Kon- 
gens Sekretær,  Christiern  Winter  fra  Mors. 

Paa  en  Seddel,  der  indlagdes  i  Brevet,  skrev 
Kongen  med  egen  Haand  til  sin  Hustru:  »Kære 
Frue !  I  maa  vide,  at  der  er  et  underligt  Regimente 
her  udi  Landet,  og  skylde  vi  ingen  anden  derfor 
uden  Sigbrit  Moder.  Thi  bede  vi  Eder  kærlig,  at  I 
tager  hende  til  Eder  og  underviser  hende  hemmelig, 
at  hun  holder  Munden  paa  sig;  og  lad  hende  blive 
paa  Slottet  hos  Eder,  indtil  vi  komme  hjem :  ellers 
kan  det  ske,  at  de  fare  værre  med  hende,  end  de 
før  have  gjort.  Forsøm  ikke  dette,  saafremt  I  vil, 
at  vi  skulle  komme  hjem  med  hel  Hud«.  —  Af 
dette  Brev  ser  man,  at  Forbitrelsen  særlig  vendte 
sig  mod  Sigbrit,  der  var  forhadt  baade  af  Adel  og 
Almue.  Sigbrit  havde  haft  Finansstyrelsen  under 
sig.  og  man  gav  hende  Skylden  for  de  sidste  Tiders 
mange  og  haarde  Skattepaalæg. 

Mødet  i  Horsens  forbedrede  ikke  Kongens  Stil- 

ling.  Oprøret  bredte  sig,  og  Hertug  Frederik  stillede 
sig  i  Spidsen  for  Oprørerne.  Alt  udviklede  sig  med 
en  rivende  Hurtighed.  Kongen  tabte  Modet  og  der- 
med Evnen  til  rolig  Overvejelse.  Midt  i  Februar 
forlod  han  Fyn  for  at  begive  sig  til  Kjøbenhavn. 
Undervejs  sendte  han  Brev  paa  Brev  til  sine  Ven- 
ner blandt  de  udenlandske  Fyrster.  Efter  Kongens 
Opfordring  skrev  Dronningen  til  sin  Faster.  Fru 
Margrethe:  *Fra  vor  Husbond  har  vi  modtaget  den 
sørgelige  Tidende,  at  Adelen  uden  lovlig  Grund  har 
gjort  Opstand  imod  ham .  og  at  de  ville  berøve 
os  og  vore  Børn  Liv  og  Krone.  Derfor  bede  vi 
Eder.  at  I  skriver  til  disse  utilfredse,  at  de  skulle 
afstaa  fra  et  saa  ubilligt  Forehavende,  for  at  de 
ikke  i  Fremtiden  skulle  paadrage  sig  selv  og  deres 
Tilhængere  Straf«. 

Margrethe  og  de  tyske  Fyrster  var  villige  nok 
til  at  sende  Skrivelser  med  kraftige  Formaninger 
til  Hertug  Frederik,  men  derved  blev  det.  Hertugen 
blev  hyldet  i  Viborg,  og  hans  Søn,  Hertug  Christian, 
satte  over  lille  Belt  med  en  Hob  Krigsfolk  og 
bemægtigede  sig  Fyn.  I  Begyndelsen  af  April 
sendte  Kong  Christiern  sin  Sekretær  Jesper  Broch- 
mand til  Fyn  for  at  udforske  Stemningen.  I  Odense 
fortalte  Rygtet,  at  det  var  Hertugens  Hensigt  at 
fange  Kongen  og  lade  ham  halshugge.  Hertug  Chri- 
stian vilde  saa  tage  hans  Enke  til  Ægte.  —  Da 
Kongen  ved  Broehmands  Hjemkomst  hørte  om  disse 
Rygter,  erklærede  han:  »Naar  Vinden  vender  sig, 
rejser  jeg«. 

Der  var  allerede  truffen  adskillige  Forberedelser 
til  Afrejse;  nu  blev  en  Flaade  paa  20  Skibe  gjort 
sejlfærdig.  Den  13.  April  henimod  Klokken  2  gik 
Kongen  med  sin  Hustru  og  med  sine  Børn  om  Bord 

i  et  af  de  største  Skibe,  »Løven«.  Hertug  Frederik 
havde  skrevet  til  Elisabeth  og  opfordret  hende  til 
at  blive,  idet  han  forsikrede  hende,  at  hun  og  hen- 
des Børn  var  uden  Fare.  Dette  var  det  første 
Forsøg  paa  at  faa  Dronning  Elisabeth  til  at  skille 
sin  Sag  fra  Kongens;  men  hverken  nu  eller  senere 
kunde  man  formaa  den  trofaste  Hustru  til  at  svigte 
sin  Husbond.  Hun  skal  ved  denne  Lejlighed  have 
sagt:  »Ubi  rex  meus,  ibi  regnum  meum«,  d.  e. : 
»Hvor  min  Konge  er,  der  er  mit  Kongerige«.  Om 
end  der  ikke  er  tilstrækkelig  Hjemmel  for,  at  Elisa- 
beth virkelig  har  udtalt  disse  Ord,  giver  de  dog  en 
sanddru  Fremstilling  af  den  trofaste  Hengivenhed 
og  Kærlighed,  som  besjælede  hende,  og  som  ikke 
forandrede  sig  i  Ulykkens  Dage. 

Kongefamiliens  Flugt  vakte  den  største  Op- 
mærksomhed rundt  om  i  Evropa.  Luther  omtaler 
et  Sted  i  sine  Skrifter,  at  han  i  sin  Stue  havde  et 
Billede,  der  forestillede  Kongens  Flugt,  og  han  til- 
føjer samme  Sted:  »Om  end  det  ikke  tjener  Kongen 
til  Ære,  beholder  jeg  det  dog,  fordi  det  giver  et 
Eksempel  paa,  at  Gud  ikke  taaler  nogen  Stolthed«. 

10.    I  Landflygtighed  i  Nederlandene  1523. 

Flaaden  landede  ved  Vere  den  1.  Maj  efter  en 
Sejlads  paa  18  Dage.  Grunden  til,  at  Rejsen  varede 
saa  længe,  var  den,  at  der  undervejs  var  opstaaet 
heftige  Storme  og  Uvejr,  der  hindrede  Sejladsen 
ligesom  for  8  Aar  siden,  da  Dronning  Elisabeth  for 
første  Gang  sejlede  over  Vesterhavet.  »Løven«  blev 
dreven  helt  op  under  den  norske  Kyst.  hvor  Dron- 
ningen, der  var  meget  svag,  ønskede  at  blive  sat  i 
Land  tillige  med  sine  Børn. 

I  Vere.  hvor  Elisabeth  tor  8  Aar  siden  var 
gaaet  om  Bord  for  al  begive  sig  til  Danmark,  blev 
de  landflygtige  venligt  modtagne  af  x\dmiralen  Adolf 
af  Burgund  og  hans  Hustru  Anna  van  Bergen.  De 
blev  i  8  Dage  paa  Adolfs  Slot  Zandenburg.  Der- 
fra gik  Rejsen  ad  i\Iecheln  til.  hvor  Margrethe  op- 
holdt sig,  over  Rotterdam  og  Antwerpen,  under 
Ledsagelse  af  Adolf  og  50  Hellebardister  som 
Æresvagt. 

Befolkningen  modtog  de  Fremmede  køligt.  I 
Antwerpen  var  Kong  Christiern  for  P/.,  Aar  siden 
bleven  modtaget  med  glimrende  Æresbevisninger: 
men  denne  Gang  drog  ingen  ham  i  Møde,  hvilket 
ellers  var  en  Høflighed,  der  altid  vistes  fyrstehge 
Personer.  Heller  ikke  i  Mecheln  hos  Regentinden 
var  Modtagelsen  synderUg  varm.  Kejseren  selv  var 
i  Spanien  og  indviklet  i  Krig.  Hertil  medgik  store 
Pengemidler,  og  det  var  ganske  forgæves,  at  Christiern 
hos  den  nederlandske  Regering  krævede  de  150,000 
Gylden  udbetalt,  som  endnu  var  tilbage  af  Dron- 
ningens Medgift.  Paa  samme  Tid  indløb  der  Breve 
fra  det  danske  Rigsraad  og  fra  Hertug  Frederik, 
der  gav  gode  Løfter  med  Hensyn  til  Skibsfarten 
gennem  Øresund  og  forsikrede,  at  de  kun  førte 
Krig  med  Kong  Christiern;  de  vilde  derimod  ikke 
krænke  Dronningens  Ret,  men  stedse  vise  hende  al 
skyldig  Ære. 

Hermed  er  altsaa  Kong  Christierns  og  Dronning 
EUsabeths  Landflygtighedstid  begyndt :  den  blev  en 
uafbrudt  Række  af  Ydmygelser.  Kampe  og  Skuffel- 
ser. Herom  vidner  talrige  Breve,  der  er  bevarede 
til  vore  Dage.  og  hvoraf  der  i  det  følgende  skal 
meddeles  nogle  Uddrag.  Det  var  et  højst  uroligt 
Liv,   der  nu  paafulgte:   Ægtefolkene  var  ofte  skilte 

fra  hinanden,  saa  at  der  blev  Grund  til  megen 
Brevveksling.  Det  er  derfor  den  Tid  af  Dronning 
Elisabeths  Liv.  som  er  bedst  kendt,  saa  meget  mere 
som  hun  i  Danmark  paa  Grund  af  sin  Ungdom  var 
traadt  noget  i  Baggrunden.  Nu  træder  hun  frem 
paa  den  store  Skueplads  og  staar  der  som  den 
karakterfaste  Kvinde,  skønt  hun  endnu  er  ung.  I 
hele  denne  Tid  er  hun  i  Besiddelse  af  sin  Mands 
fulde  Fortrolighed  og  er  hans  trofaste  Hjælper  og 
Lidelsesfælle. 

Dronning  Elisabeths  Breve  findes  i  den  store 
Brevsamling,  som  gaar  under  Navnet:  Christiern 
den  Andens  Arkiv.  Da  Kongen  flygtede  fra 
Danmark,  medtog  han  en  Del  vigtige  Papirer,  der 
skulde  bruges  i  Kampen  mod  hans  Fjender.  Til 
denne  Samling  kom  der  efterhaanden  en  Mængde 
Breve  fra  hans  Udlændigheds  Tid.  Senere  forsvandt 
hele  Arkivet,  og  de  Undersøgelser,  som  danske 
Lærde  anstillede  i  det  17.  og  18.  Aarhundrede  for 
at  komme  paa  Spor  efter  det.  førte  ikke  til  Maalet. 
Mest  søgte  man  i  Nederlandene,  men  i  Begyndel- 
sen af  19.  Aarhundrede  paaviste  to  danske  Hi- 
storikere (Fr.  Munter  og  Behrmann).  at  det  maatte 
findes  i  Bajern.  hvis  det  da  ikke  i  Tidens  Løb  var 
gaaet  til  Grunde.  Nu  blev  der  af  den  danske  Re- 
gering anstillet  fornyede  Undersøgelser,  og  virkelig 
opdagedes  i  Aaret  1826  Christiern  den  Andens  Ar- 
kiv i  den  lille  By  Amberg  i  Bajern.  Senere  lykke- 
des det  Norge  at  komme  i  Besiddelse  af  den  største 
Del  af  disse  historiske  Skatte.  Danmark,  der  har 
Fortjenesten  af,  at  de  blev  dragne  frem  for  Dagens 
Lys,  fik  kun  en  mindre  Del  deraf:  ogsaa  Sverig  fik 
nogle  af  de  Papirer,  der  nærmest  angik  dette  Lands 

Historie.  De  findes  nu  i  de  tre  Landes  otYentlige 
Arkiver,  i  Christiania,  Kjøbenhavn  og  Stokholm. 

Et  af  Dronning  Elisabeths  Breve  med  hendes 
egen  Retskrivning  vil  blive  meddelt  nedenfor. 

Straks  efter  Opstandens  Begyndelse  havde  Chri- 
stiern  skrevet  til  sin  Ven  og  Forbundsfælle.  Kong 
Henrik  den  Ottende  af  England.  I  sit  Svar  for- 
sikrede Henrik  om  sit  uforandrede  Venskab,  og  at 
han  vilde   forholde  sig  over  for  Christiern,  som  om 

Fig.  10.    Christiern   den   Andens   og  Elisabeths  egen- 
hændige Navnetræk. 


han  var  hans  kødeUge  Broder.  Da  nu  denne  fandt 
saa  ringe  Villighed  til  at  hjælpe  hos  den  neder- 
landske Regering,  besluttede  han  at  rejse  til  Eng- 
land, og  Rejsen  blev  sat  i  Værk.  uagtet  Kong 
Henrik  lod  sig  forlyde  med.  at  han  helst  ønskede 
sig  fritaget  for  et  saadant  Besøg.  Ledsagede  af  et 
Følge  paa  80  Personer  kørte  Kongen  og  Dronningen 
afsted  fra  Mecheln  i  Begyndelsen  af  Juni.  Margrethe 
lod  en  af  Hoffets  Herrer  og  4  eller  o  Hofdamer 
følge  med  til  Dronningens  Opvartning.    Fra  Caiais, 

som  tilhørte  England,  betragtedes  de  som  den 
engelske  Konges  Gæster  og  rejste  paa  hans  Bekost- 
ning. I  Greenwich,  hvor  Henrik  holdt  Hof.  blev 
de  modtagne  med  de  sædvanhge  Æresbevisninger 
af  Kong  Henrik  og  af  hans  Hustru,  Dronning  Katha- 
rina, der  var  en  Datter  af  Kong  Ferdinand  den 
Katolske  og  altsaa  Moster  til  Dronning  Elisabeth. 

Det  kejserlige  Sendebud  i  England,  Louis  de 
Pr  aet.  har  i  en  Beretning  til  Kejser  Karl  skildret 
det  Indtryk,  som  Elisabeth  gjorde  paa  ham.  Efter 
at  have  ytret,  at  han  finder  det  besynderligt,  at 
Kejserens  Søster  ikke  fik  den  fornemste  Plads  ved 
Dronningens  Side  ved  det  Gæstebud,  som  blev 
gjort  paa  Slottet  til  Ære  for  de  Fremmede,  skriver 
han:  »Det  er  i  Sandhed  en  Ynk  at  se  denne  stak- 
kels Dame  saa  daarlig  udstyret  og  at  hun  bliver 
behandlet  saaledes;  men  jeg  kan  ikke  noksom  be- 
undre hendes  Dyder  og  Taalmodighed.  Hun  haaber 
bestandig,  at  der  skal  ske  en  Forandring  i  Kongens 
Stilling«.  De  Praet,  der  nærede  Uvilje  mod  Kong 
Christiern.  søgte  hos  Dronningen  at  faa  noget  at 
vide  om  hans  Planer.  Elisabeth  har  rimehgvis 
ikke  villet  meddele  ham  noget  derom,  thi  de  Praet 
skriver:  »Hun  kender  mindre  til  sin  Ægteherres 
Planer  end  jeg<^.  Han  anmoder  dog  Kejseren  om 
at  have  Medlidenhed  med  sin  Søster  og  af  Kærlig- 
hed til  hende  at  tage  sig  af  sin  Svogers  Sag.  — 
Christiern  og  Elisabeth  forlod  England,  hvor  de 
intet  opnaaede.  i  Begyndelsen  af  Juli  og  naaede 
efter  en  hastig  Rejse  tilbage  til  Mecheln.  — 

En  stærk  religiøs  Bevægelse  herskede  i  Neder- 
landene i  Sommeren  1523.  I  de  otte  Aar.  Elisabeth 
havde  været  borte  fra  sit  Fædreland,  havde  Refor- 

mationen,  for  hvilken  >Brødrene  af  Fælleslivet*  og 
Humanisterne  havde  beredt  Vejen,  grebet  Sindene 
i  stedse  større  Omfang.  Allerede  1516.  Aaret  før 
Luther  traadte  op  mod  Afladshandelen,  var  denne 
bleven  angrebet  i  Nederlandene,  bl.  a.  i  et  lille 
Skrift,  kaldet  »Marias  Guldkrone^  ('-De  gouden 
Kroon  van  Maria«).  Heri  fortaltes  om  en  Munk, 
som  ikke  kunde  finde  Ro  i  sin  Grav,  og  som  kom 
til  en  af  sine  Stalbrødre  og  klagede  over,  at  han 
trods  sit  Afladsbrev  var  fordømt.  ^Var  Brevet  da 
ikke  i  Orden?«  spurgte  den  anden,  »Jo*,  svarede 
den  døde.  >^ ganske  vist:  men  der  manglede  kun, 
at  Kristus  ikke  havde  sat  sit  Segl  derpaa«.  De 
nye  Tanker  fandt  i  høj  Grad  Genklang  i  Gejstlig- 
heden selv.  blandt  Præster  og  Munke,  af  hvilke 
mange  var  paavirkede  af  »den  nye  Fromhed«  (se 
S.  25)  og  af  Humanismen.  I  Nederlandene  som  i 
Tyskland  var  det  særlig  Avgustinerklostrene.  der 
blev  Arnesteder  for  det  nye  Liv. 

Regentinde  Margrethe  agtede  i  Begyndelsen 
ikke  synderUgt  paa  Røret.  Nogle  Lærde  fra  den 
stive  katolske  Universitetsstad  Løwen  henvendte 
sig  til  hende  og  klagede  over  det  Indtryk,  som  Lu- 
thers Skrifter  allevegne  gjorde.  Da  man  paa  hendes 
Spørgsmaal.  hvem  denne  Luther  egentlig  var,  gav 
til  Svar:  »En  ulærd  Munk«,  skal  hun  have  sagt: 
»Nu,  saa  skriv  alle  I,  som  er  saa  lærde,  mod  denne 
ene  Ulærde,  thi  Verden  vil  dog  sikkert  bedre  tro 
en  Mængde  Lærde  end  én  Ulærd«. 

Storstaden  Antwerpen,  hvor  der  i  Modsætning 
til  Løwen  rørte  sig  et  frisk  Folkeliv,  og  hvor  Frem- 
mede fra  alle  Kanter  samledes,  gik  foran  i  denne 
som  i  andre  Retninger.  Her  var  et  Avgustinerklo- 
ster,  hvis  Prior,  Jakob  Præpositus,  havde  været 

i  Wittenberg  og  var  en  Ven  af  Luther.  Saa  godt 
som  alle  Munkene  blev  grebne  af  Evangeliet,  og 
Klosterkirken,  hvor  der  blev  prædiket  under  stærk 
Tilstrømning,  blev  Midtpunktet  for  Vækkelsen  i  Sta- 
den. Fra  Antwerpens  talrige  Trykkerier  udgik 
mange  Smaaskrifter,  som  spredtes  over  det  hele 
Land,  saa  at  Virkningen  at  Vækkelsen  i  Antwerpen 
snart  sporedes  i  alle  nederlandske  Provinser.  Det 
hjalp  ikke.  at  Filip  af  Burgund  (Biskop  i  Utrecht 
1517—24,  se  S.  61)  lod  Luthers  Skrifter  offentlig 
brænde  paa  Torvet  i  Utrecht  i  Avgust  1521.  Eras- 
mus sagde,  at  paa  den  Vis  kunde  disse  Skrifter 
vel  skaffes  ud  af  Bibliothekerne,  men  ikke  af  Hjer- 
terne. Ogsaa  Hertug  Karl  af  Geldern  forfulgte  Re- 
formationen. 

Paa  Rigsdagen  i  Worms  (April  1521),  hvor 
Luther  stod  over  for  den  unge  Kejser  Karl,  blev  der 
vedtaget  strenge  Bestemmelser  mod  Reformationen. 
I  Tyskland  var  Kejserens  Hænder  i  mange  Maader 
bundne;  men  i  Nederlandene  bestræbte  han  sig  for, 
som  han  sagde,  ufuldstændig  at  udrydde  Kætteriet 
og  at  rense  sine  Lande  og  Undersaatter  derfor«. 
I  dette  Øjemed  gyste  han  end  ikke  tilbage  for  at 
sætte  Inkvisitionen  i  Gang;  til  Storinkvisitor  ud- 
nævnte han  den  berygtede  Frans  van  der  Huls t. 

Denne  Mand  var  en  Raadsherre  fra  Brabant, 
bekendt  for  sin  juridiske  Dygtighed,  sin  Energi  og 
sit  Had  til  Kætteriet.  Ved  sin  Hensynsløshed  havde 
han  gjort  sig  grundig  forhadt  af  Folket,  der  ansaa 
ham  for  en  vitterhg  Skurk.  I  denne  Mands  Hænder 
lagde  Karl  en  overordentlig  Myndighed.  Hulst 
kunde  uden  videre  stævne  og  fængsle  formentlige 
Kættere,  anvende  pinligt  Forhør  og  fælde  Dom, 
saaledes  at  denne  var  uomstødelig.     Efter  Forgodt- 

befindende  kunde  han  dømme  til  Døden  og  inddrage 
de  dømtes  Gods  i  Statskassen.  En  af  de  værste 
Forbrydelser  var  at  eje  eller  læse  Skrifter  af  Luther, 
og  denne  Bestemmelse  fik  endog  tilbagevirkende 
Kraft.  Hvis  en  Mand  havde  et  Billede  af  Luther  i 
sit  Hus,   var  dette  nok  til  at  fælde  ham. 

Men  skønt  Hulst  var  udrustet  med  en  saa  ud- 
strakt Myndighed  og  havde  Sind  til  at  bruge  den, 
udrettede  han  dog  kun  lidet.  Hans  Udnævnelse 
blev  anset  som  en  Haan  mod  Landets  Rettigheder, 
og  alle  var  enige  om  at  træde  op  imod  ham,  hvad 
enten  de  var  luthersksindede  eller  ikke.  Navnlig 
lagde  Stædernes  Øvrigheder,  som  Regeringen  ikke 
kunde  undlade  at  tage  Hensyn  til.  ham  alle  mulige 
Hindringer  i  Vejen,  selv  om  de  ikke  billigede  Re- 
formationen. Over  for  denne  samlede  Modstand 
var  selv  Hulst  magtesløs. 

Da  besluttede  Margrethe,  som  stadig  blev  ægget 
af  det  katolske  Parti,  endelig  selv  at  gribe  ind. 
1  Oktober  1522  fordrev  hun  med  Magt  Avgustiner- 
munkene  fra  Antwerpen,  og  mange  af  dem  blev 
kastede  i  Fængsel.  Klosterkirken  blev  lukket  og 
snart  efter  jævnet  med  Jorden.  To  unge  Avgu- 
stinermunke,  Hendrik  Voes  ogJohanvanEssen, 
var  iblandt  de  fængslede ,  og  efter  at  de  var  førte 
til  Bryssel,  led  de  her  Martyrdøden  paa  Baalet, 
da  de  ikke  vilde  afsværge  deres  evangeliske  Tro. 
De  blev  brændte  paa  Bryssels  Torv  den  1.  Juli 
1523,  altsaa  faa  Dage  før  Kong  Christierns  og 
Dronning  Elisabeths  Hjemkomst  fra  deres  Rejse  til 
England.  Voes  og  Essen  var  de  første  Martyrer 
for  den  evangeliske  Sag. 

Processen  og  de  derpaa  følgende  Begivenheder 
vakte   en  uhyre   Opsigt  ikke  alene  i  Nederlandene, 

men  ogsaa  i  Tyskland,  og  det  ligger  nær  at  antage, 
at  Dronning  Elisabeth,  som  allerede  var  gunstig 
stemt  for  Evangeliet,  ved  disse  Begivenheder  er 
bleven  ført  længere  frem  ad  samme  Vej.  Luther 
selv  skrev  et  »Sendebrev  til  de  Kristne  i  Holland, 
Brabant  og  Flandern«  og  digtede  en  Sang,  som 
skildrede  Martyrernes  Død.  Saavel  Brevet  som 
Sangen,  der  kan  betragtes  som  Begyndelsen  til  den 
evangeliske  Salmesang,  strømmer  over  med  Lov- 
prisning og  Tak  til  Gud,  som  netop  ved  Martyrer- 
nes Blod  fremmer  Evangeliet.  I  et  af  Versene 
hedder  det: 

Og  Asken  flyver  vidt  om  Land, 
slet  intet  kan  den  hemme. 
Selv  Fangehul  og  Baal  og  Brand 
maa  Herrens  Gerning  fremme. 

Medens  dette  foregik  i  Nederlandene,  sad  Neder- 
lænderen Hadrian  fra  Utrecht  (jfr.  S.  29)  paa  Pave- 
stolen i  Rom.  den  eneste  Hollænder,  der  har  været 
Pave.  I  Modsætning  til  sine  Forgængere  var  han 
streng  af  Sæder  og  arbejdede  som  Pave  paa  at 
gennemføre  moralske  Reformer.  Men  derved  gjorde 
han  sig  yderst  ilde  lidt  i  det  letfærdige  Rom,  hvor  man 
desuden  hadede  ham  som  Udlænding  og  halvvejs 
ansaa  ham  for  en  Barbar.  Han  døde  den  14.  Sep- 
tember 1523,  efter  kun  at  have  været  Pave  i  henved 
to  Aar.  Rygtet  gik,  at  han  var  ryddet  af  Vejen  ved 
Gift,  og  paa  den  Læges  Dør,  som  havde  behandlet 
ham  under  hans  sidste  Sygdom,  fandt  man  en  Dag 
skrevet  med  Kridt:  ^Fædrelandets  Befrier«.  Dron- 
ning Elisabeth  fik  saaledes  ingen  Støtte  af  denne 
Mand,  som  havde  været  saa  nær  knyttet  til  hendes 

Slægt.  For  øvrigt  var  Hadrian  en  heftig  Modstan- 
der af  den  lutherske  Reformation,  hvis  religiøse 
Værd  han  ikke  havde  nogen  Forstaaelse  af. 


Fig.  11.     Pave   Hadrian   den   Sjette. 
(Efter  et  Kobberstik  af  Daniel  Hopfer). 

Dronning  Elisabeth  blev  i  Nederlandene  hele 
denne  Sommer  til  først  i  September,  medens  Chri- 
stiern  drog  til  Tyskland  for  at  søge  Hjæjp.  Med 
de  ham  venligt  sindede  Fyrster  mødtes  han  i  Køln, 

hvor  han  skrev  til  sin  Hustru  (24.  Juli):  »Thi  bede 
vi  Eder  kærlig,  at  I  vil  begære  af  Eders  Faster,  at 
hun  nu  straks  overlader  os  10  eller  12  gode  Skibe«. 
De  skulde  sendes  til  Kjøbenhavn,  som  tappert  for- 
svarede sig  mod  Hertug  Frederik:  men  Margrethe 
afslog  Elisabeths   Bøn. 

De  i  Køln  forsamlede  Fyrster  var  villige  nok 
til  at  hjælpe  Christiern.  Et  Par  af  de  vigtigste  var 
Kurfyrst  Joachim  af  Brandenburg.  Kongens 
Svoger,  og  Kurfyrstens  F'ætter  Albrecht  af  Prøj- 
sen, Stormester  for  den  tyske  Ridderorden  i  Prøj- 
sen. Albrecht  var  stærkt  forgældet,  og  hans  saavel 
som  Joachims  Redebonhed  skrev  sig  udelukkende 
fra,  at  de  haabede  paa  at  faa  en  klækkelig  Betaling. 
De  troede  paa  det  Rygte,  som  Kong  Christiern 
maaske  selv  havde  udspredt,  at  denne  raadede  over 
en  stor  Sum  Penge,  som  han  havde  bragt  med  fra 
Danmark.  De  lovede  at  samle  en  Hær,  der  skulde 
rykke  ind  i  Danmark.  Kong  Christiern  gik  uden 
videre  ind  paa  alle  deres  Fordringer. 

Fra  Køln  tog  Kongen  tilbage  til  Nederlandene, 
hvor  han  blev  tii  sidst  i  Avgust.  Han  færdedes 
jævnUg  paa  Rejser  omkring  i  Landet  for  at  fremme 
sine  Planer.  Fra  denne  Tid  skriver  sig  et  Par  Breve 
til  Dronningen.  I  det  første  raader  han  hende  til 
at  føje  sig  efter  Fasterens  Sind  *i  alt  hvad  ærligt 
er;  thi  vi  have  hende  behov«.  I  det  sidste  svarer 
han  paa  Dronningens  Forespørgsel,  at  hun  med 
Tak  skulde  modtage  det  Hus  og  de  Penge,  som 
Margrethe  tilbød  hende,  saafremt  da  det  tilbudte 
svarede  til  hendes  Stand.  Var  dette  ikke  Tilfældet, 
da  svar  hende,  at  I  er  lige  saa  god  som  en  anden 
god  Kvinde  her  udi  Landet«. 

11.    I  Berliu  og  Wlttenl)erg  1528—1524, 

Sidst  i  Avgust  forlod  Kongen  pludselig  Bryssel 
og  drog  gennem  Tyskland  til  Berlin,  hvorhen  Dron- 
ningen straks  efter  fulgte  ham,  og  hvor  hun  nu 
opholdt  sig  et  halvt  Aar  hos  Kongens  Svoger  og 
Søster.  Kongen  beder  i  et  Brev  (9.  September) 
sin  Hustru  om,  »at  I  holder  Eder  statelig«,  naar 
hun  kom  til  Kurfyrstens  Hof,  hvor  der  herskede  en 
ikke  hden  Pragt.  At  efterkomme  dette  Bud  var 
ingen  let  Sag  for  EHsabeth,  der  just  ikke  var  rigelig 
udstyret,  og  som  efterhaanden  nødtes  til  at  sælge 
og  pantsætte  sine  Klenodier  for  at  skaffe  Penge. 

De  Maaneder,  Elisabeth  tilbragte  i  Berlin,  hører 
til  de  sørgeligste  i  hendes  Liv.  Joachim  havde  i 
Forbindelse  med  Stormesteren  Albrecht  og  flere 
Fyrster  samlet  en  Hær  i  Nordtyskland,  som  skulde 
tilbageerobre  Danmark  til  Ghristiern  den  Anden; 
men  Hæren,  som  bestod  af  lejede  Landsknægte, 
opløstes,  da  det  i  Begyndelsen  af  Oktober  Maaned 
viste  sig,  at  Ghristiern  ikke  kunde  skaffe  de  lovede 
Penge.  Ghristiern  maatte  flygte  og  drog  til  sin 
Morbroder  Frederik  den  Vise  i  Sachsen  for  der  at 
søge  Raad  og  Hjælp.  Elisabeth  blev  tilbage  i  Ber- 
lin, stadig  udsat  for  Plagerier  af  Joachim,  der  kræ- 
vede sit  Tilgodehavende. 

Stor  Trøst  fandt  hun  under  disse  sørgelige 
Forhold  hos  Kurfyrstinden,  der  inderlig  elskede  sin 
Broder  og  ikke  skyede  noget  Offer,  hvormed  hun 
kunde  gavne  hans  Sag.  Et  stærkt  Baand  mellem 
de  to  Kvinder  var  tillige  den  Omstændighed,  at  de 
begge  med  stedse  stigende  Forstaaelse  og  Kærlighed 
sluttede  sig  til  Evangehet.  der  fra  Wittenberg  lød 
ud   over   Tyskland.     Endnu   traadte  dette  dog  ikke 

frem  i  det  Ydre;  thi  Joachim  var  en  ivrig  Papist 
og  hadede  Reformationen. 

Om  Aftenen  den  4.  Oktober  kom  Christiern  til 
Slottet  Lochau  i  Sachsen,  hvor  Kurfyrst  Frederik 
opholdt  sig.  Derfra  begav  han  sig  til  det  nærlig- 
gende Slot  Schweinitz,  hvorfra  han  sendte  Bud  til 
Luther  og  Melanchthon,  som  ogsaa  indfandt  sig. 
Luther  prædikede  for  ham,  og  Kongen  erklærede, 
at  han  aldrig  havde  hørt  nogen  prædike  EvangeHet 
saaledes,  og  at  han  aldrig  vilde  glemme  det. 

Til  sin  Hustru  skrev  Christiern  i  disse  storm- 
fulde Dage  gentagne  Gange.  Han  beder  hende  (9. 
Oktober)  at  hilse  hans  Søster,  Kurfyrstinden,  som 
havde  tilbudt  ham  sin  Hjælp:  »Takker  min  Søster 
for  hendes  gode  Tilbud;  og  sig  hende,  at  jeg  har 
befalet  vor  Herre  min  Sag«.  Kurfyrst  Frederik 
raadede  ham  til  at  søge  Overenskomst  med  Fyrsterne 
og  tilbød  sin  Mægling.  Herom  skriver  han  i  samme 
Brev  til  Elisabeth  og  beder  hende  og  Kurfyrstinden 
at  komme  til  Stede  ved  det  paatænkte  Møde.  Han 
tilføjer:  »Ligeledes  bede  vi  Eder.  at  I  tage  med  Eder 
alt  vort  Sølv,  som  I  har  der,  som  Eder  og  mig  til- 
hører ;  thi  vi  have  det  behov,  efterdi  vi  skulle  have 
Fyrster  til  Gæst  en  Dag  eller  to«.  Dagen  forud  (8. 
Oktober)  havde  Elisabeth  afsendt  et  Brev  fra  Ber- 
Hn,  hvori  hun  udtaler  sin  Bekymring  for  Kongens 
Sikkerhed.  Hun  er  rede  til  at  bringe  ethvert  Offer: 
»Spar  ikke«,  skriver  hun,  »hverken  Eders  Naades 
eller  mit;  hvad  jeg  har,  skal  jeg  gerne  overlade, 
om  I  kan  tænke,  at  det  er  til  Eders  Bedste«. 

Det  ovenfor  omtalte  Fyrstemøde  blev  holdt 
iJiiterbock,  en  lille  brandenburgsk  By  nær  ved 
den  sachsiske  Grænse.  Ved  Mødet,  der  begyndte 
den    16.    Oktober    og    varede    en    Uges    Tid,    var 

Dronning  Elisabeth  og  Kurfyrstinden  til  Stede. 
Gældsposterne  blev  noget  nedsatte;  men  det  hjalp 
ikke  stort,  da  Kongen  var  næsten  ganske  blottet 
for  Penge.  Dronningen  vendte  tilbage  til  BerUn, 
og  Kongen  drog  til  Wittenberg. 

Høvedsmændene  for  Landsknægtene  fra  den 
opløste  Hær  plagede  Kongen  og  Dronningen  ved 
deres  stadige  Overløb  for  at  faa  deres  Penge.  Saa- 
danne  Høvedsmænd  var  der  paa  den  Tid  mange 
af  i  Nordtyskland.  De  havde  gjort  Krigen  til  et 
Haandværk  og  lod  sig  leje  snart  af  en,  snart  af  en 
anden  Fyrste,  som  havde  Brug  for  dem  og  deres 
vilde  Hobe.  De  svarede  til  Italiens  »condottieri« 
(»lejede  Folk^).  Det  var  raa  og  voldsomme  Folk, 
som  navnlig  ikke  var  til  at  spøge  med,  hvis  de 
ikke  fik  deres  Sold  i  rette  Tid. 

Christiern  skriver  (4.  November)  til  sin  Hustru, 
at  hun  skal  se  at  stille  dem  tilfreds  med  gode  Ord 
og  Løfter:  »Bede  vi  derfor,  at  de  ville  anse  vor 
Lejlighed  nu  paa  denne  Tid,  saa  de  ville  have  Med- 
lidenhed med  os,  fordi  vi  ikke  kunne  affærdige 
dem,  som  vi  gerne  vilde.  Men  vil  Gud,  det  bliver 
bedre,  og  vi  komme  i  vore  Riger  igen.  da  ville  vi 
saa  skikke  os  imod  dem,  at  de  skulle  takke  os«. 
Kongen  var  endog  udsat  for  personlig  Overlast  og 
fandt  det  nødvendigt  at  skjule  sig,  hvilket  fremgaar 
af  et  Brev  (10.  November)  til  Dronningen  og  > Søster 
Bethe«  (d.  e.  Kurfyrstinde  Elisabeth),  hvori  han 
skriver,  at  der  ikke  maa  sendes  Brev  til  ham  4 — 5 
Dage,  »thi  vi  ride  bort  til  et  hemmeligt  Sted<. 

Under  disse  fortvivlede  Forhold  var  Dronningen 
ilde  stedt.  Kurfyrst  Joachims  Venskab  var  forbi  i 
samme  Øjeblik,  som  han  mærkede,  at  han  ikke 
kunde  høste  Vinding  og  Fordel   deraf,   og  han  lod 

jævnlig  sit  onde  Lune  gaa  ud  over  de  to  Kvinder. 
Dronningen  udtaler  gentagne  Gange  sin  Glæde  over, 
at  Kongen  ikke  selv  var  i  Berlin  i  sin  Svogers 
Nærhed,  og  sin  Længsel  efter  selv  at  komme  bort 
fra  dette  Sted.  Hvad  der  især  pinte  hende,  var 
Frygt  for  Kongens  personhge  Sikkerhed.  Selv  Joa- 
chim undsaa  sig  ikke  for  i  Dronningens  Nærværelse 
at  udstøde  Trusler  mod  ham. 

Dronningen  skriver  til  Kongen  den  7.  Novem- 
ber: »Kurfyrsten  sagde  for  mig,  at  vilde  Eders  Naade 
ikke  betale  ham,  saa  vidste  han  det  Raad,  at  han 
skulde  fange  Betaling  af  vore  Fjender.  Hvorledes  han 
mener  det,  kan  jeg  ikke  tænke,  men  jeg  vil  ikke  raade 
Eder  at  sætte  for  megen  Tro  til  ham;  thi  jeg  kan 
ikke  formærke,  at  han  mener  det  godt  med  Eder. 
Det  er  ikkun  Eders  Penge,  han  vil  have.  Naar 
først  de  er  ude,  da  tykkes  mig,  at  Venskab  er  og 
ude  med  ham.  —  Beder  jeg  Eders  Naade,  at  I  vil 
se  Eder  vel  for,  thi  jeg  véd  vel,  at  der  staar  mangen 
efter  Eders  Hals.  Og  beder  jeg  Eder,  at  I  vil  lade 
mig  snart  komme  til  Eder.  Jeg  vil  fast  hellere 
bUve  hos  Eder  og  lide,  hvad  jeg  kan,  end  jeg  vil 
være  fra  Eder  og  have  alt  det,  jeg  vil  have;  thi 
jeg  kan  ikke  blive  glad,  for  jeg  befrygter  al  Tid, 
at  I  skal  komme  noget  til.  Og  kan  jeg  aldrig  være 
uden  Sorg;  jeg  tror,  at  de  gør  mig  snart  galen, 
saaledes  handler  de  med  mig  her«.  Faa  Dage 
efter  —  Mortens  Aften  —  skrev  hun:  »Min  aller- 
kæreste Herre !  Seg  længes  mig  ihjel,  med  mindre 
Eders  Naade  snart  har  Bud  efter  mig.  Og  jeg  har 
meget  at  sige  Eder,  som  jeg  ikke  kan  skrive 
Eder  til*. 

I  November  og  December  opholdt  Kongen  sig 
mest  i  Wittenberg,  hvor  han  var  i  Huset  hos  Borg- 

mesteren  Tile  Dene,  maaske  en  Mand  af  dansk 
Oprindelse,  hvorpaa  Navnet  Dene  (Dåne,  d.  e.  Dan- 
sker) kunde  tyde.  Kongen  hørte  stadig  i  denne  Tid 
Luthers  Prædikener,  og  han  omgikkes  venskabeligt 
med  flere  af  hans  Venner,  saasom  Hofpræsten  Georg 
Spalatin  og  Maleren  Lukas  Kranach.  I  Wittenberg 
lod  Kongen  det  nye  Testamente  oversætte  paa  Dansk, 
især  ved  Hjælp  af  Hans  Mikkelsen,  der  var  fulgt  med 
til  Tyskland. 

1  Januar  1524  var  Kong  Christiern  i  Besøg  ved 
Hoffet  i  Berlin,  hvor  Hertug  Albrecht  af  Mecklen- 
burg  og  Prinsesse  Anna.  Joachims  Datter  og  Chri- 
stierns  Søsterdatter,  fejrede  deres  Bryllup.  Det  var 
denne  Albrecht,  der  senere  under  Grevens  Fejde 
optraadte  som  Medbejler  til  Danmarks  Trone. 
Begge  Brudefolkene  var  den  Gang  endnu  gunstigt 
stemte  for  Beformationen  ligesom  Kurfyrstinde 
Elisabeth:  senere  blev  det  i  saa  Henseende  ganske 
anderledes  med  dette  Ægtepar. 

Der  vides  i  øvrigt  ikke  meget  om,  hvad  der 
foregik  under  Kong  Christierns  Ophold  i  Berlin: 
BrevveksHng  mellem  Ægtefolkene  var  jo  ufornøden 
saa  længe.  Men  vi  tør  sikkert  antage,  at  Kongen, 
hans  Hustru  og  Søster  ofte  i  deres  Samtaler  er 
komne  tilbage  til  Guds  Ord  og  rene  Evangelium. 
Kongen  kom  jo  lige  fra  Wittenberg,  den  kristelige 
Vækkelses  Midtpunkt,  hvor  han  havde  lært  Luther, 
Melanchthon  og  andre  af  Beformationens  første 
Mænd  personligt  at  kende.  At  han  var  greben  af 
Evangeliet,  fremgaar  ogsaa  af  adskillige  Ytringer  i 
de  Breve,  som  han  havde  skrevet  fra  »den  hellige 
Stad  Wittenberg <'.  som  han  en  Gang  kalder  den. 

Kong  Christierns  Xærværelse  i  Berlin  har  uden 
Tvivl  bidraget  til   at  fremme  Evangehets  Sag  ved 

det  kurfyrstelige  Hof;  men  alle  rettede  sig  endnu 
som  hidtil  efter  den  herskende  Kirkes  Skikke.  Et 
Brud  med  det  overleverede  skete  først  senere,  for 
Dronning  Elisabeths  Vedkommende,  da  hun  2 — 3 
Maaneder  efter  nød  Nadveren  paa  luthersk  Vis  i 
Nurnberg  (se  S.  121),  for  Kurfyrstindens  i  Aaret 
1525. 

Efter  at  Kongen  atter  var  dragen  til  Wittenberg, 
lod  han  sende  til  Dronningen  nogle  opbyggelige 
Skrifter  i  reformatorisk  Aand.  De  var  oversatte 
fra  Tysk  til  Fransk  af  den  forhenværende  Munk 
Frans  Lambert  fra  Avignon,  en  Franskmand,  der 
var  bleven  vunden  for  Reformationen.  Han  opholdt 
sig  paa  denne  Tid  landflygtig  i  Sachsen,  hvorhen 
mange  søgte,  som  i  deres  Hjemstavn  blev  forfulgte 
for  deres  Overbevisnings  Skyld,  og  havde  søgt  Un- 
derstøttelse hos  Kong  Ghristiern.  Denne  højtbe- 
gavede Mand  kom  senere  til  Hessen  og  var  en  af 
Lederne  ved  Reformationens  Gennemførelse  i  dette 
Land. 

Af  langt  større  Værd  for  Dronning  Elisabeth 
og  for  den  danskfødte  Kurfyrstinde  var  dog  de  Ark 
af  det  nye  Testamente  paa  Dansk,  som  efterhaan- 
den  blev  sendte  hende  fra  Wittenberg.  En  af  de 
Mænd,  der  sammen  med  Hans  Mikkelsen  arbejdede 
paa  denne  Oversættelse,  var  Kongens  dygtige  Sekre- 
tær, den  lærde  Dr.  Ghristiern  Winter  (jfr.  S.  94). 
Denne  skriver  (20.  Februar)  til  Dronningen  fra 
Wittenberg:  »Kæreste,  naadigste  Frue!  Den  Præn- 
ter,  som  skal  prænte  vort  nye  Testament,  er  i 
Leipzig.  Straks  han  kommer  hid,  skal  han  prænte 
mere,  saa  vil  jeg  efterhaanden  sende  Eders  Naade 
saa  meget,    som   vi  prænter,  indtil  det  er  ude,  saa 


11.    I  Berlin  og  ^YittenbeTg  1523—1524.  113 

vil  jeg  lade  binde  Eders  Naade  en  hel  Bog  og 
sende  Eder«. 

Stillingen  var  for  Dronningen  yderst  pinlig,  og 
hun  ønskede  inderligt  at  komme  bort  fra  Berlin. 
Hun  skrev  til  Kongen  den  14.  Februar:  »Befrygter 
jeg.  at  jeg  ikke  forliges  længe  med  Markgreven 
(d.  e.  Kurfyrsten):  thi  beder  jeg  Eder  ganske  gerne, 
at  jeg  maa  komme  snart  til  Eder«:  og  den  16. 
samme  Maaned :  »Thi  beder  jeg  Eder.  at  I  vil  give 
mig  Forlov  at  komme  til  Eder:  thi  mig  tykkes,  at 
Kurfyrsten  er  ked  ved  mig«.  Omtrent  paa  samme 
Tid  skrev  hun:  >Jeg  kan  aldrig  fuldt  skrive  Eders 
Naade  til,  hvor  overmaade  meget  Markgreven  nu 
roser  mig.  og  hvor  kær  han  siger,  han  er  af  mig. 
Dog  brast  den  store  Kærlighed  ud  til.  at  jeg  vilde 
være  hans  Bud  til  Eder.  at  han  maatte  fange  de 
Penge:  og  han  siger,  at  dersom  jeg  vil.  da  sker 
det  vel.  og  ellers  ikke«. 

Over  for  Dronningen  paalagde  Kurfyrst  Joachim 
dog  endnu  sin  Vrede  visse  Baand.  men  over  for 
sin  Hustru  gav  han  sit  onde  Lune  frit  Løb.  I  et 
Brev  til  Kurfyrstinden  skriver  han:  •^>Jeg  vil  ikke 
saaledes  lade  mig  opholde  eller  afspise  med  Ord; 
kan  du  med  det  gode  skaffe  mig  Betaling  af  din 
Broder,  godt  og  vel;  hvis  ikke.  saa  vil  jeg  ikke 
ødelægges  for  din  og  din  Broders  Skyld,  men  have 
mine  Penge,  skulde  jeg  end  sætte  Liv  og  Gods 
derpaa  og  gøre  det.  som  jeg  ellers  helst  vilde  lade 
være«.  Vi  kan  forstaa  og  undskylde  Kong  Chri- 
stierns  noget  skadefro  Ønske,  da  han  hørte,  at  Jo- 
achim en  Gang  under  sine  natlige  Udskejelser  i 
Berlin  havde  faaet  Prygl  og  var  bleven  saaret.  »at 
Gud  vilde  unde  ham  mere.  hvis  han  ikke  forbed- 
rede sig«. 

Dr.  Ghristiern  Winter  meldte  fra  Wittenberg 
paa  sin  Herres  Vegne,  at  denne  tog  bort  en  8 
Dages  Tid  paa  en  hemmelig  Rejse.  Han  søger  paa 
det  bedste  at  trøste  Dronningen:  »Kæreste,  naa- 
digste  Frue!  Jeg  beder  og  formaner  Eders  Naade, 
at  I  vil  altid  være  ved  et  godt  Sind  (Mod)  og  ikke 
lægge  Eder  den  store  Modgang  og  Genvordighed 
paa  Hjertet;  thi  det  sværeste  er  nu  overstaaet«  (17. 
Febr.).  Faa  Dage  efter  skrev  han:  »Da  jeg  læste 
Eders  Naades  Brev,  kunde  jeg  ikke  holde  mig  uden 
Graad.  —  O,  salig  er  den  Mand,  hvem  Gud  giver 
en  saadan  Husfrue.  Jeg  tror,  at  Kongen  er  draget 
hen  i  Kurfyrstens,  sin  Morbroders  Land,  hvor  han 
vel  er  fri  for  alle  Farer.  —  Allernaadigste  Frue: 
Jeg  kan  aldrig  tilfulde  takke  Eder  for  Eders  gode 
Vilje,  at  hvad  jeg  har  begæret  af  Eder  indtil  denne 
Dag,  derpaa  har  I  givet  mig  saa  kærligt  Svar,  at 
jeg  tvivler  paa,  om  nogen  Moder  kunde  svare  sin 
kødehge  Søn  kærligere;  for  hvilket  jeg  lover  og 
sværger  paa  den  kristelige  Tro,  Gud  almægtige  har 
givet  mig,  at  jeg,  den  Stund  jeg  lever,  vil  efter  min 
fattige  Formue  med  Liv  og  Helbred  være  Eder  villig 
og  tro,  til  Gengæld  for,  hvad  I  har  lovet  om  Ro- 
landine.  Tvivl  ikke  derpaa«.  Rolandine  Wille  var 
Kammerfrøken  hos  Dronningen;  det  er  uden  Tvivl 
hende,  som  senere  blev  Ghristiern  Winters  Hustru. 

Endelig  den  2.  Marts  opfordrede  Kongen  sin 
Hustru  til  at  komme  til  sig.  Kongen  slutter  sit 
Brev  herom  med  disse  Ord:  »Men  som  I  formane 
os,  at  vi  skulle  tage  os  i  Vare,  da  haabe  vi  vissehg, 
at  vi  have  én,  som  tager  Vare  paa  os  og  ikke  for- 
lader os.  Det  er  Kristus,  til  hvem  vi  befale  Eder 
stedse  med  Liv  og  Sjæl  indtil  evig  Tid«. 

Dronningen    ilede    straks   sin  Husbond  i  Møde 

Og  traf  ham  i  Wittenberg.  Kort  efter  sit  Komme 
til  denne  Stad  hørte  hun  for  første  Gang  Luther 
prædike.  Dette  skete  Tirsdag  efter  Søndag  Lætare, 
nemhg  den  8.  Marts  1524.  Luther  prædikede  i 
Overværelse  af  Kongen,  Dronningen  og  andre  fyrste- 
lige Personer  over  Joh.  Evang.  6  Kap.  V.  25  fgl. 
om  »den  aandelige  Mad.  hvormed  Sjælen  næres«*). 
Rimeligvis  fra  denne  Tid  skriver  sig  Luthers 
Udtalelse:  »Gud  vil  maaske  have  et  sjældent  Stykke 
Vildt,  nemlig  en  Konge  og  en  Dronning,  ind  i  Him- 
melen, og  det  en  Konge,  om  hvem  man  allermindst 
kunde  haabe  det:  saa  vidunderlig  er  Gud  i  at  skuffe 
Menneskenes  Tanker-.  Det  fremgaar  af  denne 
Ytring,  at  Luther  ingenlunde  var  blind  for  Kong 
Christierns  Fejl.  men  at  han  dog  nærede  godt  Haab 
om,  at  han  og  Dronningen  kunde  vindes  for  Evan- 
geliet. 

12.    I  Niirnberg  1524. 

I  Begyndelsen  af  Aaret  1524  blev  der  holdt  en 
Rigsdag  i  Nlirnberg,  hvor  Elisabeths  yngste  Broder, 
Ærkehertug  Ferdinand,  var  til  Stede  som  Kejserens 
Stedfortræder.  Her  mødte  ogsaa  den  kejserhge 
Raadsherre  Johan  Hannart.  en  dygtig  men  mod 
Christiern  den  Anden  lidet  velvillig  Statsmand, 
hvem  det  var  overdraget  at  varetage  den  danske 
Sag.  I  Februar  havde  Christiern  givet  sig  paa 
Vej  til  Niirnberg  for  der  selv  at  tale  sin  Sag,  men 
de  kejserlige  Raader  ønskede  ikke  hans  Nærværelse. 
Hannart  skriver  til  Margrethe,  at  man  »paa  en  god 


*)    Luthers    Werke.     Kritische    Gesammtausgabe,   Bind   XV. 
Weimar  1899.     S.  466. 


116 


Dronning  Elisabeth  af  Danmark. 


Maade«    fik    hindret    Kongens    Komme.     Christiern 
besluttede  da  at  sende  sin  Hustru  og  kaldte  hende 


Fig.  12.    Ærkehertug  Ferdinand. 
(Efter  et  Kobberstik  af  Beham  fra  1531). 


til   sig.     Elisabeth  var 
ubehagelige  Hverv. 

Elisabeth    kom    med 


viUig    til    at   overtage    dette 
sit    Følge    til    Niirnberg 

den  21.  Marts.    Ferdinand  havde  forsøgt  at  afholde 
hende  fra  at  komme,   ret   som   om   han  skammede 
sig    over  hendes   Fattigdom.     De   to   Søskende   var 
saa    godt   som   ukendte    for    hinanden.     Ferdinand 
var   født   og   opdraget  i  Spanien  og  rostes  af  Spa- 
nierne  for   sit   spanske   Sindelag.     Han   havde   kun 
liden    Forstaaelse    af   Søsteren,    som    han    her   for 
første  Gang  mødtes  med.    Det  var  for  ham  og  hans 
strengt  katolske   Omgivelser   en   Gru,    at    Elisabeth 
ligesom  sin  Mand  havde  staaet  i  Forbindelse  med  »den 
forbandede  lutherske  Sekt«,  som  Hannart  udtrykte  sig. 
Inden  Elisabeth  naaede   Byen,    lod   Ferdinand 
hende   gennem   Hannart   underrette  om,    at  hendes 
Komme  helst  maatte  ske  i  al  Stilhed,    og  han   af- 
slog hendes  Ønske  om,  at  han  skulde  møde  hende 
i  Bamberg.     Derimod  bekvemmede  han  sig  dog  til 
sammen  med  Hannart  at  ride  hende  i  Møde  o.  IV2 
Mil   uden   for  Byen.      Indtoget   skete    om   Aftenen, 
hvorefter    hun    fik   Ophold    paa    Slottet.     I    hendes 
Følge  var  bl.  a.  den  indsigtsfulde  Statsmand,  Ærke- 
biskop Johan  Weze  af  Lund,  der  skulde  staa  hende 
bi  ved  sine  Raad. 

Den  følgende  Dag  blev  Dronningen  modtaget  i 
en  højtidelig  Avdiens  af  Ferdinand,  der  i  Nær- 
værelse af  en  Del  højtstaaende  Personer  hørte  paa 
hendes  Hilsen  og  Ærinde.  Hun  skildrede  med 
Varme  sin  og  sin  Husbonds  betrængte  Stilling.  Kur- 
fyrsten af  Sachsens  Sendemand  Wolf  von  Wolfs- 
thai  fortæller  i  en  Skrivelse  sin  Herre,  hvilket 
Indtryk  denne  Højtidelighed  gjorde  paa  ham  som 
Øjenvidne.  »Dronningens  Andragende«,  skriver  han, 
»hørtes  af  enhver  med  Medynk  og  Medfølelse,  i 
Særdeleshed  for  hendes  Persons  Skyld.  Jeg  saå  i 
Sandhed  kun  faa  af  Raadsherrerne,  hvis  Øjne  ikke 

fyldtes  med  Taarer.  Men  medens  hun  trolig  talte 
sin  Husbonds  Sag,  talte  dog  de  omstaaende  Per- 
soner ilde  om  Kongen.  Kortsagt:  saa  meget  kan 
jeg  forstaa,  at  naar  hun  ikke  var,  saa  vilde  man 
her  ikke  sadle  en  Hest  for  den  Sags  Skyld.« 

Ferdinands  Hustru,  Anna  Jagellonica,  en  Søster 
til  Kong  Ludvig  af  Ungarn,  viste  sig  kold  over  for 
sin  Svigerinde  og  holdt  sig  borte  fra  hende.  Elisa- 
beth skriver  (29.  Marts):  »Jeg  har  endnu  ikke  talt 
med  min  Broders  Hustru;  thi  hun  gør  sig  saa  frem- 
med imod  mig.«  Stormester  Albrecht  af  Prøjsen 
havde  ogsaa  indfundet  sig  i  Niirnberg.  Han  hen- 
vendte sig  til  Elisabeth  og  truede  med  at  opsøge 
Kongen,  idet  han  erklærede,  at  han  var  nødt  til 
at  gøre  det,  som  han  ellers  nødig  vilde,  saafremt 
han  ikke  fik  sine  Penge.  Stor  Venlighed  mødte  Eli- 
sabeth derimod  hos  Raadet  i  Niirnberg,  som  for- 
ærede hende  et  kostbart  Drikkebæger  af  forgyldt 
Sølv  og  forsynede  hende  og  hendes  Ledsagere 
med  Vin  og  Fisk.  Hendes  Forbøn  hos  Raadet  for 
en  dødsdømt  Forbryder  var  dog  forgæves*). 

I  et  Brev  af  20.  Marts  skrev  Kong  Christiern 
til  sin  Hustru:  »Har  I  Brøst  paa  lærepenge,  da 
udsætter  de  to  Kander  og  det  store  Stob,  dog  saa- 
ledes,  at  I  kan  indløse  det  igen.«  Kongen  paa- 
lægger hende  at  bede  Ferdinand  om  et  Laan  paa 
20,000  Gylden  til  at  klare  de  øjeblikkelige  Vanske- 
ligheder med;  desuden  skulde  hun  anmode  om  Med- 
giftens endelige  Betaling.  Men  efter  Tilskyndelse 
af  sin  Yndling,  den  forhadte  Grev  Gabriel  af  Sala- 
manca,  nægtede  Ferdinand   at  opfylde  hendes  Be- 


*)  Soden:  Beitråge  z.  Geschichte  der  Reformation.    Niirn- 
berg  1855.     S.  177. 

gæring.  Dog  kunde  hun  faa  de  20,000  Gylden, 
hvis  hun  stillede  Pant,  hvad  hun  ikke  var  i  Stand 
til.  Den  30.  Marts  skriver  hun  derom  til  Kongen: 
»Kan  jeg  vel  tro,  at  det  er  efter  Salamancas  Raad; 
og  mente  han  (Ferdinand),  at  dersom  jeg  vilde 
sætte  Pant,  da  vilde  han  vel  fly  mig  20,000  Gylden.« 
Ferdinand  undskyldte  sig  med,  at  Krigen  med  Tyr- 
kerne hindrede  ham  i  at  yde  Pengehjælp. 

Ferdinands  Finansminister,  den  ovennævnte 
Grev  Gabriel  af  Salamanca,  var  meget  ilde  lidt  af 
Undersaatterne  i  de  østrigske  Arvelande,  som  Fer- 
dinand herskede  over.  Kejser  Karl  selv  havde 
forgæves  opfordret  sin  Broder  til  at  afskedige  ham 
af  sin  Tjeneste,  da  det  ellers  let  kunde  gaa  ham 
selv,  som  det  var  gaaet  Kongen  af  Danmark.  Sala- 
manca og  Hannart  beskyldtes  for  at  staa  i  Ledtog 
med  Fuggerne  i  Augsburg,  som  ved  deres  Penge- 
magt udsugede  Landet.  I  Niirnberg  fortalte  Rygtet, 
at  Fuggerne  havde  givet  mere  end  10,000  Gylden 
til  Bestikkelser,  hvoraf  Hannart  havde  faaet  Broder- 
parten, for  at  de  uhindret  kunde  faa  Lov  at  ud- 
nytte deres  Handelsprivilegier.  Paa  Murene  af 
Niirnberg  Slot,  hvor  Ferdinand  og  Elisabeth  boede, 
opslog  man  under  Rigsdagen  Smædevers  mod  dette 
Regimente*).  Et  af  disse  opfordrede  til  »at  fange 
Salamanca,  hænge  Jakob  Fugger  og  bryde  Stor- 
hansernes List,  thi  saa  blev  Ferdinand  mægtigere, 
end  han  nu  er.*  Salamanca  sad  dog  altfor  fast  i 
Ferdinands  og  hans  Hustrus  Gunst  til  at  dette 
kunde  ske. 


*)  Hans  V.  der  Planitz's  Berichte  aus  dem  Reichsregi- 
ment  in  Nurnberg,  gesammelt  v.  E.  Wiilcker  u.  Hs,  Virck, 
Leipzig  1899,  S.  626. 

Hannart  havde  flere  Samtaler  med  Elisabeth 
og  aflægger  (30.  Marts)  Beretning  derom  til  Regent- 
inde Margrethe.  Han  beklagede,  at  Elisabeth  ikke 
kunde  faa  de  20,000  Gylden  til  Laans,  thi  hun 
havde  sagt  ham,  at  hendes  Mand  dagUg  svævede  i 
Fare  fra  de  Fyrsters  Side,  hvem  han  skyldte  Penge. 
Hun  havde  end  videre  sagt  ham,  at  hun  nu  agtede 
at  drage  til  Nederlandene  for  at  faa  sine  Penge; 
men  det  havde  Hannart  indtrængende  fraraadet, 
fordi  der  heller  ikke  der  var  Penge  at  faa.  Der- 
imod havde  han  raadet  hende  til  personlig  at  ind- 
finde sig  til  et  Møde  i  Hamburg,  som  snart  skulde 
holdes,  og  hvor  de  danske  Forhold  skulde  gøres 
til  Genstand  for  Forhandling  mellem  de  kejserUge 
Statsmænd  og  Udsendinge  fra  Danmark  og  Lybæk. 
Der  vilde  Dronningen  efter  Hannarts  Mening  kunne 
udrette  mere  end  Kongen,  eftersom  hun  var  mere 
afholdt  end  denne  i  Kongeriget.  Endelig  havde 
Hannart  over  for  Dronningen  slaaet  paa,  at  hun, 
hvis  hun  intet  kunde  opnaa  for  Kongen,  dog  i  det 
mindste  kunde  opnaa  noget  for  sig  og  sine  Børn, 
ved  at  skille  sin  og  Børnenes  Sag  fra  Kongens; 
men  herom  havde  hun  intet  villet  høre.  »Jeg  mær- 
ker vel«,  skriver  Hannart,  »at  hun,  som  det  sømmer 
sig  en  dydig  Dronning  og  Fyrstinde,  der  vil  rette 
sig  efter  den  kristelige  Lov,  ikke  vil  forlade  Kongen 
eller  skilles  fra  ham,  hverken  hvad  Ære  eller  Gods 
angaar,  men  at  hun  vil  tjene  ham  taalmodig  under 
al  Slags  Modgang,  hvor  haard  den  saa  end  er  eller 
bliver.« 

Niirnberg  var  en  af  de  saakaldte  frie  Rigs- 
stæder, det  vil  sige:  den  besad  for  saa  vidt  Selv- 
styre, som  den  ikke  stod  under  nogen  Fyrste;  kun 
Kejseren    var    dens    som    hele    Rigets    Overhoved. 

Den  var  en  af  Datidens  allerbetydeligste  Handels- 
stæder,  og  den  gjaldt  for  Tysklands  aandelige  Ho- 
vedstad, idet  den  var  Sædet  for  en  rigt  ud\iklet 
Litteratur,  for  Kunst  og  Kunsthaandværk,  Den  hu- 
manistiske Aandsretning  havde  slaaet  stærke  Rødder 
blandt  Nlirnbergs  Borgere,  som  i  mange  Retninger 
indtog  en  fri.  ja  fjendtlig  Holdning  over  for  Pave- 
kirken, og  Jordbunden  var  vel  beredt  for  Reforma- 
tionens Udsæd. 

1520  var  den  unge.  lutherske  Præst  Osiander 
kommen  til  Niirnberg,  hvor  han  blev  Præst  ved  St. 
Laurentiuskirken.  Han  prædikede  med  Kraft  og  Hen- 
synsløshed mod  Paven,  og  Virkningen  af  hans  Præ- 
diken var  stor.  Gamle  Misbrug  ved  Gudstjenesten 
afskaffedes  i  Kirkerne,  og  flere  og  flere  af  Nlirn- 
bergs Indbyggere  blev  grebne  af  Evangeliet.  Be- 
vægelsen naaede  sit  Højdepunkt  netop  paa  den  Tid, 
da  Dronning  Elisabeth  opholdt  sig  der.  i  Foraaret 
1524.  I  den  stille  Uge  nød  3—4000  Mennesker 
den  hellige  Nadvere  »under  begge  Skikkelser :.  paa 
evangelisk  Vis.  Blandt  dem,  der  herved  aflagde  en 
offentlig  Bekendelse  om  deres  Tro  i  Tilslutning  til 
Luther,  var  der  ikke  faa  hojtstaaende  Personer 
blandt  de  Fremmede,  som  var  komne  til  Staden  i 
Anledning  af  Rigsdagen,  ja  fra  Ferdinands  Hof  og 
nærmeste  Omgivelser  deltog  30 — 40  Personer  i  denne 
Nadvere. 

Stærkest  Indtryk  gjorde  det  dog.  at  Ferdinands 
egen  Søster,  Dronning  Elisabeth  af  Danmark,  Skær- 
torsdag den  24.  Marts  lod  Osiander  hente  til  Slottet 
og  modtog  Nadveren  af  hans  Haand  efter  luthersk 
Skik.  Da  de  Pavelige  af  al  Magt  søgte  at  neddysse 
denne  Sag  og  at  fremstille  den  som  et  løst  Rygte, 
begav  en  af  de   sachsiske  Sendemænd  sig  til  Qsi- 

ander  selv,  og  denne  fortalte  ham.  at  Dronningen 
først  havde  aflagt  sit  Skriftemaal,  og  at  han  der- 
efter havde  givet  hende  Legemet  og  Blodet  efter 
Kristi  Indstiftelse,  da  han  havde  mærket,  at  hun 
hjertelig  og  kristelig  begærede  Sakramentet.  Til 
sine  Venner  i  Strassburg  skrev  Osiander  ikke  uden 
Selvfølelse:  »Dronningen  af  Danmark,  Ferdinands 
Søster,  har  af  min  Haand  modtaget  den  hellige 
Nadvere,  til  stor  Fortrydelse  for  denne.« 

Ved  dette  Skridt  brød  Dronning  Elisabeth 
aabenlyst  med  Pavekirken  og  stillede  sig  paa  de 
Evangeliskes  Side,  noget,  som  endnu  ingen  af  Tysk- 
lands Fyrster  havde  vovet.  Det  bliver  ikke  ringere 
ved,  at  det  i  høj  Grad  skadede  hendes  egne, 
timelige  Interesser.  Politisk  set  var  det  nemlig 
højst  uklogt;  thi  hun  gjorde  derved  sine  Slægtninge, 
Kejser  Karl,  Regentinde  Margrethe  og  Ærkehertug 
Ferdinand,  endnu  mere  utilbøjelige  til  at  yde  Hjælp, 
end  de  havde  været  før.  Dronning  Elisabeth  havde 
i  dette  Stykke  handlet  saavel  efter  Kongens  Raad 
og  Ønske  som  efter  egen  Overbevisning. 

At  Ferdinand  var  i  højeste  Grad  forbitret,  frem- 
gaar  af  en  Beretning  fra  en  af  de  sachsiske  Af- 
sendinge.  Det  hedder  heri:  »Dronningen  af  Danmark 
har  her  paa  Slottet  i  Niirnberg  modtaget  Sakra- 
mentet under  begge  Skikkelser,  hvilket,  efter  hvad 
man  siger,  højlig  har  mishaget  Ærkehertugen,  og 
han  skal  have  sagt  til  hende,  at  han  vilde  ønske, 
at  hun  ikke  var  hans  Søster.  Dertil  skal  hun  have 
givet  dette  Svar:  ,Vor  fælles  Moder  har  bragt  os 
karske  til  Verden  som  kødelige  Søskende  Jeg  vil 
holde  mig  til  Guds  Ord  og  deri  erkende  Gud  uden 
Hensyn  til  noget  Menneske* ;  men  i  øvrigt  vilde  hun 
gøre  alt,  hvad  der  var  ham  til  Behag.    Vilde  han  af 

den  Grund  fornægte  hende  som  sin  Søster,  maatte 
hun  finde  sig  deri  og  befalede  Gud  sin  Sag.« 

Til  Kong  Christiern  skrev  Dronningen  den  29. 
Marts:  »Hannart  er  bleven  saa  græsselig  vred.  fordi 
jeg  har  haft  den  Prædiker  hos  mig  fra  Byen ;  og 
desligeste  har  de  gjort  min  Broder  halvt  vred  paa 
mig.  Og  har  Hannart  sagt,  at  dersom  han  vidste, 
at  jeg  vilde  holde  mig  efter  hans  (Præstens)  Ord, 
da  vilde  han  ikke  have  med  vor  Sag  at  gøre.  Og 
har  min  Broder  talt  til  mig  om,  at  I  har  været  hos 
Luther,  og  sagde  han  mig,  at  han  vilde  give  100,000 
Gylden  til,  at  I  ikke  havde  gjort  det.  Dog  har  jeg 
givet  ham  tilbørligt  Svar  derpaa,  som  jeg  vil  sige 
Eder,  naar  Gud  vil,  jeg  kommer  Eder  til  Ords.« 

Hannart  var  yderst  utilfreds  med  Elisabeth  og 
hendes  Raadgivere.  »Deres  Planer  og  Meninger«, 
skriver  han  til  Margrethe,  »er  af  en  saa  besynder- 
lig Beskaffenhed  og  ofte  saa  blottede  for  al  Fornuft, 
at  jeg  ikke  véd,  hvad  jeg  skal  mene  derom.«  Sagen 
var,  at  Elisabeth  rent  ud  afviste  den  Plan,  som  Hannart 
og  den  nederlandske  Regering  arbejdede  for  og 
ansaa  for  gennemførlig,  at  Kongen  enten  skulde 
afstaa  Tronen  til  Fordel  for  Prins  Hans  eller  ved 
sin  Genindsættelse  stilles  under  et  Slags  Formynder- 
skab. Herom  skriver  Elisabeth  til  Kongen:  ^Dertil 
har  jeg  svaret,  at  jeg  ikke  kunde  fmde  mig  deri; 
thi  det  var  Eder,  mig  og  vore  Børn  en  stor  Skam 
og  ingenlunde  Udeligt.« 

Hannart  meldte  Margrethe,  hvad  de  Sendebud, 
der  havde  været  i  Danmark  for  at  indbyde  de 
Danske  til  Mødet  i  Hamburg,  ved  deres  Tilbage- 
komst havde  sagt  ham,  at  store  og  smaa  i  Dan- 
mark var  rede  til  at  modtage  Dronningen  og  Bør- 
nene igen,  hvorimod  de  ikke  vilde  vide  af  Kongen 

at  sige  paa  Grund  af  de  Forbrydelser,  han  havde 
begaaet.  Han  havde  saa  spurgt  Dronningen  og 
hendes  Tjenere,  om  det  var  sandt,  hvad  man  be- 
skyldte Kongen  for,  og  han  tilføjer:  ^Dronningen 
har  givet  mig  et  ærligt  Svar  derpaa,  som  hun  burde; 
men  de  andre  tilstod,  at  meget  deraf  nærmede  sig 
Sandheden.«  Samtidig  hermed  sender  Hannart  Re- 
gentinden nogle  Smædeskrifter  mod  Kong  Christiern, 
som  udbredtes  af  dennes  Fjender  i  Danmark.  De 
havde  været  fremlagte  for  Rigsdagen,  hvor  de  gjorde 
et  stærkt  Indtryk  til  Skade  for  Kongens  Sag. 

Under  disse  Forhold  kunde  Elisabeth  intet  ud- 
rette, og  hun  bad  Kongen  om  at  maatte  rejse  tilbage 
til  ham  i  Steden  for  at  rejse  til  Nederlandene. 
Kongen  skrev  i  Begyndelsen  af  April  flere  Breve 
til  sin  Hustru  fra  Altenburg  i  Sachsen,  hvor  han 
da  opholdt  sig.  De  giver  os  et  Billede  af  hans 
fortvivlede  Stilling:  I  véd  vel,  at  jeg  gerne  vilde 
have  Eder:  men  1  véd  min  Lejlighed,  at  jeg  for  ingen 
Del  tør  rejse  op  igennem  Landet  med  Eder;  thi  det 
gælder  mig  Halsen.«  Dagen  efter  skrev  han:  »Kære 
Frue!  I  maa  skrive  Eders  Broder  klagehg  til,  at 
han  ikke  nu  maa  forlade  Eder;  og  dersom  han 
ikke  nu  vil  hjælpe  os,  da  maa  vi  gange  om  Brødet« 
(4.  April). 

13.    I  Altenburg.    Paa  Rejse  til  Nederlandene. 

Dronningen  forlod  Niirnberg  den  12.  April  og 
drog  til  Altenburg.  Hun  kunde  ikke  udholde  under 
disse  ulykkehge  Forhold  at  være  skilt  fra  sin  Hus- 
bond, og  hun  foretrak  at  dele  alle  Farer  og  Besvær- 
ligheder med  ham  fremfor  at  drage  til  sine  Slægt- 
ninge i  Nederlandene.      I  Dronningens  Følge  paa 

Rejsen  fra  Niirnberg  til  Altenburg  var  bl.  a.  Kjø- 
benhavns tapre  Forsvarer  Henrik  Gjø,  som  efter 
Kjøbenhavns  Fald  havde  begivet  sig  til  Tyskland. 
Rigsdagen  i  Niirnberg  sluttede  den  18.  April;  Elisa- 
beth ankom  til  Altenburg  den  17. 

Der  var  og  er  i  Altenburg  et  smukt  Slot,  lig- 
gende paa  en  Klippe  højt  over  den  lille,  venlige 
Stad.  Det  tilhørte  den  Gang  Kurfyrst  Frederik,  og 
han  opholdt  sig  jævnlig  der.  Slottet  gemmer  mange 
Minder  fra  Sachsens  ældre  Historie.  Kong  Christiern 
boede  dog  vistnok  ikke  paa  Slottet,  men  i  Værts- 
huset »den  røde  Hjort«.  Kongen  havde  nylig  (Marts 
1524)  haft  en  Sammenkomst  paa  Altenburg  Slot 
med  Kurfyrst  Frederik,  der  syg  og  mismodig  tog  ind 
der  paa  Hjemrejsen  fra  Rigsdagen  i  Niirnberg. 

Kort  før  Dronningens  Komme  havde  Christiern 
fra  sin  gamle,  trofaste  Kansler  Claus  Pedersen, 
der  opholdt  sig  i  Nederlandene  som  Opdrager  for 
Kongens  Børn,  modtaget  et  Brev,  som  sikkert  maa 
have  glædet  Kongeparret.  Claus  Pedersen  forsikrer 
om  sin  uforandrede  Troskab:  > Eders  Naade  skal 
finde  mig  ufortrøden  i  alle  Maader,  hvor  som  I  vil 
have  mig  og  bruge  mig,  skulde  det  end  være  indtil 
Verdens  Ende.«  Og  saa  fortæller  han  om  Børnene. 
Prins  Hans  '>har  et  godt  Nemme  og  er  dannis  og 
forstandig«;  Prinsesserne  ere  »vel  til  Pas  og  meget 
dejlige«.  Han  slutter  saaledes:  »Gud  give,  Eders 
Naade  maatte  se  dem  en  Gang,  da  skulde  Eders 
Naade  forglemme  al  sin  Sorg.  Det  er  en  stor 
Glæde  at  omgaas  med  dem,  saa  dejlige  og  dydelige 
ere  de.  Gud  have  Lov!*  Ikke  længe  efter  (3.  April) 
melder  han,  at  saavel  Prins  Hans  som  han  selv 
havde  det  mindre  vel.  og  han  føjer  til:    >^Gud  give, 

vi   maatte  komme   til  Danmark  igen;    denne   Luft 
vil  ikke  lide  os.« 

Til  sin  Søster,  Dronning  Maria  af  Ungarn, 
skrev  Elisabeth  gentagne  Gange  om  Hjælp.  Det 
fremgaar  af  Marias  Svar,  at  flere  af  Elisabeths 
Breve  maatte  være  gaaet  tabt  undervejs.  Det 
var  noget,  der  ofte  var  Tilfælde  i  de  Tider^  at  der 
blev  øvet  Overfald  paa  de  vejfarende,  og  Fyrsternes 


Fig.  13.    Dronning  Maria  af  Ungarn. 
(Efter  et  Træsnit  af  Albrecht  Diirer). 


Budbringere  var  ikke  sjældent  Genstand  for  Ud- 
plyndring. Maria  udtaler  i  sine  Svarskrivelser  sin 
Medfølelse  med  Søsterens  Ulykke;  saavel  hun  som 
hendes  Mand  var  villige  til  at  hjælpe;  men  de  saå 
sig  ikke  i  Stand  dertil,  da  de  daglig  blev  plagede 
af  de  vantro.  To  Aar  efter  faldt  Marias  Mand, 
Kong  Ludvig  den  Anden,  i  Kampen  mod  Tyrkerne. 
—  Elisabeths  ældre  Søster  Eleonora,  der  nu  var 
Enke  etter  Kong  Emanuel  af  Portugal,  ydede  i  For- 

aaret  1524  en  Hjælp  paa  1000  Gylden  til  Christierns 
Sendemand  i  Spanien. 

Mødet  i  Hamburg  aabnedes  endelig  efter  mange 
Udsættelser  den  24.  April.  Hverken  Kongen  eller 
Dronningen  var  personlig  til  Stede,  men  de  havde 
sendt  deres  Befuldmægtigede,  bl.  a.  den  før  omtalte 
Ghristiern  Winter.  Heller  ikke  den  kejserlige  Af- 
sending Hannart  gav  Møde.    Derimod  havde  Ærke- 


Fig.  14.     Kong   Ludvig  den  2.  af   U n  g  a r n . 
(Efter  et  Træsnit  af  Albrecht  DUrer). 


hertug  Ferdinand  sendt  Grev  Ulrik  af  Heifen- 
stein,  og  denne  kom  til  at  spille  Hovedrollen  ved 
Mødet,  da  Hannart  var  udebleven.  Fra  Danmark 
var  der  mødt  flere  Afsendinge:  men  disse  var  aldeles 
umedgørlige,  hvilket  kom  af.  at  deres  Herre  Kong 
Frederik  nu  havde  Danmarks  vigtigste  Stæder, 
Kjøbenhavn  og  Malmø,  i  sin  Magt.  Allerede  paa 
den  første  Mødedag  erklærede  de.  at  før  de  tog 
Ghristiern  til   Konge  igen,  vilde  de  kalde  »Fransk- 

mænd  og  Polakker,  Reusser  og  Preusser  (å.  e. 
Russere  og  Prøjsere),  Tyrker  og  Saracener,  ja 
Djævelen  selv«  til  Hjælp. 

Grev  Ulrik  af  Helfenstein  har  i  et  Rrev  (dateret 
Liineburg  den  15.  Maj  1524)  til  Ærkehertug  Ferdi- 
nand skildret  sine  Forhandlinger  med  de  Danske 
ved  Mødet  i  Hamburg.  Efter  først  at  have  fortalt, 
at  de  danske  Afsendinge  bestemt  havde  vægret  sig 
ved  at  anerkende  Kong  Ghristiern,  skriver  han: 

>Derimod  gør  det  dem  i  høj  Grad  ondt,  at  den 
ophøjede  Dronning  Elisabeth,  Eders  Højheds  Søster, 
er  draget  bort  fra  Riget,  idet  de  tilstaa,  at  de 
skylde  hende  al  Ærbødighed  og  TaknemmeUghed 
paa  Grund  af  hendes  beundringsværdige  Sjælsren- 
hed, sjældne  Beskedenhed  og  overordentlige  Mildhed 
mod  alle.  De  Stæder  og  Landsbyer,  som  tilhøre 
hende,  ere  hverken  tagne  ved  Magt  eller  List :  man 
har  blot  taget  dem  i  Besiddelse  som  forladte. 
(Dette  til  Forsvar  for,  at  Kong  Frederik  havde  be- 
mægtiget sig  Dronning  Elisabeths  Enkegods).  Men 
stedse  har  han  (Kong  Ghristiern)  vist  en  utrolig 
Utaknemmelighed  og  Hadskhed  over  for  alle  og 
enhver,  ja  endog  i  den  Grad,  at  han  satte  sin  høj- 
baarne,  ædle  Hustru,  der  udmærkede  sig  ved  alle 
Dyder,  og  hvem  han  derfor  i  enhver  Henseende 
burde  ære  og  elske,  til  Side  for  en  ryggesløs,  gam- 
mel Kærling  og  Koblerske  (d.  e.  Sigbrit),  der  uden 
mindste  Skam  hengav  sine  egne  Børn  til  Skændsel. 
De  (d.  e.  de  danske  Afsendinge)  have  ofte  uden  at 
ville  det  været  Vidner  til,  at  selv  Dronningens  kon- 
gelige Højhed  maatte  underkaste  sig  denne  Kvindes 
skammelige  Herredømme;  de  have  hørt,  hvorledes 
hun  atter  og  atter  udspyede  de  giftigste  Skældsord 
mod    Dronningen   og    set,    hvorledes    denne   endog 

blev  behandlet  som  den  usleste  Slavinde.  Denne 
slemme  Syge,  eller  rettere  sagt,  denne  Helvedes- 
aand  i  Kvindeskikkelse,  tro  de  var  kommen  did  for 
at  bringe  dem  i  Fordærvelse,  og  de  mene,  at  det  er 
hende,  som  har  sat  dette  uhyre  Hav,  fuldt  af  alle 
Ulykker,  i  Bevægelse*)«. 

Dette  Brev  er  paa  én  Gang  et  Vidnesbyrd  om 
de  danske  Stormænds  Højagtelse  for  Dronning  Eli- 
sabeth og  om  det  grænseløse  Had,  hvormed  de  for- 
fulgte Kongen  og  Sigbrit.  Det  afgiver  ved  sine 
Overdrivelser  og  Usandheder  et  godt  Eksempel  paa, 
hvilke  Vaaben  man  brugte  mod  Kongen  i  de  Smæ- 
deskrifter imod  ham,  som  udbredtes  alle  Vegne. 

Sigbrit,  der  var  fulgt  med  Kongen,  da  han  flyg- 
tede fra  Danmark  1523,  levede  nu  skjult  et  Sted  i 
Nederlandene.  Det  synes,  at  hun  og  Kongen  endnu 
en  Tid  har  staaet  i  Forbindelse  med  hinanden. 
Hun  har  vistnok  mest  opholdt  sig  i  Geldern,  hvor  hun 
var  mindre  udsat  for  den  nederlandske  Regerings 
Efterstræbelser,  muHgvis  i  et  eller  andet  Nonneklo- 
ster.    Endnu  i  Aaret  1531  var  hun  i  Live. 

Mødet  i  Hamburg  førte  til  intet;  thi  Kong 
Ghristierns  Afsendinge  havde  Ordre  til  kun  at  for- 
handle paa  Grundlag  af  Kongens  Genindsættelse. 
Ghristiern  var  højlig  forbitret  paa  Hannart,  som 
imod  den  kejserlige  Instruks  arbejdede  for,  at  den 
danske  Krone  skulde  gaa  over  til  Prins  Hans,  en 
Plan,  der  bilHgedes  af  Regentinde  Margrethe,  for 
hvem  det  var  Hovedsagen,  at  Riget  bevaredes  for 
Slægten. 


*)  Dette  Brev  (paa  Latin)  er  hidtil  ikke  offentliggjort.  Det 
findes  i  Statsarkivet  i  Stuttgart.  Professor  Ad.  Wrede 
i  Gøttingen  har  velvilligst  meddelt  Forf.  en  Afskrift  i 
Udtog. 

Dea  21.  Maj  havde  Kong  Christiern  og  Elisa- 
beth en  Sammenkomst  med  Hannart  i  Byen  Ny- 
Brandenburg.  Her  nægtede  Kongen  paa  det  bestem- 
teste at  give  Afkald  paa  Tronen  til  Fordel  for  sin 
Søn,  thi  derved  vilde  han  godkende  sine  Fjenders 
hadefulde  Beskyldninger;  Dronningen  erklærede,  at 
hun  hellere  vilde  leve  i  Elendighed  end  at  skille  sin 
Sag  fra  Kongens  og  give  efter  for  hans  Fjenders 
svigefulde  Raad.  I  et  Brev,  som  Kongen  skrev  til 
sin  Hustru  en  Maaned  senere,  udtaler  han  om 
Hannart:  »Formærker  jeg  intet  andet,  end  at  han 
er  en  Skalk.« 

Stormester  Albrecht  kom  nu  ogsaa  til  Sachsen, 
og  han  erklærede,  at  han  vilde  gribe  og  arrestere 
Kongen,  hans  Slægt  og  Tjenere,  hvor  han  kunde 
faa  Lejlighed  dertil,  saafremt  han  ikke  fik  sine 
Penge.  Uden  at  bryde  sig  om  hans  Trusler  tog 
Dronningen  afsted  for  at  rejse  til  Nederlandene ; 
Kongen  havde  nu  ikke  længere  Midler  til  at  bekoste 
hendes  Ophold  i  Sachsen. 

Ved  Middagstid  den  9.  Juni  blev  Dronningen 
og  hendes  Følge  standset  tæt  uden  for  den  lille  sach- 
siske  By  Eilenburg  af  en  af  Stormesterens  Folk, 
Sebastian  Starz,  der  overrakte  Dronningens  Hof- 
mester Jørgen  von  Mingwitz  et  Brev,  hvori  Storme- 
steren krævede,  at  hun  skulde  vende  tilbage  og 
blive  i  Sachsen,  indtil  Pengesagen  var  ordnet.  Dron- 
ningen afviste  ham  skarpt  og  fortsatte  sin  Rejse, 
uden  at  Starz  vovede  at  anvende  Magt.  »Og  den 
Spot  er  mig  vederfaret  i  min  Nærværelse«,  skriver  hun 
til  Kongen,  hvem  hun  straks  underrettede  om  det 
skete.  Fra  Erturt  tilskrev  Dronningen  Stormesteren 
et  Brev  med  heftige  Bebrejdelser  over  den  Fornær- 
melse,    han    havde    vovet    at    tilføje    hende    uden 

Hensyn  til  hendes  Stilling  som  Dronning  og  Kejse- 
rens Søster. 

Stormesteren  vedblev  dog  at  forfølge  Dronnin- 
gen. Han  søgte  at  faa  Kurfyrsterne  Joachim  og 
Frederik  til  at  tilbagekalde  deres  Lejdebreve  og  op- 
fordrede en  af  Rhingreverne,  Vilhelm  af  Eisenburg, 
med  hvem  han  stod  i  Ledtog,  til  at  overfalde  hende, 
naar  hun  nærmede  sig  Rhinen.  Greven  var  rede 
dertil,  sejlede  ned  ad  Rhinen  for  at  træffe  hende 
paa  Vejen  til  Køln;  men  lykkeUgvis  naaede  hun 
Køln  først.  Han  opfordrede  nu  Myndighederne  i 
Køln  til  at  holde  hende  tilbage,  men  herpaa  turde 
de  ikke  indlade  sig.  Dronningen  slap  saa  velbehol- 
den bort  fra  Tyskland  og  naaede  Mecheln  sidst  i 
Juni,  hvor  Margrethe  modtog  hende. 

Under  Rejsen  havde  Elisabeth,  der  kendte  sin 
Fasters  katolske  Sindelag,  skrevet  til  Kongen: 
>Jeg  véd  vel,  at  naar  jeg  kommer  til  min  Faster, 
da  vil  hun  tale  til  mig,  fordi  Eders  Naade  har  været 
der  i  Wittenberg  og  jeg  ligesaa,  og  hun  vil  spørge 
mig  meget  derom«,  hvorpaa  Kongen  svarede: 
»Sætter  Eders  Haab  til  Gud,  han  skal  give  Eder  de 
bedste  Raad.«  Dronningen  slap  da  heller  ikke  for 
Rebrejdelser,  og  blandt  hendes  Ledsagere  blev  der 
anstillet  Undersøgelser,  om  de  nærede  kætterske 
Meninger. 

Nye  strenge  Restemmelser  blev  trufne  i  1524 
mod  Kætteriet.  Læsning  af  det  nye  Testamente  i  Folke- 
sproget blev  forbudt,  ja  den,  som  købte  en  forbudt 
Bog,  kunde  straffes  med  at  miste  Vs  af  sin  Formue. 
Alt  dette  førte  dog  paa  Grund  af  Stædernes  Mod- 
stand kun  til  et  tarveligt  Resultat.  I  September  1525 
udtalte  Kejseren,  at  trods  al  Møje  blev  det  almene 
Folk    for    hver   Dag    mere    og    mere    bedraget    og 

forført  af  de  vrange  Meninger.  Omtrent  samtidig 
udtalte  Erasmus:  »Den  største  Del  af  Folket  i 
Holland,  Zeeland  og  Flandern  kender  Luthers  Lære 
og  nærer  et  mer  end  dødeligt  Had  til  Munkene.« 

Sidst  i  Juli  Maaned  indfandt  Kong  Christiern 
sig ;  ogsaa  han  var  undervejs  bleven  efterstræbt  af 
Stormesteren  og  hans  Hjælpere.  Margrethe  lagde 
ikke  Skjul  paa,  at  hun  var  ilde  tilfreds  med  hans 
Komme. 

14.    I  Nederlandene  1524-1525. 

I  Nederlandene  arbejdede  Kong  Christiern  som 
hidtil  rastløst  paa  at  naa  sit  Maal:  Generhvervelsen 
af  sine  Riger,  og  Elisabeth,  der  var  indviet  i  alle 
hans  Planer,  stod  ham  trofast  bi,  saavidt  hendes 
Helbred  og  Kræfter  tillod  det.  I  Eftersommeren 
1524  fattede  de  den  Plan  i  Forening  at  rejse  til 
Spanien,  hvor  Kejser  Karl  opholdt  sig.  Margrethe 
anbefalede  dem  til  Kejserens  Velvilje  i  en  Skrivelse 
(22.  September),  hvori  det  bl.  a.  hedder:  »Jeg  ser 
kun  ringe  Sandsynlighed  for,  at  de  nogensinde 
vende  tilbage  til  deres  Rige,  hvis  ikke  Gud  og  I 
komme  dem  til  Hjælp,  hvorom  jeg  ydmyg  beder 
Eder.  Den  stakkels  Dronning  er  dog  Eders  Søster 
og  hendes  smaa  Børn  Eders  Søsterbørn.  Saa  me- 
get mere  er  1  forpligtet  til  at  hjælpe  dem  i  deres 
Modgang,  og  jeg  forsikrer  Eder,  at  deres  Ulykke 
ikke  kan  andet  end  vække  stor  Medynk«.  Som 
Følge  af  forskellige  Vanskeligheder  kom  Rejsen  dog 
ikke  til  Udførelse. 

I  Efteraaret  1524  skrev  Margrethe  til  Kejseren, 
at  hun  havde  bestemt  500  Gylden  maanedlig  til 
sine    landflygtige    Slægtninges    Underhold,    foruden 


14.     I  Nederlandene  1524—1525.  133 

en  Sum  paa  2000  Gylden  aarlig  til  Dronningens 
Klædedragt,  men  at  disse  Penge  slog  ikke  til,  da 
de  brugte  mindst  800  Gylden  om  Maaneden.  Hun 
havde  sendt  sin  Hofmester  Sonastre  til  dem  for  at 
bringe  Orden  i  deres  Husvæsen,  men  det  var  »en 
ganske  umulig  Ting«.  De  havde  bedt  om  et  Sted 
at  bo,  og  Kongen  ønskede  at  komme  til  at  bo  i 
Staden  Gent;  men  dette  syntes  hverken  hun  — 
Margrethe  —  eller  hendes  Raadgivere  om,  hvor- 
imod de  foretrak  det  afsides  Hggende  Slot  Geneppe. 
Margrethe  slutter  med  at  skrive,  at  hun  fandt  sig 
meget  besværet  ved  den  store  Udgift,  de  voldte 
hende,  og  at  hun  ikke  vidste,  hvorfra  hun  skulde 
tage  Pengene.  Endelig  klager  hun  over,  at  deres 
Folk  var  vanskelige  at  styre. 

Karl  svarede  i  et  Brev  af  20.  December,  at  han 
frygtede  for.  at  Kong  Christiern  skulde  ødelægge 
ham  hele  hans  Jagt  omkring  Geneppe,  hvis  han  fik 
Bolig  der.  Om  den  Sum,  Margrethe  havde  bestemt 
lil  deres  Underhold,  skriver  han:  »Jeg  beder  Eder, 
hvis  det  er  Eder  muligt,  at  ansætte  lidt  mere  der- 
til, i  Betragtning  af.  at  nævnte  Dronning  er  min 
Søster«.  Hertil  var  der  al  god  Grund,  eftersom 
Renterne  af  den  resterende  Del  af  Medgiften  over- 
steg den  af  Margrethe  anviste  Sum ;  men  Margrethe 
tog  intet  Hensyn  til  Kejserens  Ønske.  I  det  hele 
var  Karl  langt  mere  velvillig  stemt  over  for  sine 
Slægtninge  end  Margrethe. 

Endelig  blev  det  bestemt,  at  Kongen  og  Dron- 
ningen med  deres  Børn  og  Tjenere  skulde  tage 
Ophold  i  Lier,  en  By  med  et  gammelt,  rummeligt 
Slot.  Lier.  hvor  Elisabeths  Forældre  i  Aaret  1496 
havde  holdt  Bryllup,  ligger  ved  en  af  Scheldes  Bi- 
floder,   Nethe,    omtrent    3   Mil  fra  Mecheln  i  Pro- 

vinsen  Brabant.  Det  var  sikkert  ikke  efter  Regent- 
indens Ønske,  at  hun  skulde  have  den  for  hende 
saa  besværhge  Konge  saa  nær:  men  det  havde  dog 
den  Fordel,  at  hun  kunde  holde  Øje  med  hans 
Færd,  hvilket  hun  ikke  forsømte. 

Slottet  med  Udhuse  og  Have  var  omgivet  af 
Kanaler  og  høje  Mure  og  dannede  et  fra  den  øv- 
rige By  afsondret  Hele.  Tæt  ved  Slottet  laa  Byens 
største  Kirke,  St.  Gommarskirken.  Over  »hooge 
brug«  (Højbro)  kom  man  fra  Slottet  til  Torvet, 
hvor  Raadhuset  laa  og  den  ansete  Gæstgivergaard 
>Falken«  (bet  Valk),  der  ofte  omtales  i  Regnskaber 
og  Breve  fra  den  Tid.  Hans  Mikkelsen,  der  stod 
for  Regnskabsvæsenet,  klager  ofte  over  de  store 
Regninger  fra  Værtinden  i  >Falken«.  Dronningens 
Hofmester,  den  tyske  Adelsmand,  Jørgen  v.  Ming- 
witz,  der  var  en  temmeUg  fordringsfuld  Person, 
boede  en  Tid  paa  »Falken«,  hvor  ogsaa  Kongen  selv 
var  en  jævnlig  Gæst.  Fremmede,  der  kom  til  Lier 
for  at  forhandle  med  Kongen  eller  Dronningen,  fik  i 
Regelen  Ophold  paa  »Falken«,  saaledes  f.  Eks.  Søren 
Norby.  Befolkningen  i  Lier,  der  talte  det  flamske 
Sprog,  stillede  sig  i  et  venligt  Forhold  til  den  fyrste- 
Hge  Familie  og  til  dens  danske  Omgivelser.  1525 
blev  Kongen  Skyttekonge  for  et  af  Byens  Skyde- 
gilder,  i  hvilken  Anledning  en  Deputation  af  Borgere 
fremstillede  sig  paa  Slottet. 

I  vore  Dage  er  Lier  en  smuk  og  blomstrende 
By  med  en  20,000  Indbyggere.  Den  er  bekendt 
ved  sin  Kniplingsindustri.  Af  det  gamle  Slot  er 
bevaret  en  rummeUg,  toetages  Bygning  og  en  af 
Ladebygningerne.  Disse  Rester  kaldes  endnu  »bet 
Hof  van  Denemarken«  eller  blot  »bet  Hof«.  Midt 
i  nittende  Aarhundrede  fik  en  Gade  ved  »bet  Hof« 

Navnet   »Deensche  Strået*   (den   danske  Gade),   og 
Byens  Raad  lod  paa  en  Mur,  der  vender  ud   mod 


Fig.  15.     Resterne  af  Slottet  i  Lier 
(>Het  Hof  van  Denemarken«). 

»Deensche  Strået«,  en  Marmorplade  opsætte  med  en 
fransk  Indskrift:   »Christiern  II,  Konge  af  Danmark, 

opholdt  sig  her  1524 — 30«*).  I  denne  Anledning 
blev  der  af  det  katolske  Parti  i  Byen  rettet  et 
hadefuldt  Angreb  paa  Christiern  den  Andens  Minde, 
der  paa  den  anden  Side  blev  kraftig  forsvaret,  navn- 
lig af  Arkæologen  Avontroodt. 

Efter  at  man  var  bleven  enig  om,  at  den  danske 
Kongefamilie  skulde  bo  paa  Liers  Slot,  blev  dette  i 
stor  Hast  sat  i  Stand  sidst  paa  Aaret  1524.  Der 
arbejdedes  ved  Lys  baade  Morgen  og  Aften,  hedder 
det  i  en  Beretning.  Kongen  og  hans  Husstand  tog 
dog  vistnok  først  stadigt  Ophold  der  i  Begyndelsen 
af  Februar  1525.  Boligen  var  rummelig  og  vel  ind- 
rettet. Foruden  Kongens  og  Dronningens  Lejlighed 
var  der  særskilte  Værelser  for  Prins  Hans  og  for  Prin- 
sesserne. Dronningen  omtaler  i  et  Brev  Prinses- 
sernes Værelse  og  tilføjer:  »Og  der  maa  aldeles 
ingen  komme«.  Til  Slottet  hørte  Badeværelser  med 
varme  Bade.  Der  var  desuden  indrettet  Kamre  og 
andre  Stuer  til  Brug  for  de  omtrent  60  Personer, 
der  hørte  til  Hoffet. 

Som  den  fornemste  af  disse  kan  nævnes  Ærke- 
bisp Johan  Weze,  der  siden  gik  i  Kejser  Karls 
Tjeneste;  end  videre  Provst  Hans  Hansen  fra  As- 
sens, der  blev  benyttet  af  Kongen  til  mange 
offentlige  Sendelser,  og  Dronningens  evangeliske 
Præst  Jens  Mikkelsen  Mønbo.  Blandt  Kongens 
Sekretærer  kan  omtales  den  før  nævnte  Dr. 
Christiern  Winter.  Han  underviste  en  Tid  de  kon- 
gelige Børn,  men  blev  afskediget  fra  dette  Hverv, 
fordi  han  lærte  Børnene  Fadervor  og  »Ave  Maria« 
paa  Folkesproget,  hvilket  Regentinde  Margrethe  ikke 
vilde  taale. 


*)  Christiern  II,  roi  de  Danemark,  séjourna  ici  1524 — 30. 

Særlig  Omtale  fortjener  Kongens  hengivne 
Tjener,  Thomas  Pedersen  Holste,  der  ligeledes  i 
høj  Grad  besad  Dronningens  Tillid.  Han  var  ri- 
meligvis en  fattig,  dansk  Adelsmand,  der  havde  faaet 
nogen  gejstlig  Uddannelse,  hvilket  fremgaar  af.  at 
han  selvet  Sted  kalder  sig  4vlerk  af  Slesvigs  Stift-. 
Mellem  ham  og  Dr.  Christiern  Winter  bestod  der 
et  inderligt  Venskab,  og  saavel  denne  som  Kans- 
leren Klaus  Pedersen  brevvekslede  med  Thomas 
Holste  paa  Latin.  Han  benyttedes  af  Kongen  og 
Dronningen  til  mange  forskellige  Sendelser  af  større 
og  mindre  Betydning.  Saaledes  besørgede  han  Indkøb 
for  Dronningen,  der  en  Gang  sender  ham  en  Prøve 
hollandsk  Lærred  og  beder  ham  skaffe  hende  ét 
eller  to  Stykker  af  samme  Slags.  En  anden  Gang 
skriver  hun:  >Kære  Thomas!  Forglem  ikke  de  8 
Alen  sort  Samlat*j  og  1^2  Alen  sort  Fløjl,  noget 
som  er  godt.  Send  mig  det  med  Engelke.  Hinse 
Serlinck  borger  mig  det  vel;  til  St.  Mikkels  Marked 
skal  jeg  nok  betale  ham  detc  o.  s.  v.  —  Thomas 
Holste  blev  i  Kongens  Tjeneste  ogsaa  efter  Dron- 
ningens Død  hge  til  Kongens  Fængsling  153i?.  Paa 
Efterretningen  herom  blev  han  greben  af  en  saadan 
Fortvivlelse,  at  han  greb  sit  Sværd  og  tilføjede  sig 
selv  et  Saar.  hvoraf  han  døde  næste  Dag, 

Da  Hoffet  drog  til  Lier.  blev  den  gamle  Kans- 
ler Claus  Pedersen  ladt  tilbage  i  Mecheln.  fordi  han 
var  syg  og  selv  erklærede,  at  han  ikke  kunde  taale 
at  rejse  i  det  daarlige  Vejr.  Ensomheden  og  Syg- 
dommen paavirkede  hans  Sind  saaledes,  at  han  faldt 
hen  i  Mismod  og  bildte  sig  ind,  at  man  med  Vilje 


')    Nedertysk:    Schamlot;    fransk:    camelot.    d.   e.    Tøj    af 
Kamélgarn. 

havde  ladet  ham  blive  tilbage  i  Mecheln  for  at  blive 
ham  kvit.  Han  skrev  gentagne  Gange  til  Dron- 
ningen og  mindede  om  sin  lange  og  tro  Tjeneste, 
under  hvilken  »jeg  tit  og  ofte  har  lidt  baade  Hun- 
ger, Tørst  og  Frost,  paa  det  jeg  vilde  spare  hans 
Naades  Penninge«,  hvorfor  han  ikke  nok  kan  for- 
undres over,  »at  min  Herre  forlader  mig  saa  i 
denne  min  Elende«.  Han  pintes  tillige  ved  Tanken 
om  en  Gæld,  som  han  havde  paadraget  sig,  idet 
han  frygtede  for,  at  Kongen  ikke  vilde  betale  den. 
Dronningen  skrev  flere  Gange  til  ham  og  søgte  at 
overtyde  ham  om,  at  det  ingenlunde  forholdt  sig, 
som  han  bildte  sig  ind;  det  var  kun  hans  egne 
»Fantasier«;  og  at  de  Penge,  som  han  havde  ud- 
lagt for  Kongen,  saa  vel  som  hvad  han  selv  havde 
forbrugt,  skulde  nok  blive  erstattet.  Claus  Peder- 
sen døde  i  Maj  1525.  Han  var  yndet  af  Kongen 
og  elsket  af  sine  Omgivelser,  der  gav  ham  Til- 
navnet ^den  gode  Kansler«.  Efter  Claus  Pedersens 
Død  blev  Kanslerposten  overdraget  til  Godske  Erik- 
sen Rosenkrans,  en  af  de  faa  af  den  høje  danske 
Adel,  der  ikke  svigtede  Kong  Christiern. 

Adskillige  mere  eller  mindre  kendte  Mænd 
stod  i  nært  Forhold  til  Hoffet  i  Lier,  uden  dog  at 
have  Bolig  paa  Slottet  eller  fast  Ophold  i  Byen. 
Blandt  saadanne  kunne  nævnes  Dronningens  tyske 
Sekretær,  Melchior  de  Germania,  Kongens  Sekretær, 
den  højtbegavede  Nederlænder  Cornelius  de  Scepper, 
den  tyske  Adelsmand  Anton  von  Metz,  der  havde 
været  med  Dronningen  i  Danmark  og  nu  navnlig 
opholdt  sig  i  Antwerpen,  hvor  han  ejede  en  Gaard. 
Borgmester  Hans  Mikkelsen  boede  med  sin  Familie 
i  et  privat  Hus  i  Lier.  Han  stod  dog  i  et  nøje 
Forhold   til    Hoffet,   styrede    Regnskabsvæsenet    og 

stod  i  Spidsen  for  Hofholdningen.  Han  affattede 
en  saakaldet  .Ordinancia« .  hvori  der  var  fastsat 
nøjagtige  Regler  for  det  daglige  Livs  Gang, 

Husholdningen  førtes  med  Orden  og  Sparsom- 
melighed. Ifølge  vOrdinancia«  skulde  der  spises 
til  Middag  hver  Dag  Kl.  12.  Kongen  og  Dronningen 
spiste  i  en  særskilt  Sal,  medens  det  øvrige  Hof 
fordeltes  i  tre  Hold  efter  Rang  og  spiste  ved  fem 
Borde  i  den  store  Sal.  Ved  det  første  Bord  sad 
de  høje  gejstlige  Herrer  og  Adelsmændene,  derefter 
Kongens  Sekretærer  o.  a.  Ved  det  sidste  Bord  be- 
værtedes de  lavere  Hofbetjente  og  det  kvindelige 
Tyende,  deriblandt  Ammen  og  en  Dværginde  ved 
Navn  Karine.  Fyrsterne  holdt  ofte  saadanne  Dværge 
eller  Dværginder  ved  Hofferne.  Det  var  nøje  be- 
stemt, hvor  megen  Vin  der  maatte  bruges  ved  hvert 
Bord,  ligesom  det  ogsaa  var  fastsat,  hvad  der  maatte 
bruges  af  Brændsel  i  hvert  enkelt  Rum. 

Opholdet  i  Lier  blev  for  Dronning  Elisabeth  en 
Tid  fuld  af  Sorger,  og  hun  forskaanedes  end  ikke 
for  Bekymringer  for  Livets  første  Fornødenheder, 
hvilket  maatte  falde  saa  meget  tungere  paa  hende, 
som  hun  var  født  og  opdragen  i  Højhed  og  Over- 
flod. Det  var  ganske  vist  en  ret  betydeHg  Sum, 
Margrethe  havde  anvist  til  Hofholdningen,  og  denne 
førtes  paa  en  husholderisk  og  fornuftig  Maade, 
trods  Margrethes  Klager  over  det  modsatte.  Naar 
Pengene  ikke  kunde  slaa  til,  kom  det  af  de  kost- 
bare poUtiske  Foretagender,  som  Kongen  og  Dron- 
ningen indlod  sig  paa  for  at  komme  tilbage  til 
Danmark.  I  Løbet  af  Aaret  1525  stiftedes  der  en 
Gæld  paa  14,000  Gylden  og  desuden  en  Regnings- 
gæld  paa  2000  Gylden  hos  Købmændene  i  Lier  og 
andre  Byer.     I  Pengesager  havde  Dronningens  Navn 

større  Vægt  end  Kongens,  og  det  var  derfor  i  Re- 
gelen i  hendes  Navn,  der  toges  paa  Borg.  Hendes 
Juveler  og  Ringe  blev  solgte  eller  bragte  til  Pante- 
laaneren  uden  nogensinde  at  blive  indløste  igen. 
Børnenes  kostbare  Legetøj,  der  til  Dels  var  bragt 
med  fra  Danmark,  maatte  ligeledes  afhændes.  Dron- 
ningen syede  Kongens  aflagte  Klæder  om  til  Bør- 
nene. Da  Mingwitz  en  Gang  bad  sin  Herre  om 
dennes  gamle  røde,  bræmmede  Kjole,  som  han 
antog  Kongen  ikke  mere  brugte,  fik  han  til  Svar, 
at  Kongen  ikke  kunde  tjene  ham  deri,  da  Dron- 
ningen havde  skaaret  den  i  Stykker  til  Tøj  for 
Børnene.  Christiern  Winter  udtaler  ligeledes  en 
Gang  Ønsket  om  at  faa  en  af  Kongens  aflagte 
Kjortler,  »da  hans  egen  ved  mange  Aars  Brug  var 
bleven  saa  forsHdt,  at  han  ikke  mere  kunde  være 
bekendt  at  gaa  med  den«.  At  Kongen  og  Dron- 
ningen under  saadanne  Forhold  kunde  falde  hen  i 
Mismod,  er  forstaaeligt.  Provst  Hans  Hansen  op- 
fordrer i  et  Brev  Kongen  til  »for  Guds  Skyld  ikke 
at  besvære  sig  med  stor  Sorg  og  Bekymring  for 
denne  Verdens  Modgang  og  Anfægtelser«,  men  be- 
tænke, »at  vi  have  den  almægtigste  Gud  som  en 
barmhjertig  og  mægtig  Herre  og  Fader«. 

Dronningen  var,  som  allerede  omtalt,  fuldstæn- 
dig indviet  i  alle  Kongens  Planer.  Hun  overværede 
de  politiske  Forhandlinger  og  modtog  i  Kongens 
Fraværelse  Beretning  fra  de  Afsendinge,  som  ind- 
fandt sig  i  Lier.  Breve,  der  indløb,  naar  Kongen 
var  borte,  aabnede  og  besvarede  hun;  hendes  Un- 
derskrift findes  Side  om  Side  med  Kongens  i  mange 
af  de  Breve,  der  udstedtes.  Det  er  beundrings- 
værdigt, at  Kongen  og  Dronningen  i  Aaret  1525 
kunde    tænke   paa   og  gøre   et   nyt  Forsøg   paa   at 

generhverve  deres  Riger.  I  Begyndelsen  af  Aaret 
henvendte  Søren  Norby,  der  i  Østersøen  kæmpede 
for  Christiern  den  Andens  Sag,  sig  til  Dronningen 
og  bad  hende  om  at  anvende  al  sin  Indflydelse  hos 
Kejseren  for  at  formaa  ham  til  at  sende  Hjælp. 
Skønt  der  ad  denne  Vej  ikke  udrettedes  stort,  lyk- 
kedes det  dog  at  faa  udrustet  en  lille  Fribytterflaade, 
der  under  Anførsel  af  den  unge.  kække  Køben- 
havner Claus  Kniphof  skulde  søge  at  sætte  sig  i 
Forbindelse  med  Søren  Norby. 

Da  der  blev  klaget  over  denne  Flaades  Ka- 
perier.  som  ogsaa  lejlighedsvis  gik  ud  over  neder- 
landske Skibe  i  Nordsøen,  sendte  Regeringen,  for 
at  faa  Kongen  til  at  gøre  Ende  herpaa,  en  Deputa- 
tion til  Lier,  bestaaende  af  Aert  v.  der  Go  es. 
som  har  gjort  nogle  Optegnelser  i  en  opbevaret 
Dagbog  om  Sammenkomsten,  der  ogsaa  overværedes 
af  Dronningen.  Aert  v.  der  Goes  var  ledsaget  af 
Anthonis  van  Lalaing,  Greve  af  Hoogstraten, 
og  af  Johan  Carondelet,  der  var  Ærkebiskop 
af  Palermo  og  kejserhg  Raad.  x\t  de  tre  Herrer 
ikke  var  synderlig  velkomne  i  Lier,  fremgaar  af. 
at  Kongens  Sekretær  Poul  Kempe  et  Sted  kalder 
Hoogstraten  en  Ærkedjævel  og  Biskop  Johan  et 
giftigt  Spøgelse.  Kongen  og  Dronningen  lovede  dog 
at  rette  sig  efter  Regeringens  Ønske,  dog  kun  paa 
det  Vilkaar.  at  Hans  Kniphof  og  hans  Fæller  ikke 
maatte  drages  til  Ansvar. 

I  JuH  1525  paalagde  Kongen  Claus  Kniphof. 
at  han  »ved  sin  Hals«  ikke  maatte  øve  Kaperi  paa 
de  kejserlige  Strømme.  Staden  Antwerpen,  der 
offentlig  havde  stemplet  Kniphof  som  »Sørøver  og 
Søtyv«,  fik  et  hvast  Brev  fra  Kongen  og  Dronningen, 
hvori  de   erklærede,   at   Kniphof  var  deres    ærlige, 

tro  Tjener,  som  efter  deres  Befaling  fejdede  paa 
Kongens  Fjender,  der  tillige  var  Kejserens.  De 
udstedte  derefter  i  Avgust  Maaned  (Mandag  efter 
St.  Bartholomæus  Dag)  nye  Kaperbreve  til  Claus 
Kniphof,  hvori  denne  fik  Tilladelse  til  i  Kongens 
Tjeneste  og  paa  hans  Vegne  at  hverve  Mandskab 
og  at  fortsætte  Krigen  mod  Kongens  Fjender,  og 
det  gik  nu  navnlig  ud  over  Hansestædernes  Skibe. 
Der  blev  kæmpet  med  skiftende  Held,  indtil  det 
lykkedes  Hamborgerne  med  en  stor  Overmagt  at 
indeslutte  Kniphof,  der  var  sejlet  ind  i  Bugten  ved 
Ems's  Udløb.  Lørdag  den  7.  Oktober  kom  det  til 
en  frygtelig  Kamp,  der  endte  med,  at  Kniphof  med 
Skibe  og  Mandskab  toges  til  Fange  og  førtes  til 
Hamburg.  Her  blev  Kniphof  og  over  70  af  hans 
kække  Søfolk  dømte  til  Døden  som  Sørøvere,  og 
Dødsdommen  fuldbyrdedes  trods  deres  Paastand 
om  at  have  ført  lovlig  Krig  i  Kong  Christierns  Tje- 
neste. Uden  Tvivl  er  Dronningen  gaaet  i  Forbøn 
for  de  fangne,  men  uden  Virkning. 


15.    Sygdom,  D©d  og  Begravelse. 

Da  Dronningen  i  Sommeren  1524  kom  tilbage 
til  Nederlandene,  var  hendes  Helbred  undergravet 
som  en  Følge  af  de  sjælelige  Lidelser,  hun  havde 
gennemgaaet.  Kongen  og  Dronningen  rejste  i  Efter- 
aaret  1524  til  Aachen  for  at  bruge  de  derværende 
Bade,  der  ogsaa  øvede  en  gavnhg  Virkning.  Da 
Sygdommen  tog  til  igen  næste  Aar,  ønskede  de 
atter  at  drage  til  Aachen,  men  Margrethe  nægtede 
dem  de  dertil  nødvendige  Penge,  efter  hvad  Kongen 
selv  fortæller. 

Derimod    sendte    Margrethe    3—4    Doktorer    i 

Medicinen  til  Lier  for  at  undersøge  Dronningens 
Tilstand.  Den  16.  Avgust  om  Morgenen  var  disse 
Læger  til  Stede  ved  Dronningens  Seng,  hvorpaa 
de  enstemmig  raadede  hende  til  at  holde  sig  i  Ro 
og  til  at  iagttage  andre  Forsigtighedsregler.  Dron- 
ningen tog  imidlertid  ikke  synderligt  Hensyn  til 
Lægernes  Raad,  thi  allerede  næste  Dag  kørte  hun. 
Kongen  og  Børnene  ud.  Turen  gik  først  til  Me- 
cheln,  hvor  de  besøgte  Anton  v.  Metz.  Derefter 
kørte  de  omkring  i  Omegnen  og  tog  ind  i  Klostret 
Baulo,  hvis  Abbed  gjorde  et  stort  Gæstebud  til  Ære 
for  dem.  Først  efter  en  Uges  Forløb  vendte  de 
tilbage  til  Lier. 

Regentinden  vaagede  over  hvert  af  deres  Skridt 
med  en  Paapassenhed,  der  var  Kongen  og  Dron- 
ningen højst  besværlig.  Margrethe  lod  dem  forstaa, 
at  hun  helst  saå.  at  de  holdt  sig  i  Stilhed  i  Lier, 
men  herefter  vilde  de  ikke  rette  sig.  Straks  efter 
at  Ehsabeth  i  September  havde  haft  en  Under- 
handling med  to  kejserlige  Udsendinge,  rejste  hun 
med  sin  Mand  og  en  Del  af  Hoffet  til  Middelburg 
i  Zeeland,  som  de  dog  snart  igen  forlod  paa  Re- 
geringens Forestillinger. 

Det  kom  ved  denne  Lejlighed  til  et  Ordskifte 
mellem  Regentindens  Sekretær  Mak  si  mil  i  an 
Transsyl vanus  og  Dronningen.  Transsylvanus 
sagde,  at  det  ikke  stemmede  hverken  med  Kejserens 
eller  hendes  egen  Værdighed,  at  hun  drog  omkring 
i  Provinserne  med  et  saa  lille  og  tarvehgt  Følge. 
Hertil  svarede  Dronningen,  at  hun  undrede  sig  over, 
at  den  høje  Regentinde  ikke  lod  hende  og  hendes 
Mand  færdes  i  Kejserens  Lande,  hvor  de  vilde, 
noget  som  dog  var  de  allerringeste  Undersaatter 
tilladt.    Altid  at  sidde  hjemme  i  Lier,  som  Regent- 

inden  vilde  have  det,  vilde  være  haardt,  ja  uudhol- 
deligt. 

I  Begyndelsen  af  December  træffer  vi  atter 
Kongen  og  Dronningen  paa  Rejse.  Efter  et  Ophold 
paa  Slottet  Roosselaere  kørte  de  med  Børn  og 
Tjenerskab  i  8  Vogne  til  Landsbyen  Zwynaerde 
ved  Gent,  hvor  der  var  et  lille  Lystslot,  der  tilhørte 
det  rige  Abbedi  St.  Peter  i  Gent.  Abbeden  i  St. 
Peter,  Gerhard,  efter  hvis  Indbydelse  de  kom  til 
Zwynaerde,  modtog  dem  ved  deres  Ankomst  til 
Slottet  henimod  Aften  den  6.  December  >med  stor 
Ærbødighed  og  HjerteUghed«. 

To  Dage  efter,  paa  Mariæ  Undfangelsesdag, 
overværede  Elisabeth  med  sine  Børn  Gudstjenesten 
i  Slotskapellet;  men  samme  Dag  blev  hun  saa  syg, 
at  hun  fra  nu  af  ikke  mere  kunde  forlade  sit  Væ- 
relse, og  Sygdommen  gjorde  hurtige  Fremskridt. 
Den  20.  December  melder  Christiern  Regentinden, 
at  hans  Hustru  var  saa  afkræftet,  at  hun  ikke  kunde 
løfte  Hovedet  uden  at  falde  i  Afmagt;  det  var 
derfor  umuligt  for  dem  at  rejse  fra  Zw^ynaerde,  før- 
end det  behagede  Gud,  at  hun  atter  bedredes.  Den 
syge  led  tillige  af  en  stærk  Aandenød,  og  det  blev  for 
hver  Dag  tydeligere,  at  det  gik  mod  Døden.  Jule- 
dag sendte  Margrethe  sin  Hushofmester  Sonastre 
til  Zwynaerde  med  et  Brev,  hvori  hun  forsikrer,  at 
hun  er  rede  til  at  gøre,  hvad  der  staar  i  hendes 
Magt  for  Elisabeth,  hvis  Helbred  laa  hende  Hge  saa 
meget  paa  Hjerte,  som  om  hun  havde  været  hendes 
egen  Datter.  Næsten  daglig  sendte  Margrethe  Bud 
og  Smaabreve  til  Zwynaerde  for  at  høre  til  den 
syges  Befindende. 

Al  menneskelig  Hjælp  var  dog  nu  forgæves. 
Kongen   havde   skrevet  til  Jørgen  v.  Mingwitz,   der 

da  var  i  Tyskland,  om  at  skaffe  en  Læge  derfra. 
Der  var  allerede  truffet  Aftale  med  en  saadan  om 
at  rejse  til  Nederlandene:  men  da  saa  Kongen  skrev, 
at  Lægen  ikke  maatte  komme,  med  mindre  han 
virkelig  kunde  hjælpe  Dronningen,  vilde  Lægen  ikke 
vove  Turen.  Rimeligvis  har  Kongen  allerede  da 
set,  at  Døden  var  uafvendelig. 

Den  14.  Januar  1526  skrev  Dronningen  sit 
sidste  Brev  til  Margrethe,  hvori  hun  bønfalder  denne 
om  at  komme  hendes  Mand  og  Børn  til  Hjælp  og 
hjælpe  dem  til  deres  Ret.  Kun  Underskriften.  Ysa- 
beau,  er  egenhændig;  den  er  skreven  med  rystende 
Haand.  Dronning  Elisabeth  døde  den  19.  Januar 
1526  ved  Middagstid.  Hun  var  altsaa  da  endnu 
ikke  25  Aar  gammel. 

Der  findes  to  Beretninger  om  Dronningens  Syg- 
dom og  Død.  Den  ene  er  et  Brev  fra  Kongen  selv 
til  Luther;  den  anden  er  et  Dokument  paa  det  hol- 
landske Sprog  og  paa  Latin,  forfattet  af  den  ka- 
tolske Sognepræst  i  Zwynaerde,  Thomas  Blanckaert, 
der  jævnlig  var  til  Stede  ved  Dronningens  Sygeleje. 
Denne  sidste  Beretning  blev  efter  Blanckaerts  Si- 
gende udarbejdet  efter  Kongens  Opfordring,  rime- 
ligvis for  at  overrækkes  Margrethe  og  de  øvrige 
Slægtninge.  Et  Eksemplar  paa  Pergament  af  dette 
Dokument  blev  nedlagt  i  Dronningens  Kiste. 

Kongens  Beretning  til  Luther  gaar  i  Hoved- 
sagen ud  paa  følgende:  Da  Sygdommen  tog  til, 
hengav  Dronningen  sig  ganske  under  Guds  Vilje,  styr- 
kede sit  Hjerte  ved  en  fast  Tro,  tilgav  alle  Menne- 
sker og  bad  om  deres  Tilgivelse  og  Forbøn.  Mar- 
grethe havde  saa  sendt  nogle  Personer,  der  skulde 
overtale  Dronningen  til  at  træde  tilbage  til  »den 
papistiske   Antikristendom« ;    men    da    deres   Over- 

taleiser  intet  frugtede,  forlod  de  den  Syge  efter 
først  at  have  bestrøget  hende  med  Olie.  Men  før 
dette  skete,  havde  hun  fast  i  Troen  modtaget  det 
hellige,  høj  værdige  Sakramente  paa  ret  kristelig 
Vis  (d.  e.  saavel  Brød  som  Vin).  Paa  den  evan- 
geliske Præsts  Spørgsmaal  havde  hun  udtalt,  at  hun 
vilde  blive  bestandig  i  en  fast  Tro.  hvorimod  hun 
ikke  havde  villet  svare  de  andre  paa  deres  over- 
troiske Tale.  Til  sidst  havde  hun  mistet  Mælet  og 
befriedes  derved  for  Papisternes  Plagerier.  —  Kongen 
slutter  sit  Brev  saaledes:  »Vi  er  af  det  tillidsfulde, 
trøsterige  Haab,  at  hun  er  den  evige  Saligheds 
Barn.     Dertil  hjælpe  Gud  os  alle.« 

Af  Blanckaerts  ordrige  Beretning  skal  anføres 
følgende:  Efter  at  Dronningen  Mariæ  Undfangelses- 
dag  havde  overværet  Messen  i  Slotskapellet,  forlod 
hun  ikke  mere  sine  Værelser.  Juledag  red  Kongen 
med  sine  Børn  og  Hoffolk  til  Sognekirken  i  Zwy- 
naerde,  hvor  de  overværede  Gudstjenesten.  Des- 
uden blev  der  enten  af  Blanckaert  eller  af  en  af 
Kapellanerne  holdt  Messe  i  Slotskapellet  eller  stun- 
dum  i  Dronningens  Værelse.  Den  8.  Januar  modtog 
Dronningen  den  hellige  Nadvere,  og  samme  Dags 
Eftermiddag  gjorde  hun  sit  Testamente.  Fra  denne 
Dag  af  forblev  Blanckaert,  Abbed  Gerhard  og  Jo- 
hannes Mickeisen  (d.  e.  Jens  Mikkelsen  Mønbo) 
efter  Opfordring  af  Kongen  i  den  dødssyge  Dron- 
nings Nærhed.  De  talte  jævnlig  til  hende  om  vor 
Saliggørers  bitre  Lidelse,  og  Dronningen  tilkendegav 
snart  ved  Ord  og  snart  ved  Tegn,  at  hun  sørgede 
over  sin  Synd,  at  hun  vilde  forblive  i  den  kristne 
Tro  og  leve  og  dø  i  vor  Moders,  den  hellige  Kir- 
kes Skød.  Onsdag  den  17.  Januar  modtog  hun 
den   sidste  Olie,    ved    hvilken    Lejlighed    hun    med 

begge  Hænder  tog,  først  det  indviede  Lys  og  saa 
Krusifikset.  hvilket  hun  længe  saå  paa.  Abbeden 
spurgte  hende,  om  hun  vilde  leve  og  dø  som  en 
sand  Datter  af  vor  Moder,  den  hellige  Kirke,  paa 
hvilket  Spørgsmaal  hun  med  klar  Stemme  svarede: 
Ja.  Næste  Nat  blev  der  til  Dronningen,  der  stadig 
udviste  stor  Taalmodighed,  talt  mange  Trøstens  Ord, 
idet  der  paa  det  kraftigste  blev  holdt  hende  for 
Øje,  hvad  vor  Saliggører  havde  lidt  for  hende  og 
for  alle.  Fredagen  den  19.  Januar  om  Formiddagen 
læste  Blanckaert  en  Messe  for  Dronningen,  som  nu 
laa  i  Dødskampen,  og  derefter  sang  han  de  Bods- 
salmer, Litanier,  Bønner  og  Velsignelser,  som  Kir- 
ken foreskrev.  Da  Døden  var  indtraadt,  læste  han 
en  Sjælemesse  for  den  bortgangnes  Sjæl. 

De  to  Beretninger  er  enige  om,  at  Elisabeth 
taalmodig  bar  sine  Lidelser  og  døde  med  et  fromt, 
gudhengivent  Sind.  Derimod  synes  de  at  staa  i 
Modstrid  til  hinanden  med  Hensyn  til  det  Spørgs- 
maal, om  hun  er  død  som  evangelisk  Kristen  eller  i 
den  romersk-katolske  Kirkes  Skød.  Har  Elisabeth  paa 
det  sidste  givet  efter  for  sine  Slægtninge  og  svigtet 
den  Tro,  som  hun  for  næppe  et  Aar  siden  frimodig 
bekendte  under  Rigsdagen  i  Niirnberg.  da  hun  nød 
Nadveren  »under  begge  Skikkelser <'  ?  En  nøjere 
Betragtning  af  Datidens  religiøse  Forhold  og  af 
Blanckaerts  Beretning  giver  dog  utvivlsomt  det  Re- 
sultat, at  hun  er  bleven  sin  evangeliske  Overbevisning 
tro  og  er  bleven  fast  ved  det  Evangelium,  som  hun 
under  svære  Tider  havde  lært  at  kende,  og  hvori 
hun  var  bleven  befæstet  ved  Samlivet  med  den 
ædle  Kurfyrstinde  i  Berlin. 

Som  Blanckaert  med  mange  Ord  beretter,  har 
Dronningen  sammen  med  Kongen  jævnlig  hørt  den 

romersk-katolske  Messe  og  har  i  det  hele  iagttaget 
den  gamle  Kirkes  gudstjenstlige  Skikke.  Heri  er 
intet  paafaldende.  Reformationen  var  endnu  for- 
holdsvis ung,  og  kun  faa  Steder  var  man  naaet  til 
at  foretage  større  Forandringer  i  Gudstjenesten. 
Først  i  Aaret  1526  udgav  Luther  sit  Skrift:  »Om 
den  tyske  Messe  og  Ordningen  af  Gudstjenesten«, 
som  indeholdt  et  Forslag  om  Ordningen  af  den 
evangeliske  Gudstjeneste.  Der  stod  endnu  ikke 
som  senere  to  skarpt  afgrænsede  Kirkesamfund 
over  for  hinanden.  Elisabeth  kunde  som  troende 
Kristen  svare  Ja  paa  Abbedens  Spørgsmaal,  om 
hun  vilde  leve  og  dø  i  Kirkens  Skød,  ligesom  hun 
ogsaa  efter  gammel  Skik  kunde  modtage  den  sidste 
OHe,  saa  meget  mere  som  Luther  selv  i  disse  Over- 
gangsaar  gentagne  Gange  (f.  Eks.  til  Kurfyrstinde 
Elisabeth)  havde  givet  det  Raad,  at  man  foreløbig 
skulde  rette  sig  efter  de  bestaaende  Skikke  og  saa 
for  øvrigt  holde  fast  ved  Guds  Ord. 

Tegnet  paa,  at  man  sluttede  sig  til  det  nye, 
var,  at  man  nød  Nadveren  under  begge  Skikkelser. 
Det  var  paa  dette  Tidspunkt  den  Bekendelseshand- 
ling,  hvorved  man  aflagde  Vidnesbyrd  om  sin  Tro 
efter  evangehsk-luthersk  Opfattelse.  Kong  Christiern 
selv  beretter  udtrykkelig  i  sit  Brev  til  Luther,  at 
Dronningen  paa  sit  Dødsleje  nød  Nadveren  paa  ret, 
kristelig  Vis.  Blanckaert  gaar  derimod  i  sin  Be- 
retning let  hen  over  dette  afgørende  Punkt  og  siger 
kun,  at  Dronningen  modtog  Vor  Herre,  efter  at  han 
(Blanckaert)  Aftenen  forud  havde  bragt  Nadverele- 
menterne hen  til  Slotskapellet.  Utvivlsomt  har 
Dronningen  modtaget  Nadveren  paa  evangelisk  Vis 
af  den  evangeliske  Præsts  Haand.    Efter  Blanckaerts 

egen  Fremstilling  var  denne  samme  Dag  til  Stede 
ved   Dronningens  Sygeseng. 

Med  denne  Betragtning,  der  bestrides  af  ro- 
mersk-katolske  Historikere,  som  udelukkende  bygger 
paa  Blanckaerts  Beretning,  stemmer  det,  hvad  der 
fortælles,  at  Dronningen  gentagne  Gange  hos  Mar- 
grethe gik  i  Forbøn  for  fængslede  lutherske  Kristne, 
der  i  disse  Aar  var  udsatte  for  en  forfærdelig  For- 
følgelse i  Nederlandene.  I  ovennævnte  Brev  til 
Luther  fortæller  Kong  Christiern.  at  hans  Hustru 
var  gaaet  i  Forbøn  for  mange  kristne  Folk ,  der 
var  bleven  fængslede  i  Antwerpen,  Bryssel  og  Lo- 
wen.  Hun  havde  saaledes  henvendt  sig  skriftlig 
herom  til  Margrethe;  men  da  denne  lod  hendes 
Skrivelse  ubesvaret,  sendte  hun  en  af  Kongens 
Raader  til  Regentinden,  som  nu  gav  det  Svar.  at 
EUsabeth  og  hendes  Ægtefælle  skulde  ikke  blande 
sig  i  disse  Sager.  Gjorde  de  det  desuagtet  frem- 
deles, blev  de  ikke  »Kejserens  Venner*,  og  derfor 
vilde  hun  advare  dem  o.  s.  v. 

At  Dronningen  til  Trods  for  Fasterens  Trusler 
dog  ikke  undlod  Hge  til  det  sidste  at  komme  sine 
Trosfæller  til  Hjælp  ved  sine  Forbønner,  fremgaar 
af  et  Brev  fra  Hans  Mikkelsen  af  15.  Januar  1526, 
altsaa  faa  Dage  før  Dronningens  Død,  hvori  han 
skriver,  at  Dronningen  havde  tilskrevet  Margrethe 
angaaende  Løsladelsen  af  dem,  som  i  Antwerpen 
sad  fængslede  for  Evangeliets  Skyld,  men  at  hun 
endnu  ikke  havde  faaet  Svar  derpaa.  —  Kongens 
Sekretær,  Poul  Kempe,  der  forfattede  et  latinsk 
Mindedigt  om  Dronningen ,  fortæller  ligeledes  i 
dette,  at  EUsabeth  paa  den  Tid  gik  i  Forbøn  for 
sine  Trosfæller  hos  Fru  Margrethe,  »den  Blodhund«, 
som  han  ikke  uden  Grund  kalder  hende. 

Denne  dygtige  Kvinde  (f  1530).  der  i  mange 
Stykker  maa  beundres,  har  plettet  sit  Minde  ved 
sin  blodige  Strenghed  mod  -Kætterne«.  I  Oktober 
1529  blev  én  af  Christierns  Folk,  Vilhelm  van 
Zw olien,  brændt  i  Mecheln.  Ogsaa  Kejser  Karl 
blev  mere  og  mere  fjendsk  mod  Reformationen. 
I  Oktober  1531  sagde  han  til  sin  Søster  Maria, 
hvem  Luther  havde  tilegnet  et  af  sine  Skrifter: 
>Hvis  jeg  havde  Fader,  Moder,  Broder,  Søster,  Hu- 
stru eller  Børn,  der  var  smittede  af  det  lutherske 
Kætteri,  vilde  jeg  anse  dem  for  mine  værste  Fjender.« 

I  Anledning  af  Dronning  Elisabeths  Død  skrev 
Luther  i  et  Brev  til  Teologen  Agri  cola  (18.  Fe- 
bruar 1526):  »Den  kongelige  Kvinde,  som  i  Sandhed 
var  en  Dronning,  den  danske  Konges  Hustru  Elisa- 
beth, er  gaaet  bort  fra  de  levendes  Land,  hvad 
Kong  Christiern  selv  har  tilskrevet  mig.  Hun  gik 
bort  i  en  fast  Tro  efter  at  have  modtaget  Herrens 
Nadvere  paa  rette  Maade  efter  Kristi  Indstiftelse; 
og  man  kunde  ikke  overtale  hende  til  at  vende 
tilbage  til  Pavens  Tro ,  skønt  hun  blev  stærkt  fri- 
stet af  de  mægtige.«  —  Et  andet  Sted  (i  et  Skrift 
fra  1528)  giver  Luther  Elisabeth  følgende  smukke 
Eftermæle:  »En  ægte  Kongedatter  var  tilvisse  det 
ædle  Blod,  Fru  Elisabeth.  Hun  greb  Evangeliet 
med  stort  Alvor  og  bekendte  det  frit,  hvorfor  hun 
ogsaa  maatte  dø  i  Elendighed.  Thi  vilde  hun  have 
fornægtet  det,  havde  hun  maaske  mødt  mere  Hjælp 
og  Bistand  i  Verden.«  I  denne  sidste  Betragtning 
har  Luther  utvivlsomt  Ret.  EUsabeths  og  Christierns 
Tilslutning  til  EvangeUet  var  en  af  de  største  Hin- 
dringer for  dem  i  at  opnaa  den  Hjælp,  de  søgte 
hos  deres  mægtige  Slægtninge. 

Der  blev  straks  sendt  Bud  om  Elisabeths  Død 

til  hendes  Søskende,  og  Efterretningen  synes  at 
have  gjort  et  dybt  Indtryk  paa  dem.  Kejser  Karl, 
der  var  i  Spanien,  skrev,  at  han  ønskede,  at  Gud 
havde  villet  det  anderledes.  Fra  Augsburg  skrev 
Ferdinand,  at  hans  Søsters  Død  havde  hensat  ham 
i  en  Sorg  saa  dyb,  som  aldrig  før.  Omkring  i 
Nederlandene,  i  Ungarn,  Tyskland,  Spanien  og  Dan- 
mark blev  der  afholdt  Sjælemesser  for  Dronningens 
Sjæl.  I  Danmark  skete  dette  paa  Foranstaltning 
af  Kong  Frederik  den  Første.  Nu  kunde  han  med 
større  Sindsro  end  før  sætte  sig  i  Besiddelse  af 
det  Gods  i  Danmark,  som  var  tilskrevet  Dronning 
Elisabeth  i  Ægteskabskontrakten  af  1514:.  Det  for- 
tjener at  nævnes,  at  Rigsraaderne  IMogens  Gjø 
og  Albert  Jepsen  Ravensberg  hidtil  havde  nægtet 
deres  Samtykke  til,  at  Kong  Frederik  tilegnede  sig 
den  landflygtige  Dronnings  Enkegods. 

Dronningens  Begravelse,  hvorom  Blanckaert  ud- 
førligt fortæller,  foregik  med  stor  Pomp  og  Pragt. 
Liget  blev  balsameret  og  ført  ind  i  Slotskapellet, 
hvor  Kisten  henstod  nogle  Dage,  dækket  med  et 
kostbart  Ligklæde.  Hver  Dag  blev  der  i  Kapellet 
sunget  Messer  og  Vigilier.  Søndag  Eftermiddag  den 
4.  P'ebruar  førtes  Liget  til  Gent  under  Ledsagelse 
af  et  stort  og  prægtigt  Følge.  Umiddelbart  efter 
Kisten  red  Kong  Christiern  og  Prins  Hans.  I  Føl- 
get saas  100  Fakkelbærere,  kongelige  og  kejserlige 
Herolder  i  kostbare  Vaabenkjortler,  en  Mængde 
Adelsmænd  til  Hest ,  talrige  Munke  og  gejstlige 
Herrer,  deriblandt  fem  Abbeder.  I  et  højtidehgt 
Optog  blev  Kisten  baaren  ind  i  St.  Peters  Kirken 
i  Gent  og  stillet  midt  i  Koret,  hvor  Abbed  Ger- 
hard udførte  de  sædvanlige  Ceremonier,  alt  med 
den  største  Højtidelighed.     Næste  Dags  Formiddag 

Kl.  10  samledes  man  atter  i  Kirken;  Abbeden  læste 
en  Sjælemesse,  hvorpaa  Kisten  med  mange  Æres- 
bevisninger sænkedes  ned  i  en  Grav  foran  Høj- 
alteret. 


16.    Drouniug  Elisabeths  (xrav.    Bisættelse  i 
Odense  1883. 

Kong  Christiern  lod  Kunstneren  Jean  de  Mabuse 
forfærdige  et  prægtigt  Mindesmærke  til  Elisabeths 
Grav.  Det  fremstillede  Dronningen  liggende  udstrakt 
med  Krone  paa  Hovedet  og  med  foldede  Hænder  (se 
Fig.  16).  Dette  Mindesmærke  blev  ødelagt  under 
følgende  Tiders  religiøse  Uroligheder  af  Billedstor- 
merne.  Cornelius  de  Scepper  forfattede  et  latinsk 
Gravvers,  der  sattes  som  Indskrift  paa  en  kunst- 
nerisk udsmykket  Tavle,  der  indsattes  i  Væggen 
over  Graven.  Sceppers  Gravskrift  er  senere  bleven 
oversat  paa  Dansk.     Begyndelsen  lyder  saaledes: 

Her  under  Marmor-Stene 
hviler  mine   kolde  Bene 
indsvøbt  i  Jordeklæder, 
hvorover  hver  Mand  græder. 
Jeg  er  Kejser  Karels  Søster. 
Mit  Navn  hvo  vide  lyster, 
Elisabeth  jeg  hedder  o.  s.  v. 

I  Aaret  1532  blev  Graven  aabnet,  og  Liget  af 
Elisabeths  Søn,  Prins  Hans,  nedsattes  i  Graven  hos 
Moderen. 

Dronning  Elisabeths  Ben  har  ikke  faaet  Lov 
at  hvile  i  Fred,  idet  saavel  St.  Peters  Kirken  som 
Graven  selv  gentagne  Gange  har  været  udsat  for 
Overlast.    Paa  Revolutionens  Tid  blev  Kirken  om- 

dannet    til    Malerisamling,    og    i   Aaret    181  <»    blev 
den  af  franske   Soldater  gjort   til  Foderoplagssted, 

Fig,  16.     Dronning  Elisabeths   Gravmæle 

i  St.  Peters  Kirken  i  Gent. 

(Efter  Belgisch  Museum  1838). 

ved    hvilken    Lejlighed    Tavlen    paa    Kirkens    Væg 
blev    fjernet.     Man   opbrød   Graven  for  at   plyndre 

Ligene,  og  nu  henlaa  den  i  Ruiner,  indtil  Præsten 
ved  Kirken  fire  Aar  efter  lod  den  rense  for  Mur- 
brokker og  Grus.  Benene  blev  samlede  og  lagte  i 
en  Kiste,  der  hensattes  paa  Jærnskinner.  Graven 
var  nu  længe  vanrøgtet  og  upaaagtet.  Dr.  Kaikar, 
som  i  Aaret  1842  besøgte  Kirken,  fortæller,  at  han 
med  Nød  og  næppe  fandt  den,  da  den  var  skjult 
under  Stole  og  andre  Sager. 

Paa  Foranledning  af  daværende  Etatsraad  Tiet- 
gen blev  EUsabeths  og  hendes  Søns  Ben  i  Som- 
meren 1883  overførte  til  Danmark  for  at  stedes  til 
Hvile  ved  Kong  Christiern  den  Andens  Side  i  St. 
Knuds  Kirke  i  Odense.  Skjult  under  Danebrogs- 
flag  blev  Kisten  paa  Dampskibet  >Moskovs«  Dæk 
ført  over  Havet  ad  samme  Vej,  som  Prinsesse 
Elisabeth  for  368  Aar  siden  var  rejst  som  den 
danske  Konges  Brud.  Ligene  førtes  først  til  Kjøben- 
havn,  hvor  Benene  blev  underkastede  en  Under- 
søgelse paa  det  kirurgiske  Akademi.  Undersøgelsen 
gav  det  Resultat,  at  det  virkelig  var  Dronning  Elisa- 
beths og  Prins  Hans's  Ben.  man  havde  for  sig. 
Dronningens  Hoved  fremviste  nemhg  en  umiskendelig 
Lighed  med  den  habsburgske  Slægts  Hovedform, 
navnhg  som  den  kendes  fra  Karl  den  Femtes  Hoved. 
Hagen  var  fremspringende  og  Underkæbens  forreste 
Parti  noget  fremskudt.  I  gamle  Skrifter  omtales 
det  som  ejendommeligt  for  den  burgundiske  Slægt, 
at  Underlæben  var  fremspringende,  hvilket  genfindes 
paa  samtidige  Billeder  af  Karl  den  Femte*)  og  Ærke- 
hertug  Ferdinand   (se  Fig.   12).      At    ogsaa  Dron- 


*).Jfr.  Forfatterens:  Filip  Melanchthon,  S.  65  (»Folkelæs- 
ning* Nr.  242). 

ning  Elisabeth  har  haft  dette  Familietræk,  stad- 
fæstes især  tydeUgt  af  den  Portrætfigur  i  omtrent 
halv  Legemsstørrelse, 
som  findes  paa  Claus 
Bergs  smukke  ud- 
skaarne  Altertavle 
i  St.  Knuds  Kirke  i 
Odense  og  er  udført 
ved  Aar  152u  (se  Fig. 
17  og  18)*). 

Fra  Kjøbenhavn 
førtes  Benene  til 
Odense  paa  et  af 
Flaadeos  Skibe.  I 
Odense  blev  de  mod- 
tagne med  stor  Høj- 
tidelighed og  under 
Ledsagelse  af  Militær 
og  et  stort  Følge  af 
Byens  Befolkning 
førte  til  St.  Knuds 
Kirke.  Den  af  danske 
Kvinder  med  Kranse 
rigt  smykkede  Kiste 
blev  hensat  i  St. Knuds 
Kirkes  Krypt,  hvor 
Stiftsprovst  Dam- 
gaard holdt  en  Minde- 


Fig.  17.  Dronning  Elisabeth. 
(Gibsafstøbning  af  Ansigtet  paa 
Dronningens  Fortrætfigur  paa 
Altertavlen  i  St.  Knuds  Kirke  i 
Odense.  Taget  af  Prof.  Magnus- 
Petersen). 


*)  En  Figur  paa  en  Søjle,  der  hører  til  Hans  Bryggemanns 
navnkundige  Altertavle  i  Slesvig  Domkirke  og  vistnok 
ogsaa  skal  forestille  Dronning  Elisabeth,  viser  den 
samme  ejendommelige  Ansigtsform.  Det  samme  er  Til- 
fældet med  et  Billede  af  Dronningen  paa  en  gammel 
Altertavle  fra  Karmeliterklostret  i  Helsingør,  hvilken  nu 
findes  paa  Nationalmusæet  i  Kjøbenhavn. 

tale.  Hen  paa  Efteraaret  fandt  Bisættelsen  Sted. 
Benene  lagdes  i  Blykister,  der  efter  at  være  bleven 
loddede  til  blev  nedsatte  i  en  muret  Grav.  Stene 
med  indhuggede  Navne  dækker  nu  Kong  Christierns, 
hans  Hustrus  og  Søns  Grave. 

Dronning  Elisabeth  fik  saaledes  sit  sidste  Hvile- 
sted i  det  Lands  Jord,  der  blev  hendes  andet 
Fædreland  og  hvis  Sprog  blev  hendes.  Mindet  om 
den  ædle,  men  saa  ulykkelige  Dronning  bør  leve  i 
det  danske  Folk.  Som  faa  har  hun  forstaaet  den 
Kunst  at  tilgive,  og  intet  kunde  faa  hende  til  at 
svigte  sin  Ægtefælle,  den  Konge,  hvis  Fejl  vel  var 
store  og  iøjnefaldende,  men  hvis  Ulykke  har  kastet 
et  formildende  Skær  over  hans  Minde.  Den  dan- 
ske Menighed  bør  ikke  glemme,  at  Dronning  EUsa- 
beth  uden  Frygt  bekendte  det  rene  Evangelium, 
for  hvis  Skyld  hun  paadrog  sig  sine  nærmeste  Slægt- 
ninges heftige  Vrede.  »Vilde  hun  have  fornægtet 
det,  havde  hun  maaske  mødt  mere  Hjælp  og  Bi- 
stand i  Verden«  (Luthers  Ord,  se  S.  150). 


17.     Slutning.     Bern  og  Slægt. 

Elisabeth  udtalte  paa  sit  Dødsleje  Ønsket  om, 
at  hendes  Børn  maatte  blive  hos  deres  Fader:  men 
delte  søgte  Kejseren  og  Regentinden  af  al  Magt  at 
hindre  »af  Frygt  for  den  onde  Lære«,  som  Kej- 
seren skrev  i  et  Brev  til  Margrethe.  Tvungen  af 
Omstændighedernes  Magt  gik  Kongen  (4.  Marts  1526) 
ind  paa  en  Overenskomst,  ifølge  hvilken  Børnene 
indtil  videre  skulde  opdrages  ved  Margrethes  Hof, 
dog  saaledes,  at  nogle  Danske  skulde  følge  med 
dem.     Disse  Danske,    iblandt   hvilke    kan    nævnes 

Fig.  18.     Dronning  Elisabeth. 

(Blyantsskitse  af  Hovedet  paa  Dronningens  Portrætfigur  paa 

Altertavlen  i   St.  Knuds    Kirke   i   Odense.      Tegnet    af  Prof. 

Magnus-Petersen). 

Kansleren  Godske  Eriksen  Rosenkrans  og  Dr.  Chri- 
stiern  Winter,  var  ikke  vel  sete  af  Fru  Margrethe. 
Fremdeles  var  det  bestemt  i  Overenskomsten,  at 
Børnene  skulde  vende  tilbage  til  Danmark  med 
deres  Fader,  naar  denne  ved  Kejserens  Hjælp  havde 
generhvervet  sine  Riger,  hvilket  imidlertid  aldrig  skete. 
Margrethe,  der  paa  sin  Vis  elskede  sine  unge  Slægt- 
ninge, holdt  sig  Overenskomstens  Ord  efterrettelig, 
at  »Børnene  skulde  holdes,  som  det  sømmede  sig 
for  Kongens  Børn  og  Kejserens  Søsterbørn«.  Selv- 
følgelig blev  de  opdragne  i  den  katolske  Kirkes 
Tro  og  Lære.  De  og  deres  Efterkommere  var  tabte 
for  den  evangeliske  Kirke. 

Prins  Hans  (f.  1518)  var  i  Besiddelse  af  for- 
trinlige Evner,  men  var  svagelig  af  Helbred.  Til 
Lærer  fik  han  den  navnkundige  Lærde  Cornelius 
Agrippa.  Prins  Hans  var  meget  afholdt  af  Kejser 
Karl,  som  i  Aaret  1532  tog  ham  med  til  Rigsdagen 
i  Regensburg.  Her  fremtraadte  den  fjortenaarige 
Dreng  og  fremsatte  sine  Krav  paa  Danmarks  Krone. 
Han  forsvarede  sin  Sag  paa  en  saadan  Maade,  at 
det  fremkaldte  Beundring  hos  Rigets  høje  Herrer. 
Men  her  i  Regensburg  blev  han  angreben  af  en 
heftig  Sygdom,  hvoraf  han  døde  den  11.  August 
1532,  samtidig  med,  at  hans  Fader,  Kong  Ghristiern, 
førtes  som  Fange  til  Sønderborg  Slot.  Prins  Hans's 
Død  var  til  største  Skade  for  Ghristiern  den  An- 
dens Sag. 

Prinsesse  Dorothea  (f.  1520)  blev  i  en  Al- 
der af  15  Aar  gift  med  den  aldrende  Kurfyrst 
Frederik  den  Anden  af  Pfalz,  den  samme,  der  i 
sin  Tid  havde  gjort  sig  Haab  om  at  faa  Kejserens 
Søster  Eleonora  til  Hustru.  Kejseren  lovede  dem 
Danmark  og  Norge,  men  hans  Hjælp  indskrænkede 

sig  som  sædvanlig  mest  til  »smaa  Summer,  store 
Løfter  og  stærke  Skrivelser«.  Under  Grevens  Fejde 
gjorde  Kurfyrst  Frederik  et  Forsøg  paa  at  und- 
sætte det  belejrede  Kjøbenhavn,  hvorved  han  vilde 
have  bragt  Kong  Christian  den  Tredje  i  en  yderst 
farlig  SliUing;  men  Kurfyrstens  Undsætning  kom 
for  sent.  Staden  faldt,  og  Kurfyrsten  blev  aldrig 
Danmarks  Konge.  Han  indførte  Reformationen  i 
sit  Land  1545.  Dorothea ,  der  forblev  barnløs, 
døde  i  Aaret  1580. 

Prinsesse  Christine  (f.  1522J  blev.  11  Aar 
gammel,  gift  med  Hertug  Frans  Sforza  af  Majland, 
men  denne  døde  ikke  længe  efter.  19  Aar  gam- 
mel ægtede  hun  Hertug  Frans  af  Lothringen.  Chri- 
stine var  en  smuk  og  højt  begavet  Kvinde ,  der 
jævnhg  spillede  en  betydelig  politisk  Rolle.  Fra 
hende  nedstammede  Hertug  Frans  Stefan  af  Loth- 
ringen,  der  1736  blev  gift  med  Kejserinde  Maria 
Theresia  af  Østrig.  I  dette  Ægteskab  fødtes  16 
Børn,  deriblandt  den  ulykkelige  franske  Dronning 
Marie  Antoinette,  der  guillotineredes  under  Revolu- 
tionen. Fra  samme  Par  nedstammer  den  nu  re- 
gerende østrigske  Kejser  og  den  belgiske  Konge  og 
Dronning.  —  Christine  af  Lothringen  døde  1590. 

Endnu  skal  omtales  Elisabeths  Moder,  den 
ulykkelige  Johanna  den  Vanvittiges  senere 
Liv  og  Skæbne.  Hun  overlevede  sin  Datter  i  hen- 
ved 30  Aar.  Som  allerede  omtalt,  er  der  i  nyere 
Tid  rejst  Tvivl  om  hendes  foregivne  Afsindighed. 
I  Begyndelsen  af  Treserne  offentUggjorde  den  tyske 
Historiker  Bergenroth,  hvem  det  var  lykkedes  at 
faa  Adgang  til  de  rige  Arkiver  i  den  spanske  By 
Simanca,   en  Række  Breve,    der  synes  at  modsige 

den  gamle,  gængse  Opfattelse*).  Johanna  holdtes 
under  streng  Bevogtning  paa  Slottet  i  Tordesillas 
lige  til  sin  Død  i  April  1555.  Hun  var  stundum 
Genstand  for  en  ligefrem  grusom  Behandling  af 
sin  Fangevogter,  Markien  af  Denia.  Ja  selv  Inkvisi- 
tionen synes  at  være  bragt  til  Anvendelse  mod 
den  ulykkelige  Kvinde,  der  ikke  i  ét  og  alt  vilde 
bøje  sig  for  den  romerske  Kirkes  Forskrifter.  Hun 
døde  med  Tak  til  Gud,  fordi  han  løste  hende  ud 
af  hendes  Fængsel,  og  med  denne  Bøn  paa  Læberne : 
i- Korsfæstede  Frelser,  staa  mig  bi.« 

Kong  Christierns  senere  Skæbne  er  vel  kendt. 
Her  skal  blot  mindes  om,  at  han  1530  i  Inns- 
bruck sagde  sig  løs  fra  Lutherdommen  for  endelig 
at  opnaa  Kejserens  Hjælp,  hvilket  dog  kun  i  en 
ringe  Grad  lykkedes.  Ogsaa  til  Kurfyrst  Joachim 
kom  Christiern  i  et  venligere  Forhold.  I  Efteraaret 
1531  sejlede  han  med  nogle  Tusinder  Landsknægte, 
som  han  havde  samlet  i  Nederlandene,  til  Norge. 
Atter  denne  Gang  var  Vesterhavet  ham  ugunstigt. 
Ved  Uvejr  mistede  han  flere  Skibe  og  en  stor  Del 
af  sit  Mandskab.  Med  sin  svækkede  Hær  landede 
han  i  Norge;  men  her  blev  han  nødt  til  at  indlade 
sig  i  Underhandlinger  med  Biskop  Knud  Gylden- 
stjerne af  Odense,  der  havde  indfundet  sig  med  en 
dansk-lybsk  Flaade.  Efter  at  Gyldenstjerne  i  For- 
ening  med   Høvedsmændene   havde  tilsagt  Kongen 


♦)  Man  har  endog  ment,  at  Johanna  blev  erklæret  for  van- 
vittig og  holdt  indespærret  af  politiske  Grunde,  nemlig 
for  at  først  Faderen,  Kong  Ferdinand  den  Katolske,  og 
dernæst  Sønnen,  Kejser  Karl,  kunde  sætte  sig  i  Be- 
siddelse af  hendes  Mødrenearv,  Kongeriget  Kastilien.  I 
saa  Tilfælde  var  hun  et  Offer  for  Ferdinands  og  Karls 
Stormagtsplaner. 


17.     Slutning.     Børn  og  Slægt.  161 

»en  fri,  ærlig,  sikker,  trofast,  ubrødelicr  og  kristelig 
Lejde,  som  fuldkommen  og  trolig  holdes  skal.  under 
Guds  store  Hævn  og  evige  Straf,  ved  alle  vores 
gode  Tro.  Love.  Ære  og  Redelighed^,  gik  han  om 
Bord  paa  den  danske  Flaade.  Han  førtes  nu  først 
til  Kjøbenhavn  og  derfra  til  Sønderborg  Slot,  hvor 
Fængslets  Porte  lukkede  sig  bag  ham.  Skønt  der 
gjordes  Forsøg  paa  at  faa  ham  fri  især  af  Søsteren, 
Kurfyrslinde  Elisabeth,  blev  han  dog  her  til  Aaret 
1549.  da  han  ved  Kong  Christian  den  Tredjes  Vel- 
vilje overflyttedes  til  et  mildt  Fangenskab  paa 
Kallundborg  Slot,  hvor  han  døde  i  Begyndelsen  af 
Aaret  1559. 


TILLÆG. 

Et  Brev 

fra  Dronning  Elisabeth  til  Kong  Christiern,  skrevet  med 
Dronningens  egen  Haand  i  Nlirnberg  den  29.  Marts 
1524,  skal  her  gengives  (dog  med  Undtagelse  af  et  lille 
Stykke  i  Begyndelsen).  Det  meddeles  med  den  oprin- 
delige Bogstavering  efter  C.  F.  Allen:  Aktstykker  og 
Breve  til  Oplysning  af  Christiern  den  Andens  o.  s.  v. 
Historie,  1854,  S.  179.  Originaldokumentet,  der  er  for- 
synet med  Segl,  opbevares  nu  i  Christiania.  En  Del 
af  Brevets  Indhold  er  gengivet  foran  (S.  123).  Under 
Læsningen  maa  det  huskes,  at  Dronningen  stedse  paa 
fransk  Maner  bruger  y  for  i,  f.  Eks.  »ryge  for  »Bige«, 
»fynde<'  for  »fmde«  o.  s.  v.  Ved  at  sammenholdes 
med  det  i  12.  Afsnit  meddelte  i  Forbindelse  med 
Oplysningerne  i  Noterne  vil  det  iøvrigt  let  forstaas. 

Hogboren  foste  konge  Krestyern,  myn  åler  kereste  nadege 
here,  ydmygelygh  tyl  screued. 

Myn  ydmygelygh  kerelygh  helssen  ether  nåde  altyd 

tyl  foren  screued  med  wor  here Åler 

kereste  here,  hauer  jegh  tåled  med  Hanart;  hauer  hayn 
gyue  megh  tyl  keyne,  ad  hayn  hauer  befalynk  ad  tale 
med  ether  nåde  om  Sybryt   och   aynder   flyere,    welked 

havn  yke  hauer  gyiie  megh  tyl  keyne.  Och  mente  havn, 
ad  hsLYTi  wy^le  so  hayndel.  ad  dy  wyle  g\Tie  ether  nåde 
tre  regente,  yen  po  myn  bruders  wege,  yen  po  dv  tvske 
forste  wege.  deyn  trede  po  dy  Danske  wege.  Der  tyl 
hauer  jegh  soyrt.  ad  jegh  yke  kuynde  ded  lyde,  dy  ded 
war  ether  nåde,  megh  och  wore  borne  yen  stur  skam 
och  yngensluynde  lydelygh^).  Da  hauer  hayn  loued 
megh,  ad  ded  yke  skal  skye,  men  jegh  yke  wel  haue 
ded,  och  med  ander  or,  som  wy  hauer  haft  tvlhobe, 
som  skuyle  wer  for  lankt  ad  scryue.  och  ^vel  jegh  self 
syge  ether  nåde  och  yder  myere,  som  jegh  wel  fange 
ad  wyde  af  ham,  om  ded  er  muelycht  ad  gore.  Men 
hayn  er  bleued  sogreselycht-j  wered  po  megh,  for  jegh 
hauer  haft  deyn  predyke  af  byen:  och  desgelygeste  haue 
dy  goyrt  myn  bruder  half  wered  po  megh  for.  Och 
hauer  Hanart  saut,  ad  der  som  hayn  weste,  ded  jegh 
wyle  hoyl^  po  hans  or.  da  wyle  hayn  yke  hay[n]del  y 
vor  sage.  och  weste  hayn.  ad  hayn  åler  skuyle  were  y 
myn  bruders  tyneste-^j.  Och  hauer  myn  bruder  tale 
megh  tyl,  om  ded  ether  nåde  hauer  wered  hus  Luter, 
och  saude  hayn  megh,  ad  hayn  w"\-le  gyue  c™"^)  gvlden 
och  ether  nåde  hade  ded  yke  goyTt.  Dogh  hauer  jegh 
gyue  ham  tyl  borlygh  soyr^)  der  po,  som  jegh  wel  wel 
self  syge  ether  nåde.  ner  gud  w^el  jegh  komer  ether 
nåde  tyl  ords.  Myn  åler  kereste  here,  stode  moged 
efter  wor  for  derwelse.    och    ad  wy  åler  skuyle  kome  y 


^)  ingenlunde  lidelig. 
2)  saa  græsseligt. 


3)  Hannart  mener,  at  det  kunde  koste  ham  hans  Stilling 
hos  Kejseren,  hvis  han  fik  selv  det  ringeste  Skin  af  at 
begunstige  Kætteriet ;  derfor  maatte  han  være  yderst 
varsom  i  sit  Forhold  til  den  kætterske  Konge  og  Dronning. 

*)   100.000. 

^)   tilbørligt  Svar. 

vor  ryge  ygen^).  dogh  hobes  megh  med  gus  hyelp,  ade 
dy  skuyle  yke  hane  des  makt.  Hauer  jegh  yke  eynnu 
tåled  med  myn  bruderes  hostru ,  dy  hon  gor  segh  so 
fremed  ymud  megh,  ad  jegh  yke  wed,  wad  hon  hauer 
y  synde,  heyler  om  hon  yke  tor  for  h^Ti es  hof  mestryne^). 
Dogh  hobes  megh,  ad  jegh  med  gus  hyelpe  wel  wel 
werue"^)  ale  wore  erynde.  Åler  kereste  here,  wel  jegh 
scryue  ether  nåde  tyl,  ded  alyr  forste  jegh  fanger  soyr 
fra  myn  brud  er  om  avle  wor  erynde.  Och  gyuer  jegh 
ether  nåde  tyl  keyne,  ded  hofmester  af  Pryse*)  hauer 
hat  bud  tyl  megh  ydagh  om  dy  peynyge,  och  begerde 
hayn,  ad  der  som  jegh  weste  ham  y[n]gen  soyr,  ad  jegh 
wyle  syge  ham,  war  hayn  skuyle  west  fynde  ether  nåde, 
da  wyle  hayn  wfortouendes  soge  ether  nåde,  welked  jegh 
yke  hauer  saut  ham.  Der  for  tokes  megh.  ad  der  som 
hayn  wel  soge  ether  nåde,  ad  ded  war  got,  ad  ether 
nåde  yke  lade  fynde  segh  so  snart.  Her  med  ether 
nåde  gud  al  som  mektegeste  befalendes.  Screued  y 
Normbereh  deyn  tysdagh  y  poske  helygh  dage. 

Ether  nådes  hostru 
Elysabet. 


^)   Ordføjningen  er  her  ikke  ganske  klar. 
2)  Hofmesterinde. 
^)  hverve  d.  e.  røgte. 

"*)  Hofmesteren   (paa  Tysk:   Hochmeistcr)   af  Prøjsen,  d.  e. 
Stormester  Albrecht. 

Fig.     1  og  2.     Kong   Christiern  den  Anden  og  Dronning 

Disse  Billeder  er  Gengivelser  af  to  Minia- 
turer, som  fmdes  i  Bibliothéqiie  de  Bour- 
gogne i  Bryssel  i  et  lille  Hefte  (Nr.  14516), 
der  indeholder  Portrætter  af  Fyrster  og  Fyrst- 
inder af  Husene  Burgund  — Flandern  og  Bur- 
gund— Ostrig.  Heftet,  der  vistnok  stammer 
fra  2.  Tredjedel  af  det  16.  Aarhundrede.  har 
til  Paaskrift:  CoUection  de  portraits  des 
souverains  de  la  maison  de Bourgoyne-Flandre 
et  Bourgogne- Autriche. 

Kongens  og  Dronningens  Portrætter  er 
malede  paa  lysegrøn  Grund.  Dronningens 
Haar  er  blondt.  Ansigtsfarven  meget  lys.  Ho- 
vedtøjet af  sort  Fløjl  med  guldbroderet  Kant. 
Kjolen  af  sort  Silkedamask  med  store,  graa 
Blomster  og  med  hvide  Pufærmer;  Hals- 
kæde af  Guld.  Overskrift:  Isabeav  duvstriche 
femme  de  Christierne  Roy  de  Dinnemarcq 
(Isabella  af  Østrig,  Kong  Christiern  af  Dan- 
marks Hustru), 

Kongens  Haar  og  Skæg  er  rødbrunt. 
Baretten  af  sort  Fløjl.  Kjortlen  violet.  Kappen 
sort  med  Halskrave  af  gulbrunt  Pelsværk, 
Skjorten  hvid.  Han  bærer  det  gyldne  Skinds 
Orden.  Overskrift:  Cliri st i e nie  Boy  de  Dinne- 
marcq (Kong  Christiern  af  Danmark). 

Disse  to  Billeder  er  Gengivelser  af  Dronning 
Elisabeths  Portrætligur  paa  Altertavlen  i  St. 
Knuds  Kirke  i  Odense.  Dette  fortrinlige 
Billedskærerarbejde  blev  udført  omkring  1520 
af  den  lybske  Kunstner  Claus  Berg  paa 
Bestilling  af  Enkedronning  Christine  og  af 
hende  skænket  til  Graabrødrekirken  i  Odense. 
Ved  denne  Kirkes  Nedlæggelse  kom  den 
1805  til  Vor  Frue  Kirke,  hvorfra  den  1885 
flyttedes  til  St.  Knuds  Kirke  og  blev  restau- 
reret af  Prof.  Magnus-Petersen.  Paa  Alter- 
tavlens Midtparti  ses  en  Række  bibelske  og 
kirkehistoriske  Fremstillinger  med  den  kors- 
fæstede Kristus  i  Midten.  Paa  Fodstykket 
neden  under,  paa  begge  Sider  af  en  Kristus- 
Skikkelse,  der  staar  i  Midten,  knæler :  til  ven- 
stre Kong  Hans  og  Dronning  Christine,  deres 
Søn  Prins  Frants  og  Datter  Elisabeth  af  Bran- 
denburg, til  højre  Christiern  d.  2.,  Dronning 
Elisabeth  og  deres  Søn  Hans.  —  Altertavlen 
er  altsaa  netop  udført  i  den  Tid,  da  Dron- 
ning Elisabeth    opholdt  sig  i  Danmark,    og 

der  er  ingen  Grund  til  at  tvivle  om.  at 
Kunstneren  har  stræbt  efter  Portrætlighed  i 
Figuren  af  hende  saavel  som  af  de  andre 
her  afbildede  kongelige  Personer.  Prof. 
Magnus-Petersen  fandt  ved  Maalinger,  at 
der  var  nøjagtig  de  samme  Forhold  mellem 
Ansigtsdelene  paa  Portrætfiguren  og  Dron- 
ningens Hovedskal,  ligesom  at  de  paa  en 
mærkelig  Maade  stemmede  overens  i  Pro- 
fillinierne og  i  flere  karakteristiske  Smaa- 
træk  i  Ansigtsbygningen. 

(Fig.  1  og  2  er  gengivne  efter  to  Dir.  Mollerup  til- 
hørende Fotografier;  Fig.  3,  7,  11,  12,  13,  14  efter  Bezold: 
Gesch.  d.  deutschen  Reform.;  Fig.  8  efter  Miillers  Pinakothek 
paa  det  kgl.  Bibliothek;  Fig.  10  og  15  efter  Sick:  Nogle 
Bidrag  o.  s.  v.). 

